
JLd cctoris , si  quem  forte  invenire  huicce  libello  contingat , 
magis  inter  est  scire , quomodo  argumentum  susceptum  tractave- 
rim , quam  cur  hoc  alii  cuicunque  praetulerim.  Missis  igitur 
querelis  de  dissertationis  conjiciendae  materiaeque  eligendae 
molestiis  , mos  aliquid  de  opusculi  divisione  monebo. 

Ut  omnis  morbus , sic  quoque  is>  de  quo  in  hocce  specimine  agitur , 
triplicem  potissimum  considerandi  rationem  admittit , historicam 
nimirum , theoreticam  et  practicam.  Illa  effigiem  morbi  nobis 
proponit , enumerandis  symptomatibus  } quibus  se  ostendit , decur- 
sumque quem  tenet  persequitur , mutationes  materiae  , quae  eum 
comitantur , conditiones  denique  nocivas  , .swi  quibus  evolvitur  i 
ista , quomodo  morbus  ex  elementis  suis  nascatur , perquirit , 
nexumque  inter  symptomata  morbi  mutationesque  materiae  obti- 
nentem ex  universis  physiologiae  legibus  explicare  conatur ; 


haec  denique  ea  tractat , quorum  scientia  medicam  artem  exer- 
centi maxime  convenit.  Proposito  priori  respondent  quinque 
priora  primae  partis  capita , quorum  primum  introductioni , reli- 
qua quatuor  symptomatologiae  , laesionibus  in  autopsia  manifestis 
sedique  morbi  describendis , nec  non  aetiologiae  ( sensu  historico ), 
i.  e.  seminiorum  morbosorum  potentiarumque  nocentium  catalogo 
dicata  sunt ; alteri  proposito  sextum  caput  accommodatum  est , in 
duas  iterum  sectiones  divisum , quarum  una  pathogeniam,  altera 
■nexus  inter  symptomata  et  laesiones  materiae  examen  complecti- 
tur ; tertio  fini  pars  secunda  tribus  capitibus , de  diagnosi , 
prognosi  et  curatione  satisfacere  conatur.  Denique  aliquot  mor- 
borum historiae  ad  argumentum  pertinentes , quas  in  nosocomiis 
nostris  notandi  occasionem  habui , scenam  claudunt. 

Et  sic  mi  libelle!  ( liceat  enim  mihi  te  ipsum  alloqui)  jam  jam 
in  publicum  prodire  debes.  Scio  quantum  operae  tibi  impenderim, 
sed  idem,  scio , quantum  tibi  adhuc  deficiat.  Ne  igitur  mirer  e , 
quae  multorum  sociorum  sors  fuit , fore  ut  tibi  accidat , ut  diu 
in  angulo  , proh  dolor!  neglectus  jaceas  , tandemque  pistrino  for- 
tasse dignus  judiceris.  Quaecunque  vero  fata  tua  fuerint , illud 
unum  te  monitum  volo  , ut  imprimis  hacccc  mandata  exsequi  ne 


omittas  , sed  sedulo  cures. 


Primum  igitur  te  conferas  ad  Parentes  carissimos , quibus  de- 
dicatus es.  Illis  nuncius  esto  pii  gratique  animi , quo  ad  ulti- 
mum vitae  halitum  a me  colendi  sint , meoque  nomine  declares, 
me  Deum  Optimum  Maximum  exorare,  ut  beatissimo  vitae  cursu 
ad  extremam  senectutem  extenso  iis  inexhaustas  curas  innume- 
raque  beneficia  compenset , quorum  meus  animus  debitas  grates 
solvere  nunquam  potest. 

i 

Nec  vero  adire  Praeceptores  aestumatis  simos,  Athenaei  Amste- 
laedamensis  luces , immemor  sis.  Professoribus  Clar.  van  Lennee, 
ROORDA  , S\VART,  DE  VRIESE  , VrOI.IK  , \’AN  DER  BREGGEN,  SlJRINGAR 
et  Tiianus,  quorum  suavissima.  ut\lis  sima  que  institutione  per  quin- 
quennium frui  mihi  licuit , maximas  gratias  agas  habeasque  sum- 
mopere velim  pro  iteratis  , quas  ab  iis  expertus  sum  benevolen- 
tiae documentis  , pro  ingentibus  quibus  me  cumularunt  beneficiis. 

Sibi  persuasum  habeant,  me  enixe  operam  daturum,  ut  sapi- 
entibus eorum  praeceptis  et  consiliis  semper  obsequar , meque 
ardentissime  vovere  , ut  per  longam  annorum  seriem  salvi  inco- 
lumesque  floreant  in  Athenaei  decus  , in  patriae  gloriam , in 
lit  er  arum  commodum,  in  disciplinarum  emolumentum , in  aegro- 
tantium salutem. 

Etiam  apud  Viros  Clar.  facultatis  medicae  in  Academia  Lug- 


duno-Batava  Professores  , et  'praesertim,  apud  Virum  Cl.  prtjys  van 
der  HOEVEN'  Promotorcm  aestumatis  simum , cui  tu  ipse  tantum  de- 
bes ; apud  Viros  item  doctissimos  et  carissimos  Gymnasii  Zuol- 
lani  praeceptores  egregios  , qui  mihi  in  itinere  ad  altiora  studia 
optimi  fuerunt  duces  et  auctores ; apud  omnes  tandem  , qui  mihi 
meisque  studiis  optimos  fautores  se  praestiterunt , sis  venerationis 
gratiarumque  interpres , iisque  confirmes  , tantorum  me  nunquam 
oblivionem  capturum  meritorum. 

Denique  Commilitonibus  , qui  mihi  in  musarum . sedibus  inque 
Aesculapii  templis  socii  comitesque  fuerunt , salutem  plurimam 
dicas , spemque  communices , fore  ut  vinculum  amicitiae , quo  ibi 
arctissime  conjuncti  fuimus  , peracto  studiorum  curriculo  non 


dissolvatur , sed  e contrario  magis  magisque  firmetur . 

PARS  I 


CONTINENS  HISTORICAM  MORBI  COGNITIONEM  EIUSQUE 

THEORIAM. 


CAPUT  I. 

INTRODUCTIO. 


theoriae  diversae  de  vita  ej usque  ad  corpus,  in  qua 
residet,  relatione,  quae  ab  omni  aevo  apud  varias  medi- 
corum sectas  viguerunt,  in  judicium  de  morborum  origine 
atque  indole  ferendum , magnam  quoque  vim  habuerunt. 
Prouti  enim  aut  spiritui  animali,  aut  calori,  aut  viribus  corporis 
motum  exercentibus  summum  tribuebatur  imperium  ; prouti 
vel  in  solidis,  nervis , vasis , corde,  cerebro , vel  in  fluidis  , 
sanguine,  bile,  muco  cardo  rerum  existere  credebatur; 
prouti  denique  vel  a structura  partium,  vel  a compositione 
chemica  status  oeconomiae  integer  dependere  videbatur, 
ita  eorundem  horum  momentorum  alienationes  et  conditio 
abnormis , vicissim  totius  affectionum  morbosarum  catervae 
causam  constituere  habitae  sunt.  Non  mirum  itaque  nobis 
videbitur , sententias  de  singulorum  morborum  natura  et 
causis,  deque  ordine,  quem  in  systemate  nosologico  occu- 
pare debeant,  multum  sibi  discrepasse  in  diversis  medicinae 
periodis;  dissoluta  fuisse  quae  arctissime  antea  conjuncta 
fuerant,  confusa  contra  quae  antea  prorsus  aliena  sibi 

videbantur,  vagam  inde  nominum  quoque  morborum, 
speeierum,  generum  profluxisse  notionem  et  significationem. 

Nostri  morbi  conspectus  historicus  quantuluscunque 
satis  superque  inservire  poterit  iis,  quae  diximus,  con- 
firmandis. 

Antiquiores  medici  luce  anatomiae  et  physiologiae  orbati, 
seriemque  similium  symptomatum  eodem  semper  ordine 
sese  subsequendum,  morbi  nomine  insignientes,  quum 
praecipuum  symptoma  in  eo  constare  viderent,  quod  repente 
cum  omni  conscientiae  abolitione  corrueret  aeger,  morbum 
a7T0TAvj£<#v  vocarunt,  ab  (hnmi  sterno).  Are- 

taetjs  eam  definit  sensus , mentis  et  motus  resolutionem, 
causamque  proximam  calori  innato  deperdito  tribuit  (1)* 
Galenus  (2)  ventriculos  cerebri  pituita  repleri  opinatus  est ; 
Avicenna  (3)  obstructionem  vasorum  cerebri  assumsit.  Post- 
quam indagationes  anatomicae  novaque  inventa  physiologica 
forum  medicum  mutaverant,  clarior  lux  nostro  morbo 
affulsit.  Anatomicam  morbi  historiam  praesertim  illustra- 
runt saeculo  16°  et  17°  medici  Itali  joannes  mattii.  de  gradi, 

JACOB.  EERENGARIUS  , LEONAKDUS  JACCIIINUS  et  PETRUS  SALIES 

diversus;  inter  Germanos  joii.  jacob.  wepfertjs  (4),  inter 
Gallos  LUDOV.  DURETUS. 

Omnibus  vero  palmam  praeripuit  joii.  bapt.  morgagnius, 
qui  Epistolis  anat.  — medicis,  II,  III,  IV,  V,  copiosissime 
de  morbi  natura  ej usque  divisionibus  disseruit,  omniaque 
propriis  praeceptorisque  valsalvae  collectis  historiis  secti- 
onibusque cadaverum  illustravit. 

Multum  tamen  abfuit,  ut  omnes  de  corollariis  ex  iis , , 
quae  reperiebantur , ducendis  convenirent.  Quisque  potius 

inventa  suae  opinioni  et  regnanti  theoriae  accommodabat  , 

■'  "" " 

(1)  Morb.  Diut . lib.  I,  p.  35.  (2)  L.  III,  de  locis  affectis,  C.  7. 

(3)  Canon,  lib.  III,  fen.  Ius,  tract.  5,  cap.  XII,  p.  212. 

(4)  V.  /listi,  apoplecticorum , Anist.  1724. 

atque  sic  laesiones  post  mortem  , vel  causam , vel  contra 
effectum  morbi  habebat.  Alii  quippe  symptomata  praesen- 
tia ex  suppressione  spiritus  animalis  per  sanguinem  aut 
serum  effusum  explicabant;  alii,  inter  quos  anceluthjm 
nominasse  sufficiat,  principium  coagulans  assumsernnt,  cujus 
ope  vapores  circa  ventriculos  cerebri  in  statum  liquidum 
mutarentur ; alii  inspissationi  sanguinis  per  humorem 
melancholicum  eandem  vim  adjudicarunt.  Hanc  obstruc- 
tionis theoriam,  quae  praesertim  initio  saeculi  praeterlapsi 
floruit,  et  Boerhavianae  sententiae,  physicis  ideis  superstruc- 
tae, de  impedito  sanguinis  fluxu  per  obstructionem  vasorum 
capillarium,  satis  congrua  erat,  fine  saec.  praecedentis 
excepit  theoria  compressionis  cerebri,  quae etmullerum (5), 
MONTAINIUM  (6)  , SENNERTUM  (7)  et  YVTNSLOWEM  (8)  habuit 
fautores.  Compressionem  autem  hanc  per  varias  fieri  posse 
causas  materiales,  luce  clarius  patet.  Hoc  in  causa  fuit 
ut  non  solum  distinctionem  Apoplexiae  in  sanguineam  et 
serosam  admittere  cogerentur,  verum  omnia  fere  vitia 
cerebri  ejusque  integumentorum,  quae  tandem  in  com- 
pressionem hujus  organi  exirent,  inflammationes,  suppu- 
rationes, tubercula,  scirrhos,  fnngos,  hydatides,  entozoa 
ad  eam  referrent.  Hisce  turbis  commoti  et  observatione 
docti , aliquando  symptomata  adesse  apoplectica , sine  lae- 
sione aliqua  materiali  post  mortem  manifesta , alii  autores 
in  partes  abierunt  contrarias,  eam  inter  neuroses  collocan- 
tes, ac  statuentes,  causam  proximam  morbi  semper  in  laesa 
innervatione  consistere,  quod  saepe  quidem  ex  causa  qua- 
dam materiali  fieri  posset,  nonnumquam  tamen  etiam  sine 
ea  locum  haberet.  Huic  opinioni  sese  addixerunt  summus 


(5)  Opp.  omnia,  tom.  I,  p.  382.  (6)  Traitb  de  Vapoplexie. 

(7)  Tom.  II,  lib.  I,  pars  2,  c.  XXXIII,  de  apoplexia,  p.  244. 

(8)  Dict.  des  Sciences  mbd.,  T.  I,  art.  Apoplexie. 

riJVELLIUS  (9),  doct.  ROBTUM  (10),  ZUI.IANI  (11),  CHEYNE  (12), 
weikard  (13),  etiamque  recentiori  tempore  viros  cl.  aber- 
crombie  (14),  sef.res  (15)  et  LOBSTEiN  (16)  in  ter  sectatores  nu- 
merat illa  sententia. 

Tandem  videbantur  Medici  lapidem  philosophorum  inve- 
nisse, quum  auctor  novae  doctrinae  omnes  generis  humani 
morbos  ad  unum  principium  restringere  conaretur,  ad 
principium  irritationis ] neque  mirum  itaque  Apoplexiam 
quoque  sub  vasto  hujus  imperio  collocatam  fuisse.  Revera 
ei  favere  videbatur  cura  antiphlogistica  ab  antiquissimis 
jam  temporibus  in  hoc  morbo  adhibita,  et  exsudationes 
sanguinis,  seri,  quinimo  productiones  organicae  commode 
in  diverso  irritationis  gradu  explicationem  suam  invenie- 
bant. Initio  magno  ardore,  uti  in  omnibus  fieri  solet,  quae 
novitate  delectant,  viri  magni  vestigia  presserunt  auctores 
Franco-Galli,  inprimis  viri  cl.  georget  (17) , bouillaud  (18) 
et  lallemand  (19).  Panlatim  vero,  animi  elatione  sedata, 
intellexerunt  medici,  non  multum  hanc  opinionem  arti 
salutari  profuisse,  quum  nihil  profecisset  nisi  ut  vox  irritati- 
onis nomini  morbi  e sset  substituta.  Porro  frequens  apoplexia 
in  senibus,  casus,  in  quibus  virium  potius  exhaustarum, 


(9)  Nosogr.  phil.  ed.  6,  t.  3,  p.  57. 

(10)  De  apopl.  nervosa,  Gott.  1785. 

(11)  De  apopl.  praesertim  nervosa,  p.  65. 

(12)  Cases  of  apoplexy  Lond.  1812’,  p.  47. 

(13)  Verm.  medie.  Schriften,  Frankf.  a.  M.  1778. 

(14)  Krankheiten  des  Gehirns  und  des  Riickenmarks , aus  dem  Englischen 
von  Ffi.  DE  BLOIS,  mit  einem  Anhange  von  FR.  NASSE,  Bonn  1821  , 
p.  97—158. 

(15)  Annuaire  medico-chirurgical  des  hopitaux. 

(16)  Arch.  gen.  de  med.  Janr.  1833,  p.  54. 

(17)  Dict.  de  med.  art.  Enccphalite. 

(18)  Traitc  de  l'  Enccphalite. 

(19.  Recherches  anat.-patholog.  sur  l’ Enccphale  et  ses  dependances  t 
Bruxelles  1837. 


quam  irritationis  symptomata  aderant,  nulla  deinde  inflam- 
ma lionis  vestigia  in  Encephalo  obvia,  haec  omnia  mox 
ostenderunt,  etiam  hanc  hypothesin  omnino  non  sufficere  ad 
phaenomena  explicanda. 

Ita  se  res  habebat  quum  novum  iterum  stadium  ingres- 
sus est  vir  cl.  j.  a.  rochoux  (20).  Hic  per  aliquot  annorum 
intervallum  magnum  apoplecticorum  numerum  observandi, 
eorumque  cadavera  secandi  occasionem  habuerat,  semper- 
que  animadverterat  in  iis  qui  haemorrhagia  cerebri  occu- 
buissent, circa  cavernas,  quas  sanguis  erumpens  sibi  forma- 
verat, substantiam  cerebralem  per  aliquot  lineas  emollitam 
et  insolito  colore  tinctam  esse,  eamque  diversam  secundum 
majorem  aut  minorem  distantiam.  In  libro  laudato  jam  ar- 
guere conatur,  hancemollitionem  et  haemorrhagiam  praece- 
dere, et  efficere,  sim ulque  profitetur,  emolliti  onemh.ax\Q,  hae- 
morrhagiparam  seraper  certis  definitisque  symptomatibus  du- 
rante vita  sese  manifestare.  Ad  hanc  itaque  laesionem  eique 
analogas , quae  in  ceteris  quoque  organis  parenchymatosis 
occurrunt,  solum  apoplexiae  nomen  restringit  (21),  dum 
exsudationem  serosam,  congestionem,  emollitionem  (inflam- 
matoriam lallemaindi)  et  apoplexiam  nervosam  excludit. 

Recentissimis  denique  temporibus  cl.  cruveiliiier  (22) 
apoplexiae  nomen  ad  solutiones  continui  omnes  eum  effu- 
sione sanguinea  in  organis  parenchymatosis  extendit.  Vide- 
mus igitur  quam  varia  significatio  huic  nomini  data  sit, 
quamque  varii  morbi  secundum  diversorum  auctorum 
opinionem  sub  eo  intelligantur. 

Quo  firmiorem  igitur  basin  haberem , mihi  proposui 
vagam  hancce  vocem  omittere,  atque  ductus  exemplo 


(20)  Recherches  sur  V Apoplexie , Paris  1814,  editio  altera.  Par.  1833. 

(21)  1.  1.  (ed.  ait.)  p.  159. 

(22)  Dict.  de  mbd.  et  de  ohir.  prat. 


6 


v.  cl.  legroux  (23),  praesertim  de  haemorrhagia  cerebri , 
eamque  praecedente  et  concomitante  congestione  cerebri 
agere,  de  iis  igitur  apoplexiae  speciebus,  quae  frequentis- 
sime occurrunt,  et  ab  antiquioribus  medicis  nomine  Apo- 
plexiae sanguineae  et  ictus  sanguinis  insignitae  fuernnt;  ita 
tamen  ut  in  Capite  de  Diagnosi  de  affinibus  quoque  morbis 
nonnulla  proferre  in  animo  habeam. 


(23)  Dict.  des  ctudes  medicales  pratiyues,  Par.  1838,  art.  Apoplexie. 

SECTIO  1. 

ICTUS  SANGUINIS. 

- —nm  3HSS» — 

Congestio  cerebra  i is,  quae  haemorrhagiam  cerebri  saepis- 
sime concomitatur,  et  quasi  molimen  haemorrhagicum  con- 
siderari debet,  etiam  per  se  exsistere  potest,  et  uti  aliae 
congestiones  in  activam  et  passivam  dividitur  (1);  hoc  vero 
peculiare  habet,  ut  magis  subito  invadat,  et  ubi  non  in 
haemorrhagiam  transit,  cito  quoque  rursus  evanescat,  nisi 
statim  mortem  afferat , hac  in  re  cum  congestionibus 
telae  ereetilis  (2)  conveniens,  quamobrem  ictus  sanguinis 
appellatur.  Ejus  symptomata  porro  ex  organo,  quod  a 
congestione  occupatur,  intelligenda,  ad  sequentia  commode 
referri  possunt:  hebetudines,  vertigines,  capitis  pulsationes, 
tinnitus  aurium,  obtusio  virium  intellectus,  diOieultas  in 
pronuntiandis  verbis,  somnolentia,  crampus  vel  formica- 
cationis  sensus  in  artubus,  motuum  difficultates  plerumque 
observantur;  facies  modo  rubra,  tumefacta,  in  aliis  casibus 


(1)  V.  G.  C.  15.  SURIKGAR  , Isag.  in  cloctr.  marb.  chron.  Pars  I,  p.  11. 

(2)  V.  LiiCUioiiX,  i.  1.  ]>.  585. 

livida  et  pallida  est-  pulsus  naturalis,  tardus  et  plenus, 
aut  contra  parvus  et  frequens  est,  quae  symptomata  post 
breve  vulgo  temporis  spatium  vel  sponte,  vel  una  instituta 
venaesectione , evanescunt , ita  tamen  ut  qui  semel  hisce 
congestionibus  affectus  fuerit,  saepius  recidivis  obnoxius 
* sit.  In  altiori  vero  liujus  congestionis  gradu  aeger  sine 
conscientia  corruit,  sensu  motuque  voluntario  privatus , res- 
piratione stertorosa,  aliquando  etiam  hemiplegiae  signis 
praesentibus,  ita  ut  primo  adspectu  cum  vera  haemorrha- 
gia cerebri  eam  confunderes,  dum  tamen  vel  cita  phae- 
nomenorum emendatione,  vel  contra  subito  in  mortem 
transitu,  hanc  non  adesse  docemur,  quum  vera  haemor- 
rhagia cerebri  rarius  intra  sex  horas  mortem  adducat. 

In  cadaveribus  eorum,  quos  sustulit  ictus  sanguinis,  inte- 
gumenta capitis,  vasa  cranii, sinus  durae  matris  plerumque 
sanguine  turgida  conspiciuntur  (3).  Piae  matris  quoque  vasa 
sanguine  saepissime  redundant.  Cerebri  substantia  assula- 
tim  desumta,  magno  punctulorum  rubrorum  numero  est 
obsita , e quibus  sanguinis  guttulae  texsudant  et  substantia 
alba  roseo  colore  tincta  cernitur  (4).  Substantia  cinerea 
punctatum  quidem  huncce  adspectum  non  refert,  sed 
colorem  rubrum  solito  profundiorem  ostendit , ac  serositatem 
sanguinolentam  exsudat. 

(3)  V.  LEGROTJX,  1.  c. 

(4)  y.  LALLEMAND,  op.  cit.  lettre  I,  No.  22;  ANDRAL,  Precis  d’ ana- 
tomie  -pathologique , Tora.  II,  p.  277. 

SECTIO  II. 

HAEMORRHAGIAE  CERERRI  SYMPTOMATA. 


§ 1.  Congestio  veio  haec  versus  caput,  quam  ictum 
sanguinis  constituere  monuimus,  non  semper  qua  talis 
terminatur,  quin  potius  in  majori  casuum  numero,  vel 
ipso  quo  oritur  momento,  veram  haemorrhagiam  produ- 
cit, vel  eam  aliquod  tempus  praecedit,  quinimo  haec 
quandoque  nulla  congestione  s.  externa  s.  interna  stipatur. 
Quando  congestio  haemorrhagiam  praecedit,  stadium  pro- 
dromorum sistit;  quando  vero  ipso  quo  oritur  momento 
haemorrhagiam  jam  efficit,  haec  nullis  portendetur  pro- 
dromis; et  hoc  quidem  tam  saepe  locum  habet,  ut  doct. 
rochoux  inter  69  haemorrhagiae  cerebralis  casus,  eos 
undecies  modo  observaverit,  quorum  quinque  adhuc  or- 
dinariis vertiginibus  obnoxii  erant  (5).  Quidquid  hujus 
rei  sit,  prodromi  ubi  ab  auctoribus  memorantur,  conve- 
niunt cum  signis,  quae  in  ictu  sanguinis  recensuimus.  Sic 
a cl.  pinellio  (6),  inter  praecursores  numerantur  tinnitus 
aurium,  somnolentia,  dolores  capitis  gravantes,  balbuties, 
vertigines,  membrorum  hebetudines,  formicationis  sensus, 
motus  convulsivi  leviores  aliquorum  musculorum,  debili- 
tatio v.  abolitio  visus,  auditus  aut  alicujus  facultatis  intel- 
lectus , memoriae  e.  gr.  simul  vero  addit,  haecce  signa  in- 
certa esse,  quum  ea  saepe  in  hominibus  occurrant,  quos 
nunquam  apoplexia  (haemorrhagia  cerebri)  adoritur,  dum 

(5)  I.  I.,  p.  124.  Ipsum  hoc  quod  quinque  obnoxii  erant  ordinariis  ver- 
tiginibus probat  transitum  congestionis  in  veram  haemorrhagiam. 

(6)  Nosogr.  phil.  t.  3 , p.  65. 

alii  sine  ullis  praegressis  signis  victimae  hujus  morbi  eva- 
dant. 

§ 2.  Praegressis  igitur,  aut  deficientibus  plane  signis 
prodromis,  ipse  jam  invadit  morbi  insultus,  stipatus  symp- 
tomatum caterva,  quae  non  omnia  eandem  ad  morbum 
relationem  habent,  et  praeterea  pro  diversa  sede  et  causis, 
quae  morbo  ansam  dederunt,  quaeque  diversissimi,  imo 
contrarii  generis  esse  possunt,  (ut  hoc  postea  ostendere 
conabor)  valde  differunt.  Tantopere  etiam  variat  gradus 
et  vehementia  morbi,  ut  saeculi  praecedentis  medici  inter 
apoplexiam  levem , mediocrem  et  fulminantem  distinxerint  (7). 
In  leviori  gradu  modo  subita  cephalalgia  vel  facultatum 
mentis  aliqua  turba  corripitur  aeger,  simulque  vel  pariem 
aliquam  corporis,  vel  plures  simul  voluntatis  imperio  non 
amplius  obedire  animadvertit  (8).  In  casibus  moderatis 
conscientiam  quidem  amittit  aeger,  sed  eam  vel  brevi, 
vel  saltem  post  biduum  aut  triduum  recuperat.  In  summo 
gradu  conscientiae  abolitio  ad  mortem  usque  perseverat, 
quae  aliquando  cito,  rarius  tamen  ante  quatuor  horas 
obrepit (9).  In  graviori  ejusmodi  casu  aeger  impos  mentis 
prostratus  jacet,  stupore  summo  in  facie  expresso,  oculis 
clausis  vel  semiapertis,  pupilla  immobili  contracta  aut 
dilatata,  ore  semiaperto,  deformi,  commissura  labiorum 
vulgo  ad  unum  latus  sursum  retracto,  opposito  oris  angulo 

(7)  PlNEL,  1.  1. 

(8)  Hujus  rei  hac  hieme  exemplum  vidi.  In  Nosocomium  nempe  chirurgicum 
Amstelaedamense  intravit  bajulus,  corporis  constitutione  sanguinea,  qni  periodi- 
cis cephalalgiis  obnoxius,  quum  oneribus  transvehendis  in  plateis  occupatus  esset, 
vertigine  correptus,  mentis  tamen  compos  subito  brachium  sinistrum  para- 
lyticum sibi  fieri  sensit,  quae  paralysis  medicatione  antiphlogistica,  venae- 
sectione  , hirudinibus  ad  tempora,  postea  frictionibus  excitantibus  a Cl.  Tl- 
LaNUS  oppugnata,  ita  intra  trium  hebdomadum  spatium  emendata  est,  ut  aeger 
nosocomium  relinquere  potuerit. 

(9)  Legkoux,  I.  1.,  p.  589. 

deorsum  pendente.  Ubi  unius  lateris  artus  superior  et  in- 
ferior elevantur,  tamquam  massae  inertes  decidunt:  nec 
pungendo,  nec  alio  modo  stimulando  ad  contractionem 
cieri  possunt  musculi,  dum  in  eo  latere,  ubi  angulus  oris 
sursum  elevatus  est,  musculi  stimulati  sese  majori  minorive 
gradu  contrahunt,  imo  sponte  sese  movent;  interdum 
simul  cum  paralysi  contractura  adest  (10),  in  aliis  casibus 
convulsiones  periodicae  praesertim  in  latere  paralysi  op- 
posito obtinent.  Functiones  organicae  quoque  vario  modo 
laeduntur,  pulsus  fortis,  durus  et  lentus,  aut  debilis,  mollis 
et  frequens  est , respiratio  nunc  regularis,  nune  stertorosa; 
saepe  etiam  status  harum  functionum  per  intervalla  differt; 
nec  minor  notatur  varietas  in  colore  et  temperatura  cor- 
poris, facies  rubet  caletque,  aut  caerulea,  livida  imo  palli- 
da est,  frigentque  extremitates.  Modo  urina  retinetur 
alvique  obtinet  constipatio,  in  aliis  iterum  casibus  hae 
excretiones  non  voluntariae  et  inscio  aegrotante  fiunt. 

§ 3.  Hicce  igitur  status,  ut  diximus,  potest  vel  paucis 
horis,  vel  post  aliquot  dies  morte  terminari  sine  ulla  symp- 
tomatum remissione , aut  contra  post  aliquot  dies  aeger 
mentem  sensim  sensimque  recuperat;  neque  tunc  tamen 
periculo  vacat,  monente  enim  cl.  cruveiliiier  (11),  reactio, 
quae  haemorrhagiam  cerebri  sequitur,  intra  novem  dierum 
intervallum  incipit.  Possunt  igitur  soporem  praegressum 
signa  inflammatoria,  deliria,  convulsiones,  febris  excipere, 
et  sic  brevi  vita  aegrotantis  exstingui. 

Ubi  hoc  non  obtinet,  multum  tamen  abest  ut  mox  omnia 
morbi  symptomata  evanescant;  licet  enim  mens  redierit, 
tamen  haec  illave  turba  remanet.  Sic  monente  legroux(  12), 
saepe  aberratio  memoriae  verborum  obtinet,  ita  utobjec- 

(10)  Legroux,  1.  c.  592. 

(11)  Dict.  de  mcd.  et  de  c/iir.prat,,  art.  Apoplexie , p.  319. 

(12)  I.  1.,  p.  589. 

tum  usitatum  alieno  nomine  designent.  Alii  quidem  quae 
ex  iis  quaeruntur  intelligunt  et  respondere  conantur,  sed 
nili  nisi  sonos  non  articulatos  emittunt.  Paralysis  lentius 
etiam  decedit,  imo  in  hominibus  quadragesimum  aetatis 
annum  assecutis  raro  prorsus  sanatur  (13),  sed  semper 
majorem  minoremve  debilitatem  relinquit.  Frequenter 
per  totam  vitam  remanet  praesertim  in  membris  thoraci- 
cis (14).  Membra  haecce  paralytica  atrophia  tunc  affici- 
untur, ac  secundum  pinel— grandciiamp  (15),  temperatura 
et  vis  arteriarum  pulsus  in  iis  diminuitur,  cutisque  musculos 
obtegens  sicca,  marcida,  decolor  aut  livida,  frigida  fit. 
Ubi  ad  sanationem  reducitur  aegrotans,  turbae  sensuum  inter- 
norum citius  tardius  evanescunt,  motus  etiam  redire  incipit 
primum  in  artu  inferiori,  mox  etiam  in  superiori  (16). 
Primum  imperfectus,  quotidie  plus  vigoris  et  extensionis 
acquirit,  denique  prorsus  restituitur.  Ilicee  prosperrimus 
morbi  eventus,  in  genere  tamen  reconvalescentia  haec 
tarda  est.  Alii  insuper  aegroti,  quamquam  insignia  melio- 
ris status  phaenomena  jam  se  obtulerant,  sensim  sensimque 
debilitantur,  emaciantur  et  moriuntur;  alii  post  aliquot 
convalescentiae  menses,  imo  post  multos  annos,  quibus  sanitas 
imperfecta  obtinuerat , cito  succumbunt  cum  phaenomenis 
affectionis  secundariae,  emollitionis  inprimis  cerebri  vel 
exsudationis  serosae;  denique  recidivae  in  haemorrhagia 
cerebri  valde  frequentes  sunt  (17),  tam  primis  post  insul- 
tum diebus,  quam  multo  tempore  post,  quae  omnes, 
uti  postea  videbimus,  vestigia  sua  in  cerebro  relinquunt. 

(13)  Cf.  Uochoux,  1.  1. , p.  117. 

(14)  LEGROUX,  1.  c.  Licet  in  casu  Adrictnae  Burggraaf  contrarium  obti- 
nuerit; ibi  nempe  paralysis  brachii  citius  emendari  coepit,  quam  paralysis 
cruris. 

(15)  y.  Fabre,  Dict.  des  Dict.  Paris  1840  , art.  Apoplexie , p.  421. 

(16)  Cf.  Quod  mox  de  casu  A.  BURGGRAAF  monuimus. 

(17)  Cf.  Legroux,  1.  c.  Cruveilhier,  1.  1.,  p.  319. 


13 


J 4.  Finita  generali  symptomatum  descriptione.,  trans- 
eundum nunc  esset  ad  laesiones,  quae  in  cadaveribus 
morbo  nostro  defunctorum  reperiuntur,  nisi  comparatio 
inter  vitiatam  structuram  et  phaenomena  morbosa,  qua 

simul  cum  justa  causarum  aestimatione  omnis  legitima 

\ 

niti  debet  morbi  theoria,  postularet,  ut  siliquam  a nuce  se- 
parando, ista  symptomata,  quibuscum  morbus  saepe  quidem 
conjungitur,  sine  quibus  tamen  consistere  potest,  ab  illis 
distingueremus,  quae  in  omni  casu  ei  propria  sunt  et  cum 
ejus  essentia  cohaerent. 

A.  Symptomata  morbi  characteristica. 


Non  facile  signa  inveniri  quae  constanter  et  exclusi  ve 
apoplexiae  competunt,  recte  explicavit  cl.  richteiujs  (18), 
ex  causarum  graduumque  multitudine,  ex  frequenti  com- 
plicatione cum  aliis  morbis,  et  ex  sensu  modo  latiori  modo 
strictiori,  qui  huic  nomini  datus  est.  Alia  res  est,  si  quae- 
rimus, num  haemorrhagia  cerebri  certa  atque  constantia 
phaenomena  pathognomonica  offerat,  quum  ista  vox  de- 
terminatam ideam  exprimat,  lieet  fatendum  sit  tunc  etiam 
multas  difficultates  superesse,  longaeque  esse  experientiae, 
quae  de  hac  re  protulerunt  auctores  recentiores,  confir- 
mare aut  refutare. 

Sensus  turba  paralysisque,  ecce  symptomata,  quae  judice 
doct.  rochoux  (19),  nunquam  in  haemorrhagia  cerebri 
absunt  (20),  quibus  cl.  cruveilhier  addit  subitam  morbi 


(18)  Specielle  Therapie  (Auszug  aus  dem  grossen  Werke),  IY  B.  Berl.  1824 
p«  506. 

(19)  1.  1.  p.  131. 

(20)  Vox  sensus  hic  significat  sensum  internum  s.  conscientiam.  Y. 
ROCHOUX , 1.  1,  p.  116  in  annotatione. 

invasionem  (21).  Recte  autem  monet  doct.  legroux  (22), 
paralysin  deficere  in  maximo  apoplexiarum  meningearum 
numero.  Imo  cl.  cruveilhier.  profitetur,  se  saepius  vidisse 
manifestas  haemorrhagiae  cerebralis  cicatrices,  ubi  ex 
anamnesi  constabat,  nullam  paralysin  praecessisse  (23). 
Quod  ad  sensus  turbam  attinet,  modo  simplex  est  offuscatio 
(eblouissement),  modo  sensus  rotationis,  ac  si  quid  in  capite 
disrumpitur;  nunc  aeger  quidem  insensilis  apparet,  sed 
post  insultum  omnia,  quae  ei  acciderunt,  reminiscitur,  in  aliis 
denique  casibus  perfecta  conscientiae  abolitio  obtinet.  Prae- 
terea notat  rochoux  (24)  in  stupore  apoplectico  animadverten- 
tendum  esse  characterem  turbae  diuturnum  et  persistentem, 
quem  viribus  ingenii  affert,  ita  ut  aegrotantes  diu  miran- 
tium speciem  prae  se  ferant.  Quod  ad  paralysin,  omnia 
organa  vitae  animalis,  vel  singula,  vel  cuncta  afficere  potest; 
in  hoc  casu  paralysis  generalis , in  illo  partialis  obtinet. 
Ubi  paralysis  generalis  adest,  quatuor  artus  elevati  uti 
moles  iners  decidunt,  semperque  hicce  status  conjungitur 
cum  conscientiae  abolitione  et  comate  profundo  (25).  Modo 
haec  paralysis  persistit,  et  tunc  semper  terminatio  letalis 
est,  modo  brevi  dissipatur  tuneque  simplex  tantum  hemi- 
plegia superest.  In  genere  paralysis  generalis  minus  certo 
haemorrhagiam  cerebri  indicat,  quam  hemiplegia  (26); 
paralysis  contra  partialis  ad  certissima  haemorrhagiae 
cerebralis  signa  pertinet.  Semper  locum  habet  in  latere 
effusioni  sanguinis  opposito,  quod  jam  observaverat 
Aretaeus , sed  postea  oblivioni  traditum  primus  rursus 

(21)  Dict.  de  vild.  et  de  chir.  prat.  p.  314. 

(22)  11.,  p.  569. 

(23)  Anat.  pathol.  Livraison  6,  Observ.  1,  in  Annot. 

(24)  1.  c. 

(25)  ANDRAL,  Clinique  medicale , T.  Y,  p.  257  (ed.  Bruxell.) 

(26)  Rochoux,  1.  1,  p.  141;  Andral,  Clin.  mbd.  I.  c.  Legrotjx,  1.  1. 
p.  592. 


confirmavit  valsalva  (27).  in  cerebelli  sola  haemorrhagia 
interdum  paralysin  directam  fieri,  opinatur  doct.Rocnorx  (28), 
dum  cl.  andral  (29)  contra  profitetur,  in  iis  quidem  casi- 
bus, ubi  haemorrhagia  cerebelli  simul  cum  haemorrhagia 
cerebri  in  opposito  latere  adest,  membra  effusioni  cere- 
belli opposita  a paralysi  intacta  manere,  sed  quando  simplex 
exsistit  cerebelli  haemorrhagia,  paralysin  semper  eodem 
modo  atque  in  haemorrhagia  cerebri , in  latere  effusioni 
opposito  observari. 

In  genere  membrum  superius  et  inferius  unius  lateris 
simul  corripiuntur,  sed  non  ambo  eodem  gradu,  plerum- 
que enim  in  membro  thoracico  manifestior  est  paralysis. 
Quandoque  unum  modo  membrum  corripitur. 

In  75  cassibus  observatis  a cl.  andral  (30),  40  utroque 
mem  bro  unius  lateris  erant  resoluti,  23  solo  membro 
thoracico,  12  solo  membro  abdominali.  Ceterum  praeter 
membra  paralysi  corripi  possunt,  bulbi  oculi,  palpebrae, 
diversae  faciei  partes,  labia,  lingua,  collum,  larynx, 
pharynx,  oesophagus,  vesica  et  rectum  (31).  Harum 
resolutionum  frequentissimae  sunt  faciei,  linguae,  vesicae 
et  recti.  In  faciei  paralysi  saepe  in  latere  sano  angulus 
oris  sursum  trahitur  atque  margines  labiorum  ibi  se  in- 
vicem attingunt , dum  in  latere  paralytico  os  saepe  suba- 
pertum  manet  et  saliva  efiluente  contaminatur.  Praeterea 
in  gravioribus  casibus,  aere  exspirato  genam  paralyticam 
extendente,  strepitus  auditur  similis  ei,  quem  nicotianam 
fumantes  edunt.  Ubi  lingua  resolutionis  particeps  est, 
ejus  apex  ad  latus  paralyticum  vertitur,  quod  ingeniose 
ex  musculorum  insertione  explicavit  cl.  lallewand  (32). 

(27)  Cf.  MORGAGNI,  Epist.  anat.-mecl.  3a,  arfc  17. 

(28)  1.  1.  Obsei-v.  25a.  (29)  Clin.  mcd.  T.  V,  p.  485. 

(30)  Clin.  Mccl.,  T.  V,  p.  260.  . (31)  1.  c. 

(32)  1.  1.  lettro  I,  No.  7.  in  annot. 

In  vesicae  denique  et  recti  paralysi  vel  retentio  urinae 
et  alvi,  vel  emissio  non  voluntaria  obtinere  potest.  (33). 

Paralysin  hancce  motus  majori  minorive  gradu  sensili- 
tatis  paralysis  comitatur.  Fieri  potest  ut  haec  adeo  ma- 
nifesta sit,  ut  aeger,  licet  mentis  compos,  ne  gravissimas 
quidem  punctiones  et  stimulationes  in  partibus  affectis 
sentiat;  in  genere  vero  minus  laesa  est  quam  motilitas, 
imo  vero  aliquando  aucta  est,  uti  id  hac  hieme  in 
femina  in  Nosocomium  nostrum  recepta  vidi.  Utrum 
sensilitatis  paralysis  etiam  sine  motilitatis  defectu  post 
haemorrhagiam  cerebri  observata  sit,  nusquam  invenire 
potui.  Denique  huc  pertinent  paralyses  sensuum  exter- 
norum et  loquelae  vitia,  quae  quandoque  in  haemorrhagia 
cerebri  observantur.  In  visus  abolitione  aliquando  oculus 
illius  lateris  afficitur,  quod  effusioni  sanguinis  respondet  (34), 
surditas  «post  haemorrhagiam  cerebri  rara  est  (35).  Lo- 
quelae vitia  partim  ex  linguae  paralysi,  partim  ex  intel- 
lectus turbis  explicanda,  vel  in  balbutie,  vel  in  difficili 
aut  non  intelligenda  verborum  pronuntiatione  constant. 

B.  Symptomata  accessoria . - 

Huc  a doct.  rociioijx  (3G)  referuntur  mutationes  in  pulsu, 
respiratione,  colore  faciei,  excretione  urinae  et  alvi, 
(quae  jam  inter  paralyses  retulimus)  contractilitate  iridis, 
deliria  et  convulsiones,  ad  quas  etiam  refert  contracturam 

(33)  Deglutitionis  musculorum  resolutionem  cum  levi  brachii  paralysi 
insultui  apoplectico  superstitem , postquam  sensus  interni  et  externi  ad  nor- 
mam redierant,  observavit  DA.NIEL  "WI1NKLERIIS  (#). 

(34)  ROCHOIIX,  1.  1.,  Obs.  lOa. 

(35)  Cf.  FABRE,  Dict.  des  Dict.,  Art.  Apoplexie , p.  419. 

(36)  1,  1.,  p.  125. 


(a)  Cf.  wepfer,  Hist.  apop  lecti  eorum , Amst.  1724,  p.  464. 

musculorum.  Pulsus  plenus  et  lentus , debilis  et  frequens, 
in  multis  casibus  plane  naturalis  est.  Quoad  respirationem, 
saepe  quidem  laesa  animadvertitur,  praesertim  in  gradu 
morbi  vehementiori , ubi  frequenter  stertorosa  est,  hoc 
vero  non  semper  obtinere  et  aliquando  eam  prorsus 
regularem  esse  docet  exemplum  magni  daueentoni  a pinellio 
relatum  (37).  Color  faciei  aliquando  quidem  profunde 
ruber  est,  contrarium  vero  saepe  etiam  locum  habere  jam 
constat  ex  verbis  Burserii  (38):  «Caveto  autem  ne  ex  sola 
«facie  pallida  aut  ex  senili  aetate  statim  credas  non  esse 
«sanguineam.  Non  raro  enim  in  senibus,  apoplexia  cum 
«facie  pallida  denatis , sanguis  intra  cerebrum  effusus  inven- 
«tus  est,  tuncque  pallor  vitae  deficientis  effectus  fuit,  non 
«sanguinis  inopiae  signum.”  Quoad  contractilitatem  iridis, 
in  gravioribus  gradibus  vulgo  immobiles  sunt  pupillae, 
ceterum  modo  contractae  modo  dilatatae,  saepe  etiam 
unum  contractum , alterum  dilatatum  est.  Deliria  primis 
post  insultum  temporibus  rarissima^  sunt;  tum  demum 
oriuntur,  quando  reactio  inflammatoria  cerebri  laesionem 
sequitur.  Convulsiones  denique  saepe  graviorem  insultum 
comitantur,  uti  etiam  contractura  musculorum,  quamvis 
haec  in  genere  magis  uti  emollitionis  cerebri  vel  apo- 
plexiae capillaris  signum  consideretur  (39).  Ubi  convulsio- 
nes adsunt,  bae  plerumque  manifestae  sunt  in  latere  para- 
lysi opposito  (40),  licet  etiam  leviores  motus  in  brachio 
paralytico  observaverim  (41). 

(37)  Nosogr.  phil.  T.  III,  p.  62. 

(38)  Institutiones , Vol.  3,  cap.  4,  § XCIX,  i 

(39)  Cf.  LEGROUX,  1.  1.  p.  605. 

(40)  Cf.  Fabre,  1.  1.  p.  216,  sfpj. 

(41)  Cf.  liistoria  STIJNTJE  VUTJRS. 

CAPUT  III. 


LAESIONES  QUAE  IN  CADAVERIBUS  HAEMORRHAGIA 
CEREBRI  EXSTINCTORUM  REFERIUNTUR. 

4 1 

§ 1.  Uti  morbi  nomen  indicat,  in  effusione  sanguinis 
intra  cranium  consistit,  Yaria  tamen  pro  extensione,  sede 
et  loco  unde  sanguis  provenit ; bine  distinctio  inter  hae- 
morrhagiam cerebri , cerebelli , pontis  Varolii  et  medullae 
oblongatae , inter  haemorrhagiam  meningeam , circumvolu- 
tionum cerebri  et  hemisphaeriorum , inter  haemorrhagiam 
arteriosam , venosam  et  capillarem , inter  haemorrhagiam 
cum  aut  sine  ruptura  vasorum  manifesta,  inter  haemorrha- 
giam denique  cum  aut  sine  fibrarum  encephali  laceratione. 
Porro  ipsius  sanguinis  qualitates  statusque  partium  ambi- 
entium Yaria  morbi  periodo  in  computationem  veniunt. 
Tandem  laesiones  in  remotis  quoque  partibus  obviae,  quae 
frequenter  in  hacce  haemorrhagia  occurrunt,  et  ejus  natu- 
ram saepissime  illustrant,  dignae  sunt,  quas  paucis  memo- 
remus. 

§ 2.  Ubi  aeger  moritur  primis  post  insultum  diebus, 
frequenter  eadem  congestionis  signa,  quae  jam  in  ictu 
sanguinis  memoravimus,  in  conspectum  veniunt.  Integu- 
menta capitis,  durae  matris  ejusque  sinuum,  piae  quoque 
meningis  ipsiusque  cerebri  substantiae  vasa  sanguine  ut 
plurimum  redundant.  Largae  porro  ecchymoses  et  sugil- 
lationes in  collo,  pectore  et  ad  crura  frequenter  occurrunt. 
Remotis  cerebri  tunicis,  aliquando  sanguis  inter  has  et 
ipsam  cerebri  superficiem  effusus  reperitur  (apoplexia  me- 

ningea)  ipso  cerebro  intacto,  vel  ad  superficiem  ventricu- 
lorum  parietibus  integris.  Longe  frequentius  tamen  ipsius 
substantiae  cerebralis  jactura  fit,  atque  hoc  quidem  duplici 

t 

modo.  Interdum  enim  solutio  continui  superficialis  ani- 
madvertitur , substantia  in  ulceris  modum  erosa , quae 
sanguini  exitum  praebuit  intra  arachnoideam  externam 
aut  internam  collecto.  Ut  plurimum  vero  in  ipso  cerebrali 
parenchymate  cavernam  sibi  fodit  sanguis,  laceratis  et 
dimotis  encephali  fibris,  quae  caverna  aliquando  undique 
clausa  est;  in  graviorihus  vero  insultibus  praesertim  ubi 
in  ventriculorum  aut  cerebri  superficiei  vicinia  sita  est 
(haec  caverna),  et  nonnisi  tenui  lamina  nervea  ab  his 
separatur,  debile  istud  vallum,  notante  doct.  legroux  (1), 
disrumpitur,  et  sanguis  ex  caverna  sese  effundit  vel  in 
ventriculos  cerebri , vel  in  cavitatem  arachnoideam.  Ple- 
rumque in  corporis  striati , thalamique  optici  parenchymate 
hicce  adest  focus,  aliquando  etiam  altius  in  circumvoluti- 
onibus cerebri  (2),  ad  centrum  semiovale  (3),  in  lobis  ante- 
rioribus et  posterioribus  ante  et  pone  corpus  striatum  et 
thalamum  (4),  in  ponte  Varolii  (5),  in  hemisphaeriis  et 
centro  cerebelli,  in  cruribus  cerebri,  in  cruribus  cerebelli, 
in  glandula  pituitaria , in  corporibus  olivaribus  (6) , in 
ventriculo  septi  lucidi  (7),  uti  hoc  in  capite  de  sede  fusius 
explicabimus.  Saepe  etiam  plures  foci  simul  reperiuntur. 
Aliquando  denique  loco  unius  cavernae  multae  parvae  effu* 
siones  per  encephalum  aut  partem  ipsius  disseminatae 


(1)  1.  1, , p.  572  sqq. 

(2)  Cf.  CRUVEILHIER , Anat.  path.  Livr.  20. 

(3)  Cf.  Idem,  Livr.  5,  planche  6,  %.  22. 

(4)  ANDRAL,  Precis  danat,  path.  T,  II,  p.  281. 

(5)  ROCIIOUX,  1.  1.,  Obs.  18  et  19. 

(6)  Fabre  , Piet,  des  dict.  p.  434. 

(7)  Cf.  Cruveiehier,  Piet,  de  meti,  et  de  chir.  prat.,  p.  309. 

sunt,  quas  effusiones  uti  peculiarem  apoplexiae  formam 
describit  doct.  bance  (8). 

Caverna  haemorrhagica  formam  irregulariter  sphaericam 
habet;  parietes  inaequales,  lacerati  sunt,  in  illis  conspi- 
ciuntur laciniae  substantiae  cerebralis  vel  prorsus  avulsae, 
et  sanguini  mixtae,  quod  rarius,  vel  hic  illic,  substantiae 
ambienti  adhuc  junctae.  j)Parietes  cavernarum,  ut  ait 
»rochoux  (9),  valde  molles  sunt,  et  a sanguine  ad  duarum 
«triumve  linearum  crassitiem  colore  profunde  rubro  tincti, 
)) inaequales,  anfractuosi,  manifeste  lacerati  in  facie  interna  , 
«et  lacinias  fluctuantes  monstrantes  ubi  aqua  agitantur. 
» Circumdati  sunt  strato  substantiae  cerebralis  unum  ad 
«tres  lineas  crasso,  colore  flavo  canariensi  pallido  (jaune- 
»serin  pale)  valde  molli,  majorem  vix  tenacitatem  quam 
» quidam  cremores  habente,  et  aquae  haud  miscendo.  Color 
«et  mollities  hujus  strati  magis  ad  interna  manifesta  sen- 
«sim  diminuuntur  ab  internis  extrorsum,  ita  ut  accurate 
«determinari  nequeat  locus,  ubi  substantia  nervosa  inte- 
«gritatem  texturae  recuperat.  Interdum  reperimus,  inter 
«parietes  interiores  cavernae  et  hocee  stratum  flavum , 
«aliud  stratum  colore  flavo  minus  pallido  tinctum,  aeque 

«molle,  duas  ad  quatuor  lineas  crassum , repletum  magno 

/ 

«numero  parvarum  sanguinis  effusionum,  quae  acuum  fixo- 
«riarum  capita  magnitudine  aequant,  et  sibi  valde  affines 
«sunt.” 

Ubi  nullus  focus  exsistit,  sed  erosio  tantum  obtinet,  secun- 
dum e ocii  ocx  emollitio  haec  flava  minus  notabilis  est. 
Uti  postea  videbimus  doct.  auctor  magni  bancce  emolliti- 
onem  facit,  quum  eam  consideret  tamquam  haemorrhagiae 

(8)  Beobachtung  einer  eigenth.  Form.  d.  Apoplex.  etc.  , in  Sammlung 
zur  Jveniniss  d.  Gehirns  u.  B-iicIcem.-Kranlch.  von  ANDREAS  GOTTSCHALK, 
Herausgegeb.  von  FR.  NASSE,  Ileft  II,  Stuttgart  1838. 

(9)  1.  1.,  p.  148. 

causam*  eam  vero  non  semper  adesse,  praesertim  ubi  focus 
parvae  extensionis  est,  docent  plura  exempla;  sic  io  obser- 
vatione  ab  andrallio  (elin.  Med.  T.  Y.  p.  251)  memorata  , 
ubi  in  utroque  hemisphaerio  caverna  nucem  avellanam 
continere  capax  exstabat,  substantia  cerebralis  circa  has 
cavernas  prorsus  sana  memoratur ; idem  valet  de  observati- 
one  prima,  in  qua  quidem  parietes  cavernae  flavo  tincti  erant 
colore,  neutiquam  vero  emolliti;  ipse  rochoux  fatetur  in 
obs.  quinta,  ubi  caverna  sex  uncias  sanguinis  coagulati  conti- 
nens inventa  est  in  parte  externa  corporis  striati  dextri , 
stratum  emollitum  rubro  colore  tinctum  tenuissimum  fuisse ; 
huic  successisse  aluid  stratum  quartam  modo  lineae  partem 
crassum , repletum  infinito  numero  parvorum  sanguinis 
punctorum,  et  immediate  pone  hocce  stratum  substantiam 
cerebralem  incolumen  fuisse;  hoc  in  annotatione  ex  eo 
explicare  conatur,  quod  strata  emollita  sanguine  abscissa 
fuerint , quum  laciniae  substantiae  cerebralis  sanguini  in 
caverna  mixtae  visae  sint;  facile  vero  intelligitur],  secun- 
dum ipsius  theoriam  oportuisse,  ut  stratum  illud  tenue, 
quod  superfuit,  non  rubro  sed  pallide  flavo  colore  tinctum 
fuisset ; contrarium  autem  observatum  est.  Sed  jam  in 
descriptione  pergamus. 

Raro  in  parietibus  focorum  ruptura  arteriae  luminis 
notabilis  conspicitur,  tamen  michelot  (These  1829,  N°.  59  (10)) 
unam  vidit  evidenter  ruptam  in  medio  sanguinis  coagulo. 
Capillaria  vero  rupta,  vitri  optici  ope,  manifesto  acI.CR.r- 
veilhier  detecta  sunt  (11).  Sanguis  effusus  ab  aliquot 
guttulis  ad  multas  uncias  usque  continet;  ubi  e vasis 
egressus  est,  in  genere  coagulatur,  quae  coagula  tamen 
primis  post  insultum  diebus  molliora  sunt,  nigro  colore 


(10)  Cf.  Fabre,  op  Iaud.  p.  423,  sqq\ 

(11)  Anat.  pcrtlu  Livr.  5,  pl,  6‘ . obs.  1. 

tincta;  saepe  etiam  quando  durante  insultu  per  novam 
congestionem  haemorrhagia  renovata  est,  extra  effusionem 
primitivam  firmiorem,  alia  strata  molliora  et  fere  semili- 
quida  videmus. 

§ 3.  Primis  post  insultum  diebus  adspectus  harum 
laesionum  non  multum  mutatur 3 ah  octavo  ad  duodeci- 
mum diem  quo  stadio,  notante  Cl.  cruveilhier,  vis  absorptio» 
nis  maxime  viget,  sanguis  colorem  sordide  fuscum  ha- 
bet (12):  quo  plus  temporis  a periodo  invasionis  praeter- 
lapsum est,  eo  magis  decolor,  eo  densior  fit,  magna  tamen 
differentia  pro  casibus  singularibus  obtinente.  Sic  aliquando 
post  septem  menses  partim  concretus,  partim  liquidus 
inventus  est,  et  colore  rubiginis  ferri  praeditus,  dum  aliis 
in  casibus  post  diem  45  absorptio  completa  fuit,  et  sangui- 
nis loco  nil  nisi  serum  obvium.  In  genere  tamen  multi 
menses  postulantur,  antequam  sanguis  plane  evanuerit. 
Simul  cicatrisationis  negotium,  s.  in  locis  erosis  s.  in  caver- 
nis incipit,  et  saepe  membrana  specialis  sanguinem  effusum 
circumdat  (13). 

Ubi  simplex  erosio  obtinet,  superficies  ulceratae  sensim 
cicatrisantur,  quo  magis  sanguis  absorbetur,  et  cum  super- 
stito depressione  arachnoideae  circumdanti  adhaerent.  Ubi 
caverna  adest  cicatrisatio  haee  variis  modis  obtinet;  in 
genere  tela  cellularis,  quam  multa  vasa  perreptant, primo 
in  parietibus  foci  apparet,  qui  sensim  sibi  magis  appropin- 
quantur et  membrana  obvestiuntur.  Haec  modo  tenuissima 
serosarum  naturam  simulans  serum  vel  materiam  gelatino- 
sam secernit,  et  veram  kystam  refert ; modo  magis  fibrosae 
indolis  est,  et  filis  celluloso-  vascularibus  ab  uno  pariete 


(12)  Dict.  de  intcl.  et  de  c/iir.  prat. , p.  310. 

(13)  Cf.  Journal  Complcmentaire  du  Diet.  des  Sciences  med.  Obs.  sur 
VApoplexie , par  BRIGHETEAU,  p.  140,  sqq. 

ad  alterum  transeuntibus  in  varias  areolas  s.  cellulas  divi- 
ditur; irao  cartilagineam  aliquando  naturam  induit ; 
sic  pinel  filius  ( Journ . de  phys.  p.  345)  historiam  retulit 
feminae;  cujus  cerebrum  cavernam  offerebat  investitam 
pseudo-  membranis  duris  et  sub  scalpello  resonantibus. 
Color  harum  cicatricum  varias  adumbrationes  monstrat 
a colore  fusco  ad  flavum  canariensem;  quoad  formam  denique 
quatuor  assumit  doct.  Fabre  (14):  primo:  cicatrices  sub 
forma  nucleorum  durorum;  secundo:  cicatrices  constitutas 
tela  cellulosa;  areolis  laxis  aut  resistentibus  ab  uno  pariete 
ad  alterum  sese  conferentibus  (frequentissima  forma  secun- 
dum legroux);  tertio:  cicatrices  parietem  obvestientes 
sub  forma  kystarum  ; quarto : cicatrices  lineares.  Sponte 
porro  intelligitur , ubi  plures  effusiones  simul  obtinuerunt 
plures  ibi  etiam  fore  cicatrices. 

Ecce  mutationes,  quae  in  cerebro  occurrunt,  ubi  in 
sanitatem  transit  morbus ; quando  vero  sanitas  non  plane 
recuperatur,  post  mortem,  quae  tunc  saepe  multis  annis 
post  insultum  obtinet,  varia  occurrunt  vitia,  quorum  emol- 
litio  et  exsudatio  serosa  frequentissimae  sunt,  et  de  quibus 
in  capite  de  Diagnosi  paullo  latius  disseremus.  Licet  enim 
emolJitio  cerebri  a crijveilhier  nomine  apoplexiae  capillaris 
insignita  sit,  haec  tamen  tam  quoad  symptomata,  quam 
structurae  vitia  adeo  ab  illa  differt,  ut  morbus  identicus 
haberi  nequeat. 

§ 4.  Superest  verbo  etiam  laesiones  memorare,  quae 
etsi  non  semper  in  haemorrhagia  cerebri  obriae,  tamen 
aliquem  nexum  causalem  cum  ea  habere  videntur.  Ne 
de  velamentis  cerebri  nimis  tensis,  de  polyposis  sanguinis 
concretionibus,  de  hydatidibus  plexus  choroidei,  de  glan- 
dula pituitaria  mole  aucta  (15),  quibus  indirecta  tantum 

(14)  1.  1.,  p.  428. 

(15)  Cf.  Burserius,  1.  1.,  vol.  3,  cap.  4,  § 76. 

vis  in  producenda  haemorrhagia  concedi  potest,  loquar, 
recensendae  supersunt  alterationes  arteriarum , venarum 
et  ipsius  sanguinis. 

In  apoplexia  meningea  saepe  manifesta  adest  apertura 
arteriae,  e qua  sangui$  provenit  (16);  praeterea  saepe  totum 
systema  arteriosum  degeneratione  osteo-calcaria  affectum 
est,  qui  status,  uti  notum  est,  jtoties  hypertrophia  cordis 
stipatur ; frequenter  etiam  diathesis  aneurysmatica  obser- 
vatur. Inter  17  observationes  in  Clinique  Medicale  CI. 
andrallii  nov6m  reperiuntur , ubi  hypertrophia  cordis 
reperta  est,  sex  ubi  ossificationis  vestigia  in  arteriis  adsunt. 
Venae  quoque  aliquando  alteratae  sunt;  sic  in  observati- 
one 2a  CI.  andral  piae  matris  venae  varicosae  erant.  Tox- 
nele  cum  phlebitide  sinuum  durae  matris  saepe  effusiones 
sanguinis  in  cerebri  superficie  conjunctas  detexit  (17). 
Sanguinem  ipsum  vitiatum  testantur  ecchymoses  in  collo , 
thorace,  febris  adynamicae  cum  haemorrhagia  cerebri 
conjunctio  (18),  sed  de  his  postea  in  capite  sexto,  ubi  de 
morbi  natura  agendum  erit,  fusius  disserendi  erit  locus. 

(16)  Cf.  SERRES,  Ann,  mcdico-chir.  des  hojritaux , p.  308 — 411  , et 
MORGAGNIUS  Epist.  anat.  mcd.  3 art.  18. 

(17)  Cf.  LEGROrX,  1.  1.,  p.  577. 

(18)  Rochoex,  1.  1.,  Obs.  2. 

CAPUT  IV. 

MORBI  SEDES. 


In  superiore  capite  varium  locum  occupare  posse  hae- 
morrhagiam in  encephali  textura,  atque  inde  distinctionem 
petendam  Csse  inter  haemorrhagiam  cerebri,  cerebelli, 
pontis  Yarolii  et  medullae  oblongatae,  inter  haemorrhagiam 
meningeam,  circumvolutionum  ipsiusque  cerebri  haemi- 
sphaeriorum  memoravimus ; praeterea  autem  etiam  in 
haemorrhagia  cerebri  magni  diversa  est  morbi  sedes.  Cl. 
Andral,  statisticam  hujus  sedis  effecit  tabulam  ex  386  ca- 
sibus ah  eo  observatis  conflatam  (1).  Eece  enumerationem  : 
In  partibus  haemisphaeriorum  cerebri  paralleliter 
sitis  corporibus  striatis  et  thalamis  opticis , simulque 


in  duobus  hisce  corporibus 202. 

In  corporibus  striatis 61. 

In  thalamis  opticis 35. 

In  portione  hemisphaeriorum  sita  supra  centrum  se- 

miovale  Vieussensii 27. 

In  lobis  lateralibus  cerebelli 16. 

Ante  corpora  striata  (lobus  anterior)  10. 

In  mesocephalo  (ponte  Varolii) 9. 


360. 


(I)  Precis  cVanat.  patii.  T.  II,  p,  281. 

360. 


In  medulla  spinali 8. 

Pone  thalamos  opticos  (lobus  posterior) 7. 

In  lobo  mediano  cerebelli  (vermis  cerebelli)  ...  5. 

In  pedundulis  cerebri  (crura  cerebri) 3. 

In  uno  pedunculo  cerebelli  (crus  cerebelli  ad  pontem.)  1. 

In  corporibus  olivaribus 1. 

In  glandula  pituitaria 1. 

In  partibus  albis  centralibus 0. 


386. 

Videmus  ex  hac  serie  frequentissimam  esse  haemorrha- 
giam corporum  striatorum  et  thalamorum  opticorum  con“ 
junctim,  in  iis  vero  casibus,  ubi  ad  alteram  harum  partium 
limitata  fuit,  haemorrhagiam  corporis  striati  frequentiorem 
fuisse  quam  thalami  optici,  quod  contrarium  est  assertioni 
Cl.  Cruveiliiier,  qui  thalamum  opticum  frequentissime  affici 
opinatur  (2).  Causa  cur  praesertim  in  hisce  corporibus  adeo 
frequens  sit,  tam  ex  magna  copia  vasorum,  quae  in  iis  dis- 
tribuuntur, quam  ex  vicinia  ventriculorum,  qua  sanguinis 
vi  minus  resistere  valent,  jam  egregie  explicavit  Morgag- 
nius  (3).  Ceterum  ejus  assertionem,  in  lobis  anterioribus 
frequentius  obtinere  quam  in  posterioribus,  in  latere  dex- 
tro frequentius  quam  in  sinistro,  non  confirmatam  vidit 
Rociioux  (4);  Anbrallii  tamen  tabula  recensita  quoad  pri- 
mum propositum  magis  opinioni  Morgagnii  favet,  quoad 
secundum,  ipse  Rocnoux  fatetur  ulteriores  observationes 
ad  litem  hanc  dirimendam  necessarias  esse. 

In  serie  ab  Andrallio  constituta  nulla  fit  mentio  hae- 
morrhagiae circumvolutionum  • in  libro  Clinique  Medicale 


(2)  Cf.  Anat.  patii.  Livr.  5,  pl.  6,  pag.  2. 

(3)  Epist.  anat.-mcd.  3,  art.  18. 

(4)  I.  1..  p.  379,  380. 

inscripto  (T.  v.  p.  225  et  226)  tamen  duae  observationes 
luijus  laesionis  inveniuntur;  Cruveilhier  quoque  (5)  ali- 
quot casus  descripsit,  diversarumque  cicatricum  quibus 
laesio  talis  praegressa  manifestatur  indicat.  Symptomata 
hujus  affectionis  in  genere  ejusdem  indolis  fuerunt  quam 
haemorrhagiae  cerebri  vulgaris.  Ex  serie  memorata  porro 
corollarium  deduci  posset  numquam  in  substantia  alba 
haemorrhagiam  cerebri  residere;  verum  quidem  est  sub- 
stantiam cineream  ei  multo  magis  obnoxiam  esse  similiter 
atque  emollitioni,  quod  ex  anatomica  vasorum  distributione 
sic  fieri  oportere  arguit  Cl.  lallemand.  Inde  tamen  non- 
dum sequitur,  quod  raro  fit  hoc  numquam  posse  accidere. 
Contra  passim  apud  Cruveilhier  sermo  est  de  haemorrhagia 
vel  de  cicatrice  foci  in  substantia  medullari  (6);  etiam  Le- 
groux  in  septi  lucidi  cavitate  effusionem  memorat  (7). 
Denique  computatio  haemorrhagiae  meningeae  in  andral- 
lii  serie  desideratur.  Potest  haec  vel  simplicie  exhalatione 
in  superficiem  cerebri  vel  ventriculos  oriri , vel  manifesta 
adest  ruptura  alicujus  vasis.  Primae  speciei  in  aliquot 
morgagnianis  historiis  (8);  alterius  aput  serres  exemplum 
videmus  (9).  Symptomata,  quae  speciem  hanc  indicant,  cum 
symptomatibus  vulgaris  haemorrhagiae  (haemorrhagiae 
cum  caverna)  conveniunt,  quando  ad  definitum  restricta 
est  locum  effusio , tunc  enim  hemiplegia  saepe  observatur, 
ut  hoc  in  casu  Titae  apud  morgagnium  memorato  accidit; 
in  aliis  vero  casibus  quando  effusio  latius  sese  extendit, 
tune  modo  mixta  symptomata  adsunt  paralyseos  generalis 


(5)  Anat.  pcith.  Livr.  20,  pl.  4,  pag.  4, 

(6)  Cf.  e.  gr.  Livr.  5,  pl.  6,  pag.  1 et  2. 

(7)  I.  1.  p.  575. 

(8)  Epist.  3,  art.  11  ; — Epist.  2,  art.  17. 

(9)  Observat,  sur  la  rupture  des  ancvrismes  etc.  Arch.  gcn.  de  med. 
Mars  1826,  p.  421,  sqq. 

et  convulsionum,  modo  convulsiones  sine  paralysi , modo 
resolutio  omnium  membrorum , delirium  et  agitatio , aut 
stupor  et  coma,  uti  hoc  saepe  in  extravasatione  sanguinis 
a vulneribus  capitis  producta  in  Nosocomio  nostro  chirur- 
gico vidi*  Varietas  horum  symptomatum  explicari  potest 
ex  irritatione  cerebri  conjuncta  cum  compressione.  Secun- 
dum Cl.  serres  acceleratio  pulsus  juncta  tardae  respirationi 
signa  diagnostica  hujus  affectionis  constituunt. 

Quod  haemorrhagiam  cum  laceratione  encephali  fibra- 
rum attinet,  difficillimum  est  ejus  sedem  durante  vita 
determinare.  Plerique  recentiorurn  conatus  irriti  fuerunt, 
neque  experientiae  examen  subire  potuerunt.  Primo  loco 
notandae  sunt  assertiones  virorum  doctt.  foville  et  pinee— 
grandchamp,  qui  in  Opere  suo  (10)  sequentia  posuerunt 
consectaria:  primo:  cerebrum  est  sedes  intelligentiae  et 
motus;  secundo:  fibrae  medullares  corpus  striatum  peten- 
tes motui  cruris  praesunt ; tertio : fibrae  thalamo  optico 
respondentes,  fibrae  nimirum  lobi  cerebri  posterioris  motus 
brachii  regunt ; quarto  : hemiplegia  perfecta  ex  laesione 
aeque  profunda  partium  motui  brachii,  quam  cruris  inser- 
vientium repetenda  est ; hemiplegia  incompleta  vel  quae 
inaequaliter  brachium  et  crus  afficit,  ex  eo  oritur,  quod 
alteratio  non  eundem  gradum  in  utroque  hocce  corpore 
nacta  est ; quinto : cerebellum  sensili  tatis  est  focus.  Forte 
evenit,  ut  aliquae  sectiones  cadaverum  ipsorum  sententiae 
faverent,  imo  post  mortem  Cl.  pinellii  haemorrhagia  cere- 
bri defuncti,  ut  narrat  doct.  fabre  (11),  accurate  porten- 
derunt in  quonam  cerebri  puncto  inventuri  essent  effusi- 
onem, dumque  adstantes,  inter  quos  Cl.  dupeytren  aderat, 
sceptico  risu  divinationem  istam  cavillarentur,  sectio  eam 

(10)  Recherches  sur  le  sicge  spbcial  des  differentes  fonctions  du  sys- 
tbme  nerveux. 

(11)  1.  1.,  p.  426. 

prorsus  confirmavit.  Tamen  argumenta  ex  aliorum  medi- 
corum observationibus  ducenda  luculenter  probant,  hoc 
casu  modo  evenisse,  atque  eorum  opinionem  pro  maxima 
parte  falsa  nisam  fuisse  hvpothesi.  Primo:  inter  23  casus  a Cl. 
andral  in  Clin.  Med.  memoratos  ubi  paralysis  ad  solum 
membrum  thoracicum  limitata  fuerat,  aput  11  in  corpore 
striato,  aput  10  in  thalamo  optico,  aput  2 in  lobo  medio 
inventa  est  effusio.  "Videmus  igitur  laesionem  in  corpore 
striato  frequentiorem  etiam  fuisse  quam  in  thalamo  optico, 
quod  emissae  theoriae  repugnat.  Secundo:  hemiplegia 
perfecta  saepe  observatur,  laeso  aut  solo  corpore  striato, 
aut  solo  thalamo  optico,  uti  hoc  ex  eodem  andrallix  loco 
et  ex  observationibus  cruveilhibr  (12)  et  rochoxjx  (13)  patet. 
Tertio:  laesionem  cerebelli  motum  quoque  auferre  docet 
historia  pueri  Bononiensis  a Morgagnio  relata , ubi  motus 
plane  abolitus  erat,  intelligentia  superstite.  Neque  firmi- 
ori basi  nititur  thesis  Cl.  Bouillaud  statuentis  abolitionem 
loquelae  lobi  anterioris  laesioni  deberi  (14).  In  observa- 
tione nimirum  quarta  operis  saepius  laudati  Cl.  Andrat,, 
primum  insultus  apoplectici  phaenomenon  fuit  loquelae 
abolitio,  tamen  effusio  in  lobo  cerebri  posteriori  inventa 
est;  in  observatione  etiam  sexta  abolitionis  loquelae  fit 
mentio,  licet  effusio  in  lobo  medio  et  non  in  anteriori  obti- 
nuisset. Lallemand  (15)  quoque  observationem  refert,  ubi 
loquela,  superstite  conscientia,  abolita  fuerat,  dum  laesio 
in  lobo  medio  inventa  est. 

Tandem  specialem  meretur  mentionem  sententia  Cl.  Ser- 
res de  consensu  cerebellum  inter  et  organa  generationis, 
qui  secundum  huncce  auctorem  distinctionis  momentum 
praebere  potest  inter  haemorrhagiam  cerebri  et  cerebelli ; 


(12)  Anat.  path.  Livr.  5.  (13)  I.  1.  observ.  1 et  12. 

(14)  Cf.  Rochoux,  1.  1. , p.  387.  (15)  Op.  laud.  Epist.  5,  No.  3,  p.  195. 


30 


videamus  igitur  quid  nos  reeentiorum  observationes  de 
isto  consensu  doceant.  Cl.  Andral  (16)  28  casus  haemor- 
rhagiae cerebelli  refert,  sex  a se  observatos,  22  ex  variis 
auctoribus  Morgagnio,  Serres,  Rostan,  Guyot,  Dance, 
Bayle,  Cazes  aliisque  collectos;  ipsius  observationes  omnes 
pertinent  ad  haemorrhagiam  cerebelli  hemisphaeriorum, 
in  tertia  solum  uterus  sedes  congestionis  notabilis  erat;  in 
ceteris  22,  novem  reperiuntur,  ubi  in  vermi  s.  lobo  medio, 
13  ubi  in  hemisphaeriis  residebat  effusio;  9 priorum  (ver- 
mis scilicet  haemorrhagiarum)  7 turbas  genitalium  mon- 
strarunt; in  6 viris  scilicet  erectiones  penis  aderant,  in 
una  femina  septuagenaria  catameniorum  reditus;  in  13 
posterioribus  contra  observationibus  (haemorrhagiorum  ce- 
rebelli hemisphaeriorum)  nihil  peculiare  quoad  organa 
genitalia  animadversum  est.  Addamus,  quid  ex  observa- 
tionibus Andrallii,  quas  ex  omnibus  fere  auctoribus  excepto 
Cl.  Cruveilhier  (cujus  observationes  de  morbis  cerebelli 
serius  editae  sunt  in  annotationibus  ad  tabulas  anatomico- 
pathologicas)  collegit,  de  alliis  cerebelli  vitiis  quoad  hocce 
momentum  constet.  Primo:  auctor  refert  13 casus  emolli- 
tionis  hemisphaeriorum  cerebelli  ( Clin . Med.  T.  v.  p.  449) , 
semel  mode  observatum  est,  aegrum  continuo  manus  testi- 
culis admovisse;  trium  vero  casuum  ubi  integrum  emol- 
litum erat  cerebellum,  duo  phaenomena  obtulerunt  erec- 
tionis; in  una  denique  observatione  ubi  in  vermi  supe- 
riori residebat  emollitio  mulla  rursus  phaenomena  singu- 
laria notantur;  secundo:  (libro  laud.  p.  503)  12  refert 
Andral  abscessus  cerebelli,  11  in  hemisphaeriis,  semel  in 
vermi  obtinentes ; inter  hos  unum  individuum  adfuit,  quod 
manustuprationi  deditum  erat,  puer  nempe  13  annorum, 
cujus  historia  a Gall  relata  est,  et  apud  quem  in  utroque 


(16)  Clin.  mcd. , T.  V,  p.  478. 

quidem  cerebelli  lobo  suppuratio  inventa  est,  secl  etiam 
commissura  duorum  loborum  manifesta  atrophia  affecta 
luteoque  colore  tincta  memoratur ; tertio , denique  inter 
36  cerebelli  ej usque  membranarum  historias  morborum 
organicorum  varii  generis  (sed  in  quibus  dolendum  est 
non  ubique  memorari,  utrum  in  hemisphaeriis,  an  in  vermi 
laesio  adfuerit),  tres  adsunt,  ubi  de  organis  generationis 
sermo  est.  In  prima,  ubi  continua  erectio  penis  obtinue- 
rat, massa  tuberculosa  lobum  cerebelli  dextrum  medul- 
lamque oblongatam  comprimens  reperta  est,  in  secunda 
aeger  se  manustuprabat  atque  multa  tubercula  in  parte 
cerebelli  superiori  exstiterunt;  in  tertia  magna  inclinatio, 
erga  sexum  sequiorem  observata  est  massaque  tuberculosa 
totum  lobum  medianum  occupabat. 

Ex  his  omnibus  sequens  facere  possumus  schema : 

/ 

Turbae  in  organis  genera - 

Casus  laesionis  cerebelli.  93.  tionis  ....  * 15. 

Hemisphaeriorum  cere-  quae  in  notabili  uteri  eon- 
belli  haemorrhagiae.  .19.  gestione  constabat  . . . . 1. 

nihil  praeter  normam  quam 
ut  aeger  in  uno  casu  ma- 

» emollitionis  .13.  num  testiculis  admoveret.  1. 

» abscessus  . . . 10 0. 

Sexies  apud  viros  erectiones 
et  pollutiones,  semel  apud 
Vermis  cerebelli  haemor-  feminam  septuagenariam 
rhagiae 9.  catameniorum  reditus  . . 7. 

In  hac  vero  laesio  pontem 
Varolii  quoque  occupabat, 

)>  (superioris)  et  aeger  sine  ullo  sympto- 

emollitio 1.  mate  speciali  moriebatur  0. 

52. 


9. 

52.  9. 

Vermis  abscessus  ....  1 0. 

Integri  cerebelli  (itaque 


vermis  quoque)  emollitio  3.  Phaenomena  erectionis  . . 2. 
Duorum  hemisphaeriorum 

■ 

suppuratio  vermisque  a- 

trophia  et  color  mutatus.  1.  Onanismus  (obs.  Gallii)  . . 1. 
Yitia  organica  in  haemi- 

sphaeriis  cerebelli  ...  5 0. 

Vitia  organica  cerebelli 
quorum  locus  non  me- 
moratur   28 0. 

Compressio  in  lobum  ce- 
rebelli dextrum  medul- 
lamque oblongatam  per 
massam  tuberculosam 

facta 1.  Erectio  permanens  penis . . 1. 


Multa  tubercula  in  parte 

cerebelli  superiore  ...  1.  Manustupratio 1. 

Tubercula  in  tota  crassitie  Magna  Inclinatio  erga  sex- 
lohi  mediani  sive  vermis.  1.  um  sequiorem 1. 

* 93T  157 

Videmus  igitur  turbam,  in  organis  generationis  ad  lae- 


siones cerebelli  in  genere  esse  in  proportione  15 — 93,  quod 
sane  haud  multum  facit  pro  hypothesi  Cl.  Serres;  sed 
quando  videmus  inter  16  casus  in  quibus  vel  solus  ver- 
mis, vel  una  cum  caetera  cerebelli  substantia  laesionem 
nactus  est,  undecies  notari  functionis  turbas  in  organis 
genitalibus,  nonne  tunc  suspicio  oriri  debet,  consensum 
quidem  specialem  cerebellum  inter  et  organa  generationis, 
minime  vero  cum  hemisphaeriis  sed  cum  vermi  cerebelli 
adesse?  Ulteriori  indagatione  opus  est  ad  hanc hypothesiu 
confirmandam,  quam  etiam,  qua  talem,  examini  doctiorum 

et  tali  investigationi  parium  submitto  (si  quis  forte  buncce 
libellum  inspicere  non  contemnat).  Unum  etiam  casum 
addendum  habeo  relatum  apud  cruveiliiier  (17);  spectat 
iste  historiam  puellae,  11  annos  natae,  quae,  intellectu 
debilitato,  manustuprationi  etiam  obnoxia  erat,  et  post 
diarrhoeam  eum  stomatite  pseudo-membranacea  21  Mart. 
1831  moriebatur.  Huic,  cerebro  integro,  totum  fere  cere- 
bellum abesse  repertum  est,  cujus  tamen  aliqua  rudimenta 
adhuc  exstiterunt,  praesertim  defectus  in  commissura 
(vermi)  insignis  erat.  Ciujveiliiier  in  haece  historia  argu- 
mentum directum  contra  gallii  sententiam,  generationis 
functionem  sub  imperio  cerebelli  esse , se  invenisse  credit, 
quia  integrum  fere  cerebellum  defecit,  et  tamen  manus- 
tupratio  obtinuit;  sed  quando  videmus  post  emollitionem 
cerebri  contracturam  oriri,  num  inde  statuere  possumus 
fibras  cerebrales  non  regere  musculorum  motum?  Con- 
trarium quotidie  in  haemorrhagia  cerebri  observamus, 
liene  distinguendum  est  inter  functionem  normalem  et 
abnormem , cujus  energeia  saepe  labefactata  est,  licet 
phaenomena  externa  ad  speciem  aucta  sint.  Nemo  sane 
profitebitur,  systema  nerveum  vigere,  quando  haemorrhagiam 
vehementem  convulsiones  subsequi  videmus.  Itaque  hicce 
casus  hypothesi  supra  emissae , consensum  quemdam  obtinere 
inter  vermem  cerebelli  et  organa  generationis , magis  favero 
quam  repugnare  videtur. 

Sed  ad  propositum  nostrum  redeamus.  Praeter  specifica 
haec  phaenomena,  quae  majus  minusve  pretium  habere 
memoravimus,  non  facile  est  durante  vita  sedem  morbi 
pronuntiare.  Haemorrhagiam  circumvolutionum  eadem 
saepe  referre  symptomata,  quae  hemisphaeriorum  haemor- 
rhagiae, ex  andrallii  observationibus  videmus.  Cerebelli 


(17)  Anat.  path.  Livr.  15.  tab.  5. 

haemorrhagia  plerumque  vehemens  est  imo  aliquando 
statim  letalis^  quemadmodum  ex  casu  apud  aeercromrie(  18) 
obvio  docemur.  In  aliis  casibus  phaenomena  haemorrha  - 
giae  cerebri  extensae  conspiciuntur,  ita  ut  tunc  saepe 
putaverint  auctores  se  magnam  laesionem  in  cerebri  he- 
misphaeriis inventuros,  dum  autopsia  parvam  in  cerebello 
indicavit.  De  decussatione  paralyseos  in  haemorrhagia 
cerebelli,  secundo  capite,  jam  vidimus  (19); quamvis  autem 
gravissimus  morbus  sit  haemorrhagia  cerebelli,  tamen  non 
semper  letalis  est;  imo  contra  observationes  recentissime 
tempore  a Cl.  crtjveilhier  collectae  et  delineatae  (20)  lucu- 
lenter probant,  omnes,  quae  in  cerebro  notantur,  cicatricum 
formas  in  cerebello  etiam  occurrere.  Andral(21)  quoque 
jam  cystae  apoplecticae  in  hemisphaerio  cerebelli  sinistro 
mentionem  facit.  Quod  denique  pontis  Varolii  medullae- 
que oblongatae  spectat  haemorrhagiam,  vehemens  utique 
inque  plerisque  casibus  letalis  morbus  est ; praesertim 
notantur  respirationis  impedimenta  paralysisque  ut  pluri- 
mum completa.  Mors  saepe  aliquot  post  invasionem  horis 
sequitur,  praesertim  ubi  centrum  protuberantiae  annularis 
sedes  morbi  est  (22);  cicatrices  tamen  apoplectiformes,  quae 
apud  varios  auctores  occurrunt  (23),  probant  naturae  effi- 
caciam in  iis  quoque  laesionibus  superandis,  quae  intima 
vitae  penetralia  infestant,  altissimasque  ejus  radices  corro- 
dunt. Haec  de  sede  morbi  sufficiant,  propterea  maxime, 
quod  in  capite  sexto  saepius  ad  hancce  materiam  redeun- 
dum erit. 

(18)  Cf.  Joir.  ABERCRORB1E,  Ueher  die  KranUieiten  des  Gehirns  und 
des  liiiclenmaris , von  FR.  I)E  BlOIS , Bonn  1821,  p.  100. 

(19)  Cf.  Supra,  p.  15. 

(20)  Anat.  path.  Livr.  37,  pl.  5. 

(21)  Clin.  mcd.  T.  V,  p.  475. 

(22)  Rochoex,  1.  1.,  Obs.  19. 

(23)  Creveilhier,  1.  1.,  Livr.  21,  Fabre,  1.  1.,  p.  434. 


C A P U T V. 


AETIOLOGIA. 


Ubi  phaenomenon  aliquod  alterum  constanter  praecedere 
videmus , atque  secundum  insequi,  simulae  primum  produc- 
tum est,  tunc  ab  illo  quod  saepe  ad  illud  quod  semper 
fit  concludentes  nexum  necessarium  utri  usque  phaenomeni 
adesse  censemus,  secundum  a primo  productum  conside- 
ramus, aliis  verbis , primum  uti  causam  secundi  statuimus. 
Tale  judicium,  quod  judicium  per  inductionem  quoque 
vocatur,  eo  certius  erit,  quo  longior  experientia  est,  et 
mathematicam  certitudinem  acquireret,  dummodo  expe- 
rientia infinita  esset,  id  est,  si  homini  datum  esset  om- 
nia, quae  fuerunt,  quaeque  futura  sunt,  scire  et  praevidere. 
Cum  autem  hoc  facultatem  entis  terrestris  superet,  et  om- 
nia judicia  empirica  certitudinem  per  approximationem 
modo  acquirant,  sequitur,  nos  numquam  positive  mathe- 
matica cum  evidentia  affirmare  posse,  unum  phaenomenon 
causam  alterius  esse.  Negative  contra  mathematica  cum 
certitudine  effari  possumus,  unum  phaenomenon  alterius, 
causam  non  esse,  simulae  vidimus,  praesent e primo,  alterum 
non  sequi,  aut  hoc  adess e,  primo  non  praegresso.  Si  ratio- 
cinium illud  ad  nostrum  objectum  transferamus,  constabit, 
omnes  res,  quae  haemorrhagiam  cerebri  praecedunt,  et 
sive  seminia  constituunt,  e quibus  serius  evolvi  possit  mor- 

bus,  sive  seminia  haec  ad  evolutionem  apta  faciunt,  im- 
proprie causarum  nomine  insigniri,  quum  singulae  hae 
conditiones  adesse  possint,  morbo  non  insequente,  et  hic 
saepius  oriatur,  illis  neutiquam  praegressis.  Potiori  igitur 
jure  elementa  habenda  sunt,  ex  quibus  demum  oriatur  ipsa 
morbi  causa  (quam  auctores  ideo  causae  proximae  nomine 
designant).  Nec  tamen  omnia  haec  elementa  ejusdem 
sunt  pretii,  multa  fortuita  tantum  sunt,  alia  effectus  potius 
ejusdem  causae,  quae  morbum  quoque  producit,  quam 
ipsius  morbi  causa  ; sic  e.  gr.  ex  multis  observationibus  con- 
stat, arthriticos  saepe  haemorrhagia  cerebri  fuisse  correp- 
tos (1),  quapropter  peculiarem  apoplexiam  ab  arthritide 
assumserunt  aliquot  scriptores  (2).  At , nisi  ad  explicatio- 
nes ineptas  sympathiae  confugere  velimus,  nulla  ratione 
intelligi  potest,  cur  haemorrhagia  cerebri  ab  arthritide 
efficiatur;  commodam  contra  interpretationem  affinitas 
utriusqne  morbi  nactura  est,  si  unum  non  uti  alterius  cau- 
sam, sed  utrumque  eo  in  casu  ex  communi  fonte  repe- 
timus, ex  erasi  scilicet  sanguinis  mutata,  quae  in  causa 
est,  ut  materies  osteo-calcaria  tam  in  articulis,  quam  in 
vasorum  parietibus  deponatur,  unde  turbae  circulationis , 
congestiones,  stagnationes  sanguinis  oriantur,  parietesque 
vasorum  fragiliores  redduntur.  Quidquid  hujus  rei  sit,  magni 
momenti  est  historica  eorum  consideratio,  quae  majori  mino- 
rivej  ure  ab  auctoribus  censentur  aliquam  vim  in  morbo  vel  gi- 
gnendo (causae  praedisponentes),  vel  provoeando(causaeocca- 
sionales)  exserere,  et  de  quorum  pretio  serius  agendum  erit. 

Praedisponentes  commode  vel  in  conditiones  individuo 


(1)  Cf.  Morgagni,  Epist.  2,  art.  9;  WEPFER,  Histt.  apoplect.  pag.  1. 
Cf.  quoque  casiis  Malpighii  a Baglivio  memoratus  apud  Cl.  FRUYS  YAN  DER 
IIOEVEN,  de  arte  medica,  lib.  2,  pars  2,  pag.  241. 

(2)  Cf.  BURSERIUS,  Instit.,  Vol.  3,  cap.  4,  § 95,  IIUFELAND , Enchi- 
ridion medicum  (Versio  batava)  Tnm.  1 , p.  323. 

proprias , vel  in  causas  ad  diaeteticam  (ampliori  sensu)  per- 
tinentes distingui  possunt.  Ad  priorem  speciem  pertinent: 
aetas,  sexus,  temperamentum , corporis  habitus  omnisque 
seminiorum,  quae  praeternaturalia  dicuntur,  cohors;  ad 
alteram  atmosphaerae  climatisque  genius,  temperatura, 
anni  tempus,  habitatio,  omnia  denique,  quae  ad  vivendi 
rationem  physicam , moralem , intellectualem  pertinent. 
Oceasionales  pro  maxima  parte  ex  solis  diaeteticis  fontibus 
hauriendae  sunt,  excepta  forsan  spontanea  aliorum  mor- 
borum metastasi,  quae  secundum  multos  auctores  haemor- 
rhagiam cerebri  efficere  valet. 

1°.  Causae  individuales.  — A 'poplecticos  maxime  fieri 
aetate  ab  anno  40  usque  ad  60,  aphorismus  est  Hippocra- 
tis (3);  tamen  ex  tabula  doct.  rochoux  patet  (4)  eam  inter 
60  septuagesimumque  annum  frequentiorem  esse.  Forte 
conjectura  briciietavii  (5)  haud  rejicienda  est  statuentis 
differentiam  hanc  a climatis  diversitate  repetendam  esse. 
Sexui  potiori  magis  familiaris  videtur  quam  sequiori  (6). 
Inter  2297  casus,  quos  collegit  falret,  inde  ab  anno  1794  ad 
annum  1823  Lutetiae  Parisiorum  observatos,  1670  ad  viros, 
627  ad  feminas  pertinebant  (7).  Temperamenti  vis  non 
adeo  insignis  esse  videtur.  Ex  schemate  doct.  rochoux  (8) 
apparet  , inter  69  individua,  fuisse  25  temperamenti  san- 
guinei, 21  sanguineo-  biliosi  (quod  secundum  ejus  de- 
scriptionem cum  cholerico  nostro  convenit , peau  un  peu 


(3)  Hippocrates,  Aphorismi , sect.  6,  aphor.  57. 

(4)  1.  1.,  pag.  418. 

(5)  Journal  complem , dudict.  des  sc.  med. , T.  I,  pag.  307. 

(6)  RlCHTER,  Specielle  Therapie  (Auszng  a.  d.  grossen  Werke)  Berl.  1824, 
Tom.  IY,  pag.  520.  SURINGAR,  Isag.  in  doctr.  morb.  chron. Pars  II, 
§ 966.  C.  G.  NEUMANN,  von  den  Kraniheiten  des  Gehirns  des  Men- 
schen,  Coblenz  , 1833,  pag.  367.  (J  263. 

(7)  Cf.  Rochoux,  1.  I,  p.  424. 

(8)  1.  1.,  p.  422, 

bise , teint  mediocremcnt  clair  et  colore , cheveux  bruns  ou 
noirs),  16  sanguineo-Iymphatici , 7 biliosi  (cum  melancho- 
lico nostro  convenientis , peaujaunatre  , visage  peu  colore, 
yeux  bruns , cheveux  noirs).  De  corporis  habitu  magnus  in- 
ter varios  auctores  dissensus  obtinet;  antiquiores  medici 
multique  etiam  recentiores  constitutioni  apoplecticae  (im- 
primis vero  apoplexiae  sanguineae  s.  haemorrhagiae  cere- 
bri) proprium  censent  caput  magnum,  faciem  coloratam, 
collum  breve,  scapulas  latas,  thoracem  amplum,  abdomen 
rotundius,  staturam  brevem,  artus  robustiores  atque  pin- 
guedinem notabilem  (9).  Imo  Cl.  Neumann  (10)  ex  pecu- 
liari isto  habitu  haereditariam  morbi  dispositionem  expli- 
cat. Ab  altera  parte,  ex  jam  citata  doct.  Rochoux  tabula 
efficitur,  inter  69  individua  32  gavisa  fuisse  corpulentia 
ordinaria,  26  macilenta,  11  modo  crassa  fuisse  et  pinguia. 
Portallics  multos  casus  procerae  corporis  staturae  memo- 
rat (11).  Imo  fodere  homines  plethoricos,  coloratos,  magna 
pinguedine  oneratos  genioque  indulgentes  huncce  morbum 
omnium  maxime  aufugere  putat. 

Ad  seminia  praeternaturalia  pertinent,  primo : alterationes 
cerebri , cordis , arteriarum  , venarum,  sanguinis  de  quibus 
pag.  24  jam  egimus;  secundo:  morbi  thoracis  abdominisque 
viscerum,  tumores  vasa  majora  comprimentes,  uterus 
gravidus  valde  expansus  cet.  e quibus  circulationis  turbae 
nascuntur ; tertio : plethorae  diversae  species  variique  cum 
fluxione  versus  caput  conjuncti  morbi  cerebri  ejusve  inte- 
gumentorum; sic  lallemand,  in  annotatione  ad  observ.  8 

(9)  Cf.  CULLEN,  Aiifangsgrunde  der  practischeji  Arzneiwissenschaft , 
T.  III,  Leipz.  1784,  § 1032,  HGFELAND  , Ench.  med.  1.  c.  Briciieteau, 
1.  1.,  p.  308;  RIGHTER,  1.  1.  , p.  519.  MENI&RES,  Arch.  gen.  de  med. 
Avril  1828. 

(10)  1.  c. 

(11)  Portal,  Mcmoires  sur  plusieurs  maladies , T.  I,  Paris  an  9, 
p.  280  sqq. 

epist.  1 operis  saepius  laudati,  originem  effusionis  sanguinis 
ab  arachnitide  chronica  derivat ; quarto:  cachexiae  diver- 
sae, praesertim  scorbutica  (12);  quinto:  denique  tam  ad 
praedisponentes  quam  ad  occasionales  computandae  sunt 
causae  metastaticae  variae,  haemorrhoidum,  catameniorum, 
alius  haemorrhagiae  spontaneae  cessatio , exanthemata  re- 
tropulsa,  ulcera  incaute  sanata , cetera. 

11°.  Causae  diaeteticae.  — Atmosphaerae  vicissitudines,  ca- 
lor ingens  aerem  nebulosum,  h umidum  subito  excipiens(  13), 
tempus  solstitiorum,  mensis  Decembris  praesertim  secundum 
hufeland  (14),  regiones  humiles  quam  maxime  morbo  nostro 
favent. 

Quod  ad  vivendi  rationem  attinet,  diaetae  errores,  ven- 
triculi nimia  repletio,  vita  sedentaria  vel  contra  exercita- 
tiones nimis  violentae,  vigiliae  protractae,  stimulantium  * 
narcoticorum,  inprimis  vero  spirituosorum  abusus  huic 
morbo  viam  sternunt. 

Animi  denique  pathemata,  ira  praecipue,  terror,  metus 
et  tristitia  (15),  mentisque  intentiones  vehementes  a variis 
auctoribus  censentur  nostro  morbo  favere.  Sane  malpighii, 
EAMAZZINII  (10),  DAUBENTONI,  LERGYI  (17),  FOURCROAVII , CHAXJS- 
sierii  (18),  riNELLii  (19)  aliorumque  illustrium  virorum  fata 
ostendunt,  ingenii  exercitatione  studiisque  protractis,  non, 
uti  opinatur  doct.  rociioux  (20),  ab  isto  morbo  praecaveri. 

(12)  Cf.  Dict.  de  mbd.  et  de  e/iir.  prat.  art.  Apoplexie  , pag.  328 

(13)  Cf.  Morgagni,  Epist.  3,  art.  13  et  29. 

(14)  Enchir.  1.  c. 

(15)  Cf.  Burseritjs,  1,  1.,  § 84. 

(16)  Cf.  Morgagni,  epist.  3,  art.  8. 

(17)  Cf.  Portal,  op.  iaud, , T.  II,  p.  226. 

(18)  Cf.  ROCHOUX  , 1.  I.,  p.  431. 

(19)  Cl.  FARSE,  Dict.  des  Dict.,  p.  426.  scpj. 

(20)  1.  c. 


CAPUT  VI. 


DI,  PROBABILI  MORBI  THEORIA. 


Pervulgatae  sunt  querelae  de  interpretandae  naturae 
dfficultate,  deque  velo  impenetrabili,  quibus  processus 
actionesque  suas  abdidit.  Nullibi  vero  legitimae  magis 
sunt  quam  in  morbis  encephali,  quorum  genesis  adeo 
obscura  est,  dum  organi  totius  organismi  moderato- 
ris physiologia,  non  obstante  summa  anatomicorum  in 
indaganda  structura  elementaria  industria,  non  obstantibus 
experimentis  recentiori  tempore  in  animalibus  institutis, 
non  obstante  denique  sedula  laesionum  comparatione  cum 
phaenomenis  durante  vita  observatis,  tetris adhuc  tenebris 
obtegitur. 

Temerarium  itaque  foret,  si  omnia,  quae  historica  morbi 
consideratio  nos  docuit , interpretari  studerem , officioque 
satis  mihi  defunctus  videbor,  si,  omissis  meris  hypothesi- 
bus,  evitatis  quantum  potest  scopulis  nobis  sese  objicien- 
tibus, ubi  aut  explicationibus  mechanicis,  aut  theoriis 
vitalibus  nimis  faveatur , hodierno  scientiae  statui  accom- 
modatam nostri  morbi  theoriam . in  sequentibus  duabus 
sectionibus  construxisse  mihi  contigerit , quarum  altera 
pathogeniae , altera  sy  mi  ornatum  interpretationi , nexusque , 
qui  haec  inter  laesionesque  obvias  reperitur , dicata  erit. 


\ 

SECTIO  L 

MORBI  PATHOGENIA, 


J 1.  Tres  potissimum  causae  capitales  ad  producendam 
cerebri  haemorrhagiam  faciunt  1°.  Congestio  sanguinis, 
2°.  alteratio  vasorum  parietum , 3°.  sanguinis  incoagulabi - 
litas. 

§ 2.  Uti  frequens  itaque  haemorrhagiam  cerebri  produ- 
cens causa  congestio  sanguinis  consideranda  est,  cujus 
vestigia  in  cadaveribus  morbo  nostro  defunctorum  saepis- 
sime reperiuntur.  (1) 

Congestionem  istam  dynamicis  saepe  causis  provocari, 
nullum  existit  dubium.  Quidquid  experimentatores  recen- 
tiores  protulerunt  de  passiva  vasorum  conditione  deque 
mechanicis,  quibus  circulatio  obtemperat,  legibus,  rubor 
faciei  in  pudore,  ira  aliisque  affectibus,  sanguinis  post 
quemcunque  stimulum  extrinsecus  allatum  affluxus  suffi- 
cienter probat,  attractionem  dynamicam  sanguinem  inter 
vasorum  que  parietes  oblinere. 

Propterea  omnino  negari  nequit  vis  nociva,  quam  spi- 
rituosorum , narcoticorum  abusus , animi  pathemata  mentis- 
que nimia  intentio , quae  inter  momenta  morbifiea  nostri 
morbi  retulimus  (2),  exercent,  utpote  quae  directe  sangui- 
nem versus  caput  alliciunt. 

Facilius  etiam  fluxionem  istam  produci  necesse  est, 

i 

ubi  simul  plethora  obtinet  geyieralis , praesertim  quando 
haec  post  subitam  haemorrhagiarum  consuetarum  suppres- 
sionem oritur  j ubi  cor  majori  vehementia,  quemadmodum 
in  hypertrophia  ipsius  fit,  sanguinem  versus  caput  propel- 


li) Cf.  Supra,  pag.  18. 
(2)  Cf.  Cap.  V. 

lit;  ubi  systematis  vasculosi  cerebralis  7 quod  ex  malpighii 
hallerique  calculo  tertiam  totius  massae  sanguineae  par- 
tem in  statu  quoque  normali  recipit  (3),  prae  ceteris  super- 
pondium adest,  uti  in  habitu  sic  dicto  apoplectico ; ubi 
vestibus  angentibus , morbis  organorum  in  thorace  vel 
abdomine  sitorum,  utero  gravido , tumoribus  truncos  vascu- 
lares majores  comprimentibus,  obstaculis  denique  mecha- 
nicis ex  ossificatione  arteriarum  aut  valvularum  cordis , 
liber  sanguinis  cursus  intercipitur,  inaequalisque  inde 
oritur  ipsius  distributio  (4). 

Si  tot  tantaque  elementa  laciunt  ad  congestionem  versus 
encephalum  provocandam,  non  minus  ipsa  vasorum  com- 
pages totiusque  encephali  situs  favent,  ut  in  haemorrhagiam 
transeat  congestio.  Ingens  enim  vasorum  copia  multiplici 
anastomosi  conjunctorum,  in  tot  ramusculos  sese  distri- 
buentium, ut  leeuwenhoekius,  ex  nullis  patiibus  aliis  quam 
ex  incomprehensibili  multitudine  minimorum  vasculorum 
substantiam  corticalem  constare , autumaverit  (5),  efficere 
debet,  ut  congestio,  si  oritur,  subita  sit,  sed  e contrario  nisi 
haemorrhagia  sequatur,  cito  quoque  rursus  evanescat,  id, 
quod  revera  ita  fieri,  ex  descriptione  ictus  sanguinis  com- 
pertum habemus  (6). 

In  hocce  igitur  raptu  sanguinis , in  cavo  undique  ossibus 
haud  cedentibus  circumdato,  dum  viscus  contentum  par- 
vum modo  spatium  relinquit,  magnam  in  parietes  vasorum 
pressionem  exerceri,  necesse  est , quae , cum  nulla  tela  cel- 
lulari muniuntur,  et  in  tela  molli  nervea  ambienti  debile 


(3)  ElIRENRERG,  Peobachtung  einer  hisher  auffallenden  struetur  des 
Seelenorgans , in  Abhandl.  d.  Phys-Mathem.  Klasse  d.  Konigl.  Aibad • 
d.  TV~issensch.  zu  Perii n.  Berlin  1836,  p.  704. 

(4)  Cf.  Supra,  pag.  23,  24  et  Cap.  V. 

(5)  Ehrenrerg,  1.  1.,  pag.  671. 

(6)  Vid.  supra,  pag.  7. 

modo  possident  fulcrum  , quam  facillime  rupturam  experiri, 
luce  clarius  patet,  eo  magis,  quod  antequam  aequilibrium 
per  anastomoses  restitutum  sit , propter  majus  volumen,  quod 
vasa  sanguinem  affluentem  recipientia  acquirunt , alia  ence- 
phali vasorum  ramijicatio  comprimitur,  quo  Jit,  ut  pressio  per 
aliquot  momenta  inaequalis  obtineat.  Hinc  igitur  explica- 
tur, cur  saepius  in  substantia  cinerea  quam  in  alba  obtineat 
effusio  (7),  recteque  etiam  Cl.  morgagnius  frequentiam 
cavernarum  apople dicarum  in  corpore  striato  thalamoque 
nervi  optici  ex  majori  vasorum  sese  ibi  distribuentium 
capacitate,  et  minori  fulcro,  quo  propter  ventriculorum 
viciniam  gaudent,  derivasse  videtur  (8). 

Theoria  haec  congestionis  haemorrhagiam  producentis 
prorsus  refutaretur,  si  verum  esset,  quod  contenderunt 
aliquot  summi  nominis  auctores,  nunquam  generalem  cerebri 
hyperemiam  posse  obtinere.  Summa  hujus  ratiocinii,  quod 
prolatum  a Cl.  abercromeie  (9)  experimentis  inanimalibus 
probare  studuit  doct.  kellie  (10),  quodque  doct.  bressler  (11), 
etiam  inter  sectatores  numerat,  huc  redit. 

Cerebrum  perfecte  cranium  implet,  cujus  ope  contra 
pressionem  atmosphaerae  munitur ; encephali  autem  substan- 
tia incompressibilis  est.  Hinc  autem  sequeretur,  absolutam 
sanguinis  quantitatem  in  cerebro  semper  eandem  esse 


(7)  Cf.  supra,  pag.  27. 

(8)  Morgagni,  Epist.  3,  art.  18. 

(9)  Ueber  d,  Kranhh.  des  Gehirns  u.  Eiichenmarhs  aus  d.  engl.  von 
Fr.  de  Elois.  Bonn  , 1821,  pag.  130 — 152, 

(10)  Ueber  den  Tod  durch  Kcilte  und  iiber  Congestionen  des  Gehirns 
in  Sammlung  zur  Kenntn.  d.  Geh.  u.  ILucheniarksJcranJch.  aus  d.  Engl. 
u.  Franz.  von  Andreas  Gottschalh.  Herausgegeb.  ojon  Fr.  Nasse, 
Ileft  I,  Stuttgart  1837. 

(11)  Die  Kranhh.  des  Gehirns  und  d.  aiisseren  Ivopfbedechu/igen  nach 
Andral,  Bouillaud,  efc.  in  sjstei?i.  ordnung  dargestellt , von  Di-.  H.  BRESS- 
LER,  Berlin  1839,  pag.  152 — 155. 

debere,  neque  augeri  neque  minui  posse,  quia  nullum 
existit  spatium,  solito  majorem  copiam  continendi,  dum  si 
massam  normalem  diminuere  conamur , eadem , propter 
pressionem  atrnosphaerae  in  reliquam  corporis  superficiem 
ponderantis,  stalim  expleri  debet,  nunquam  igitur  conges- 
tionem, vera  vocis  significatione,  adesse. 

Ratiocinium  istud  mathematicam  habiturum  esset  evi- 
dentiam, si  praemissa,  quibus  nititur,  vera  essent.  Falso 
vero  Majori , Consequentiam  cadere  quoque  necesse  est. 

Cerebrum  nimirum  minime  cranium  prorsus  implet, 
pulpaque  cerebralis  omnino  compressibilis  est. 

Quod  primum  attinet,  ex  Cl.  Magendii  experimentis  con- 
stat , piam  matrem  inter  et  arachnoideam  tum  cerebralem 
tum  spinalem  durante  vita  existere  liquorem,  quem  liquoris 
cephalo rhachidei  nomine  designat,  quique  per  aperturam 
ad  altitudinem  calami  scriptorii  ventriculos  cerebri  quoque 
intrat  (12).  Distributio  hujus  liquoris  non  omni  tempore 
aequalis  est,  neque  copia  in  omni  inviduo  eadem.  In 
inspiratione  ejuippe,  sanguine  a thorace  adspirato,  sinubusque 
spinalibus  propterea  collabentibus , ad  aequilibrium  pres- 
sionis restituendum,  deorsum  tluit,  in  exspiratione  contra, 
turgescentibus  sinubus  spinalibus,  versus  cerebrum  adseen- 
dit,  ideoque  verum  fluxum  et  refluxum  monstrat  (13). 
Quoad  quantitatem  vero  in  singulis  individuis  notat  Cl. 
Magendie,  stratum  hujus  humoris  eo  tenuius  esse,  qu.o  majus 
encephali  volumen  (14).  Videmus  igitur  ex  variabili 
hujus  liquoris  copia,  et  inaequali  variis  temporibus  distri- 
butione, spatium  encephalo,  ad  majus  minusve  volumen 


(12)  Cf.  Lepo/is  sur  les  fojictions  et  les  maladies  du  systbme  nerveux, 
par  M,  Magendie  recueillies  et  redigees,  par  C.  James,  Paris  1839» 
Tom.  I,  ]>.  65. 

(13)  Magendie,  1.  1.,  Tom.  I,  p.  84. 

(14)  Cf.  1.  1.,  Tom.  I , p.  95. 

capessendum , relictum  esse,  quod  sane  sapientissima  na- 
turae institutio  est , quum  ceterum  compressio  substantiae 
cerebralis  rupturaque  vasorum  , in  paucillo  jam  copiae 
sanguineae  augmento,  multo  etiam  frequentius  fuisset. 
Simul  ex  bis  elucet,  periculum  haemorrhagiae  majus  esse 
debere,  si  raptus  sanguinis  cum  affluxu  humoris  cephalo- 
rhachidei  in  'exspiratione  concurrit. 

Quod  compressibilitatem  attinet,  qua  minime  encephali 
pulpam  gaudere,  autumant  auctores  supramemorati,  revera 
eam  huic  organo  competere,  probant  exempla  hypertrophiae 
cerebri,  ubi  circumvolutiones  quam  saepissime  plana  obser- 
vantur, milium  inter  eas  obtinet  intervallum,  substantiaque 
nervea  firma  et  quasi  contorta  observatur  (15).  Etiam  in 
tumoribus  intra  cranii  cavitatem  ortis,  in  hydrocephalo 
aliisque  morbis  quam  saepissime  hujus  compressionis  ves- 
tigia videmus  (16). 

$ 3.  Si  raptu  igitur  sanguinis  vasis  etiam  sanis  ruptura 
et  haemorrhagia  oriri  possunt,  eo  magis  nocivum  huncce 
effectum  cernimus,  si  alteratione  parietum  vasa  imparia 
facta  sunt,  ad  solitam  etiam  pressionem  sustentandam. 
Praesertim  accusanda  est  degeneratio  systematis  vasculosi 
osteocalcaria ; hoc  enim  pressioni  sanguinis  resistendo  mi- 
nus apta  reddi,  docet  historia  aneurysmatum,  quae,  uti 
notum  est,  tam  saepe  cum  hac  degeneratione  conjuncta 
inveniuntur  (17).  Duplici  potissimum  respectu  alteratio 
ista  nocet,  tum  quia  directe  vasa  encephali  nulla  cellulosa 
munita  fragiliora  reddit,  tum  quia  saepissime  simul  ma- 
nifestius etiam , in  vasis  majoribus  cordisque  valvulis 


(15)  Cf.  Andral,  Anat.  pcithol.  Tom.  II,  p.  290. 

(16)  Cf.  Andral,  Clinique  med.  tom.  V,  pag.  8.  K.  F.  BURDACH,  vom 
Baue  und  Leben  des  Gehirns , Leipzig  1826,  Baml  III,  pag.  21. 

(17)  RlGAUD  in  Dict.  d.  ctud.  med.  tom.  I,  pag.  417.  BEGIN , Dici, 
d.  med,  et  d.  ehir.  prat.,  tom.  I,  pag.  227, 

haerens , liberum  sanguinus  cursum  turbat , hypertrophiam- 
que cordis  congestionesque  Tersus  caput  provocat.  Hinc 
igitur  frequentia  nostri  morbi  in  senibus,  hinc  ipsius 
societas  cum  arthritide , morbo  calculoso , similibus ; hinc 
denique  multiplex  eius  cum  aneurysmatibus , cum  hyper- 
trophia cordis , cum  ipsius  valvularum  varioruinque  vaso- 
rum ossificatione  conjunctio  (18). 

§ 4.  Tertium  haemorrhagiae  (cerebri)  fontem,  in  ipsius 
sanguinis  erasi  mutata , quaerere  debemus.  In  quo  latex 
ille  vitalis  peccet,  in  hodierno  chemiae  animalis  statu  non 
semper  indicare  possumus.  Ex  magno  tamen  experimen- 
torum numero,  quae  instituit  Cl.  Magendie  (19),  elucet,  san- 
guinem coagulabilitate  destitutum,  aptum  amplius  non 
esse,  ut  per  vasa  circumvehatur , atque  statum  huncce 
fluidum  in  morbis  typho  sis , putridis , scorbuticis , adyna- 
micis , praecipuam  causam  constituere,  tum  congestionum, 
tum  haemorrhagiarum  passivarum , tum  extravasatorum , 
quae  sub  cute , in  membranis  mucosis , in  viscerum  paren- 
chymate vera  exhibitione  oriuntur  • alterationes  vero  eo 
profundiores  et  in  eo  majori  organorum  numero  reperiri,  quo 
diutius  individuum  affectum  morti  resistit  (20).  Utrum 
status  sanguinis  liquidus  causa  an  sit  generalis  ady- 

namiae , quae  hosce  morbos  comitatur,  dirimere  non  ausim. 
Tamen  maxime  vero  simile  videtur,  in  singulis  casibus  origi- 
nem differre,  modo  primum  dynamicam  conditionem  mutari , 
modo  in  primaria  sanguinis  mutatione  affectionum  istarum 
originem  quaerendam  esse.  Quidquid  hujus  rei  sit,  sufficit, 


(18)  Cf.  supra  Cap.  Y et  pag.  24, 

(19)  Cf.  Magendie  , Porlesungen  liber  organische  Physil  Deutsch  be- 
arbeitet  'von  Dr.  Gustav  Krapp , Band  III,  Leipzig  1839,  pag.  184  sqq. 
et  MAGENDIE,  Vorlesungen  uber  das  JBlut,  Leipzig  1839,  ab  eodem  in 
sermonem  Germanicum  translatum. 

(20)  Magendie,  Organ.  Phy  sil , Band  III,  pag.  206. 

ut  sanguis  semel  liquidior  factas  causam  memoratarum 
effusionum  constituat. 

Nonne  igitur  jure  assumi  potest,  haemorrhagiam  cerebri 
quoque  ex  hoc  fonte  repetendam  esse? 

Multa  hanece  opinionem  firmare  videntur. 

Et  primo  quidem  Cl.  Anural  (21)  inter  causas  conges- 
tionum cerebri  memorat  etiam  temperaturam  nimis  ele- 
vatam, a 35°  ad  50°  thermometri  centigradi,  dicitque,  in 
cadaveribus  vi  hujus  temperaturae  exstinctorum,  modo 
simplicem  congestionem  cerebralem  , modo  effusiones  san- 
guinis in  encephali  massa  repertas  esse.  Ex  descriptione 
autem  autopsiae  in  tribus  innividuis  factae  apparet,  cada- 
vera quam  citissime  in  putredinem  fuisse  propensa , ma- 
culas lividas  coeruleas  petechiis  simillimas  obtexisse  faciem, 
dorsum  et  pectus*  'pulmones  vero  cor  et  cerebrum  turgida 
fuisse  sanguino  atro , valde  liquido  , ventriculos  cerebri  latera- 
les continuisse  serum  sanguinolentum , substantiamque  ence- 
plialicam  insolita  fuisse  mollitie.  Quis  hic  non  perfectam 
similitudinem  videt  cnm  phaenomenis,  quae  in  animalibus 
produxit  Cl.  Magendie,  sub-carbonatem  sodae  in  venas  in- 
jiciendo? 

Crcveiliiier,  in  fine  excellentis  articuli  de  apoplexia  (22), 
historiam  profert  feminae,  oppressione  cum  expeetoratione 
ingentis  sanguinis  copiae  affectae,  in  cujus  cadavere  pul- 
mones, jecur,  lien, pancreas  innumeros  tumores  variae  mag- 
nitudinis sanguine  repletas  offerebant,  dum  in  cerebri 
superficie  focus  apoplecticus  diametri  4 aut  5 linearum 
exstabat,  et  praeterea  multae  infiltrationes  effusionesque 
sanguineae  parvae  multifariam  cerebri  cerebellique  crassi- 
tiem  obserebant. 


(21)  Clinique  med.  , tom.  V,  pag.  180. 

(22)  Dict,  d,  med,  et  d.  chir.  pratique , pag  32. 


48 


Si  huc  addamus,  in  parietibus  cavernae  majoris , saepe 
magnum  numerum  parvarum  sanguinis  effusionum  ad 
magnitudinem  acus  fixoriae  reperiri  (23),  saepe  etiam 
loco  unius  cavernae  majoris  multas  effusiones  parvas  disse- 
minatas inveniri,  quae  uti  peculiarem  apoplexiae  formam 
considerat  et  describit  doct.  dance  (24);  si  reminiscamur, 
largas  ecchijmoses  et  sugillationes  in  collo,  pectore  et  ad 
crura  frequenter  occurrere;  si  denique  perpendamus 
aliquando  manifesta  febris  adynamicae  signa  vel  praeces- 
sisse vel  brevi  insecuta  esse  (25),  tunc  incoagulabilitatem 
sanguinis  non  raro  uti  haemorrhagiae  cerebri  causam 
accusandam  esse,  jure  ut  mihi  videtur  concludimus (26). 

Ilie  itaque  solutionem  problematis  habemus , cur  tam 
saepe  pulsus  sit  parvus  et  debilis , facies  pallida , livida  et 
collapsa  (27),  omnesque  functiones  organicae  langueant;  cur 

(23)  Vid.  supra,  pag.  20  , ibique  citatum  ROCHOUX,  p.  148. 

(24)  Cf.  DANCE,  Reobaoht.  in  Sanimlung  zur  Ke?intn.  d.  Gch.  and 
Ruclem.-lrankh.  v.  ANDR.  GOTTSCIIALK,  Ileft  II. 

(25)  Cf.  Rocnoux,  1.  1.  Obs.  2.  Andral,  Clijiiq.  med .,  tom.  Y,  pag,  242. 

(26)  In  scribenda  hac  dissertatione  occupato  , in  manus  mihi  venit  arti- 
culus inscriptus  : Recherches  sur  les  modifications  de  proportion  de  quel - 
ques  principes  du  sang , par  M.  M.  ANDRAL  et  GAVARRET , insertus  in 
Annales  des  Sciences  naturelles,  tom.  XV,  Paris,  Mars  1841,  qui  sen- 
tentiam prolatam  directo  modo  probare  videtur.  In  15  quippe  congestiouis 
cerebralis  casibus  nunquam  fibrina  sanguinis  quantitatem  normalem  supera- 
vit , saeqie  quantitate  adfuit  normali,  dum  saepius  notabiliter  diminuta  fuit. 
Globuli  sanguinis  inversam  monstrarunt  rationem.  Deinde  septem  haemorrha- 
giae cerebri  casus  enumerat;  in  tribus  manifesto  diminuta  fuit  fibrinae  copia, 
aucto  globulorum  numero ; in  quarto  et  quinto  fibrina  normam  nondum  attin- 
gere poterat , jam  vero  globuli  quantitatem  solitam  haud  amplius  superabant  ; 
in  sexto  fibrina  solita  quantitate  aderat,  diminuta  contra  globulorum  multi- 
tudine ; in  septimo  denique  casu  fibrina  non  solum  non  diminuta  fuit,  sed 
quantitatem  normalem  superavit.  Patet  igitur  etiam  ex  hoc  conspectu  san- 
guinis craseos  mutatae  in  haemorrhagia  cerebri  frequentia.  Quod  autem 
fibrina  in  uno  casu  abundavit,  confirmat  opinionem,  morbum  a diversis  imo 
contrariis  causis  posse  produci. 

(27)  Cf.  Supra  pag.  16  et  17.  ROCHOUX,  1.  1.,  pag.  125,  126. 

hominibus  macilentis,  pauperibus,  insalubri  habitaculo 
degentibus,  pravoque  victu  vescentibus,  non  minus  fami- 
liaris sit  haemorrhagia  cerebri,  quam  crassis,  carnosis, 
genio  indulgentibus;  cur  post  exanthemata  retropulsa  ul- 
ceraque incaute  sanata  frequenter  oriatur  (28),  quippe  quae 
omnia  vel  crasin  sanguinis  vitiatam  testantur,  vel  ad  eam 
vitiandam  faciunt. 

Si  quis  vero  objiciat,  quomodo  ex  dyscrasia  generali  af- 
fectio localis  (haemorrhagia  cerebri)  oriri  possit,  mihi 
explicet  quaeso,  cur  in  dyscrasia  laetica  ulcera  mucosam 
oris  et  palati  potius  quam  ventriculi  aut  intestinorum  te- 
nuium afficiant;  cur  in  generali  diathesi  aneurysmatica 
sola  arteria  poplitea  aneurysmatis  sedes  evadat,  qua  ligata 
post  aliquot  demum  annos  in  alia  arteria  sese  evolvat;  cur 
carcinoma , quod  non  vitium  locale  esse  omnes  consentie- 
mini, in  aliis  casibus  mammas,  in  alliis  ventriculum,  in  aliis 
denique  ipsum  cerebrum  afficiat?  Quoad  nostrum  morbum 
dependere  hoc  debet  a gradu  in  coagulabilitatis,  a ciruni- 
stantiis  iodividualibus , a parietum  vasorum  conditione. 
Dixi  jam  singulorum  sanguinis  elementorum  vitia  nos 
prorsus  ignorare.  Typhus  enim,  febris  petechialis , pestis  , 
scorbutus , licet  in  omnibus  sanguis  solito  liquidior  sit , 
tamen  decursu  proprio  et  destructionibus  diversis,  quas 
in  variis  organis  producunt,  luculenter  probant,  san- 
guinem multos  referre  posse  incoagulabilitatis  gradus, 
neque  etiam  in  hacce  sanguinis  conditione  eandem  singu- 
lorum elementorum  obtinere  compositionem.  Imo  in 
cane,  quem  post  sanguinis  defibrinationem  a Cl.  Magendie 
institutam,  praeter  alia  ab  incoagulabilitate  dependentia 
phaenomena,  Ophthalmia  purulenta  invasit,  alter  oculus 
altero  multo  gravius  affectus  erat  (29). 

(28)  Cf.  Supra,  Cap.  V. 

(29)  M-VG-EiNDIE , Organische  Phy  sit: , Baud  III,  pag.  200. 

Ex  liis  omnibus  itaque  constat,  neque  tunc  etiam  in- 
ooagulabilitatem  uti  causam  haemorrhagiae  rejiciendam 
esse,  ubi  in  solo  cerebro  laesio  adest,  nedum  ubi  simul, 
uti  in  observationibus  supramemoratis , in  aliis  quoque 
organis  hujus  dyscrasiae  effectus  cernuntur. 

§ 5.  Praeter  tres  causas  capitales , peculiares  aliquot 
conditiones  adesse  possunt,  quae  ad  haemorrhagiam  cerebri 
producendam  faciunt,  quarum  vero  vis  in  actione  vel 
singulari  vel  conj  uncta  causarum  supramemoratarum  con- 
sistere videtur. 

Neque  enim  natura  divisiones  artificiales  curat,  quin 
potius  plerique  morbi  ex  permixtione  et  combinatione 
diversorum  suorum  elementorum  nascuntur. 

Sic  primo  e.  g.  ab  antiquioribus  medicis  inter  causas 
nostri  morbi  computata  velamenta  nimis  tensa  minus  spa- 
tium cerebro  relictum  esse  indicant,  cfuapropter  levi  etiam 
hyperemia,  major  pressio  in  vasa  exercetur.  Hydatides 
plexus  choroidei  (30)  aliaeque  productiones  accidentales, 
praeter  spatium  quod  occupant,  et  cranii  capacitatis  di- 
minutionem  quam  afferunt,  congestionem  partialem  abun- 
dantiamque sanguinis  relativam  producunt. 

Communi  meningitidum  nomine  insigniti  morbi , ve* 
raene  inflammationes  sint  an  secus,  cum  plerumque  in 
vasis  sedem  habeant,  et  vel  cum  fluxione  aucta  conjuncti 
sunt,  vel  circulationem  impediunt,  ipsis  hisce  momentis 
ad  haemorrhagiam  cerebri  disponunt.  Praesertim  saepe 
accusanda  est  phlebitis  sic  dicta  cerebralis  (31).  In  hac 
enim  tres  causae  memoratae  simul  adsunt,  congestio , ob 

liberum  sanguinus  cursum  secreto  morboso  intra  vasorum 
- • 

(30)  Cf.  BURSERITJS,  1.  1.,  Volum . 3,  Cap.  4,  § 76. 

(31)  Cf.  J.  ABERCROMBIE,  des  malcidies  de  V encephalo  et  de  la  moclle 
ipinicre , par  A.  N.  GENDRIN,  Ed.  3.  Bruxelles  1837 , Obs.  XXIX,  CXIX 
et  CXIX  bis.  CRIJVEIIHIER , Anat.  Pathol.  Livraison  VIII  et  XX. 

lumina  difficilem  redditum,  alteratio  vasorum  parietum , san- 
guinis denique  erasis  mutata,  in  iis  casibus,  ubi  pus  se- 
cernitur, seseque  sanguini  vasis  contento  commiscet. 

Denique  encephalomalacia  sive  emolliti o cerebri , quam 
lallemand,  rochoux  et  aebrcromeie  inflammatoriae  naturae 
credunt  (32),  cujus  origo  vero,  uti  in  capite  de  diagnosi 
ostendere  conabor,  in  capillarium  degeneratione  inque  san- 
guinis incoagulabilitate  quaerenda  videtur , crescente  de- 
structione , affectoqne  vase  notabiliori,  haemorrhagia  sae- 
pius terminatur. 

$ 6.  Concedentibus  igitur  encephalomalaciae  haemor- 
rhagiam cerebri  secundariam  aliquando  esse,  jam  examinanda 
nobis  superest  opinio  doct.  rochouvii,  qui  emollitionem , 
sed  alius  quam  encephalomalacia  vulgaris  naturae  ( encepha - 
lomalaciam  enim  inflammatoriam  habet)  propriam  telam 
encephalicam  afficientem , uti  morbi  causam  proximam 
considerat,  et  nomine  crnollitionis  haemorrhagiparae  de- 
signat (33).  Strata  quippe  cavernam  haemorrhagicam 
circumdantia , uti  in  capite  tertio  memoravimus,  ut  pluri- 
mum non  prorsus  integra  sunt,  sed,  ut  accurate  notavit 
rochoux,  emollita  et  ad  duarum  trium  ve  linearum  crassitiem 
colore  profunde  rubro  a sanguine  tincta,  qui  color  sen- 
sim pallescit,  ita  ut  determinari  nequeat  locus,  ubi  sub- 
stantia nervea  integritatem  texturae  recuperat.  Huic  al- 
terationi  tantum  momentum  imponit  auctor  doctissimus, 
ut  eam  non  solum  haemorrhagiae  priorem  censeat,  sed 
totam  morbi  theoriam  ei  superstruat,  ita  ut  morbum  de- 
finiat «une  hemorrhagie  par  rupture  suite  dJune  alteration 
du  tissu  propre  de  1’encephale  (34).” 

(32)  Cf.  Rogiioux,  1.  l. , pag.  313.  De  Lallemandii  et  Abercrombii 
sententiis  Yid.  infra  Pars  II,  Cap.  I. 

(33)  Rochoux  , 1.  1.,  156. 

(34)  ROCHOUX,  1.  1.,  p.  159,  Cf.  quoque  supra,  pag.  20. 

Sequentia  argumenta  huic  assertioni  opponi  possunt : 

1.  Mutationem  coloris  ei  cmollitio nem  stratorum  cavernam 
circumdantium  simpliciter  sanguinis  imbibitionis , sub- 
stantiaeque cerebralis  in  eodem  maceratae  sequelam  esse , 
vero  simile  reddunt  phaenomena  quae  post  hirudinum 
applicationem  observantur.  Ibi  quoque  area  morsum  cir- 
cumdans varias  coloris  adumbrationes  ostendit.  Quo  pro- 
pior ostio  triquetro,  eo  profundior  color  telae  ambientis, 
qui  sensim  pallescit  quo  magis  a vulnere  inflicto  discedi- 
mus. 2.  Si  ipsius  fibrarum  cerebralium  emollitio  causa 
haemorrhagiae  esset,  haec  infestissima  esse  deberet  aetati 
infantili,  ubi  pultaceam  quandoque  mollitiem  refert  cere- 
brum, contrarium  tamen  obtinet.  3.  Supra  (pag.  21) 
aliquot  andrallii  casus  citavimus,  ubi  in  foco  parum 
extenso  emollitio  haec  cavernarum  parietum  minime  ex- 
stabat * hoc  rite  explicatur , quando  assumimus,  sanguinem 
parva  quantitate  effusum  non  suffecisse  imbibitione  et 
maceratione  ad  alterationem  lia  ne  producendam,  minime 
vero  intelligitur,  si  Ilochouvii  ideam  alterationis  telae  ce- 
rebralis ante  effusionem  admittimus.  4.  Ipsa  observatio 
quinta  Hochouvii  (quam  eodem  loco  citavimus)  etiam  inibi* 
bitionem  potius  quam  alterationem  primariam  indicat.  Ibi 
nempe  stratum  emollitum  ad  £ modo  lineae  partem  sese 
extendit , dum  celera  pars  emollita  sanguine  abscissa  fuit. 
Stratum  autem  superstes  rubro  tinctum  fuit  colore,  quod 
bene  explicatur  ex  immediato  sanguinis  contactu,  dum 
ex  Rochouyii  theoria  pallide  flavo  debuisset  tinctum  fuisse 
colore. 

Ex  bis  omnibus,  ut  mihi  videtur , concludendum  est, 
alterationes  istas  in  parietibus  cavernarum  plerumque  non 
causam  sed  effectum  sanguinis  effusi  esse. 

Non  est  quod  nullam  alterationem  haemorrhagiae  prio- 
rem assumamus , contrarium  saepe  obtinere  probavimus. 

Sed  alteratio  haec  in  vasis  ipsoque  sanguine  incipit,  tunc 

etiam  ubi  haemorrhagia  cerebri  morbo,  qui  encephaloma - 

\ 

lacia  vocatur,  ultima  periodo  supervenit. 

§ 7.  Processus  quo  cavernarum  cicatrisatio  obtinet  (utliis 
jam  sectionem  hanc  claudamus),  non  alius  est  quam  ille, 
quo  ossa  fracta  conglutinantur,  partes  amissae  restaurantur, 
vulnera  externa  resarciuntur,  quem  vitae  reparatricis  no- 
mine designamus,  cujus  natura  vero  prorsus  nos  latet.  Non 
secus  ac  in  illis , processus  ille  reparator  citius  tardiusve 
absolutus  est,  variis  causis  turbatur , imo  aliquando  sana- 
tionis loco  in  veram  destructionem  abit. 

In  hoc  autem  a redintegratione  ossium  v.  c.  differt, 
quod  saltem  in  plerisque  casibus  conjunctio  non  nova 
substantia  encephalica,  sed  tela  modo  celiuloso-vasculari 
obtinet.  Utrum  tamen  aliquando  accidere  possit  di- 
judicare non  ausim.  Quando,  ut  experimenta  Schwannii 
in  ranis  probare  videntur , librae  nerveae  se  in  transscisso 
nervo  ischiatico  restituere  possunt  (35),  non  alienum  foret 
cogitare,  idem  in  encephalo  quoque  interdum  locum  qui- 
dem habere  posse.  Celerum  integra  paralyseos  sanatio 
minime  in  favorem  redintegrationis  argumentum  est;  quum 
paralysis  saepe  non  ex  laesione  partis , ubi  solutio  continui 
adfuit,  explicanda  est,  sed  a compressione  in  aliam  par- 
tem ad  speciem  integram,  uti  hoc  jamjam  in  Sectione  II. 
indicare  conabimur. 


(35)  Cf.  MiiLLER,  llandbuch  d.  Phy&iologie , Koblenz  1835,  Band  1, 
j>ag.  399. 

SECTIO  II. 

SYMPTOMATUM  INTERPRETATIO  NEXUSQUE,  QUI  HAEC 
INTER  LAESIONESQUE  OBVIAS  REPERITUR. 


$ 1.  In  haemorrhagia  cerbri  non  secus  ac  in  quovis 
alio  morbo,  duo  imprimis,  ubi  legitimam  symptomatum 
explicationem  quaerimus,  distinguenda  sunt  phaenome- 
norum genera , symptomata  nempe  a morbi  causis  et  indole , 
et  symptomata  ab  organo  affecto  pendentia. 

Quod  prius  genus  attinet,  quorsum  referuntur  sym to- 
rnata ex  universo  habitu  functionumque  organicarum 
conditione  petenda , mutationes  in  pulsu , temperatura  corpo- 
ris , colore  faciei  caet,  eorum  explicatio  ex  illis,  quae  de 
pathogenia  monuimus , satis  hauriri  potest.  Hic  occupare 
nos  debent  phaenomena  ab  organo  affecto  pendentia,  tum 
quae  magis  constanter  observantur  turbae  sensus  interni 
paralysesque  diversi  generis,  tum  ea  quae  minus  perpe- 
tuo occurrunt,  contracturae , deliria  ei  convulsiones  (36). 

In  tractanda  vero  hacce  parte,  quae  cum  universa  ce- 
rebri physiologia  arctissimo  vinculo  jungitur , propter/ac- 
torum  experientia  confirmatorum  inopiam  brevis  esse  po- 
tero, uitpote  qui  in  reverentiam  lectoris  peccasse  mihi 
viderer,  si  conjecturis  frena  remittens  opinionem  prolaturus 
essem , quae  non  experimentis  physiologicis  aut  observatio- 
nibus pathologicis,  castoque  his  superstructo  ratiocinio 
nitatur. 

§ 2.  Duo  in  haemorrhagia  cerebri  laesionis  telae  ence- 
phalicae  fontes  adsunt , compressio , et  dilaceratio  fibrarum. 


(36)  Cf.  Supra,  pag.  13  et  16, 

§ 3.  Compressio  iterum  duplici  ratione  fit,  vel  a con- 
gesti one , cum  vasa  majorem  sanguinis  copiam  continentia, 
uti  supra  vidimus,  praesertim  ubi  simul  magna  adest  hu- 
moris cephalorhachidei  copia,  compressionem  in  fibras 
encephalicas  exercent,  vel  a sanguine  effuso . 

Cuicunque  vero  causae  debeatur,  leviori  gradu,  uti 
stimulus  mechanicus  considerandus  est,  vehementiori,  fibra- 
rum functionem  pro  tempore  suspendere , imo  ubi  diutius 
perseveravit,  plane  tollere  potest.  Hinc  itaque  explicantur 
turbae  intelligentiae , sensuum  externorum , motilitatis , sen- 
silatis , hebetudines , vertigines , tinnitus  aurium , dolores 
capitis  gravantes , formicationis  sensus  in  artubus , aliaque 
phaenomena , quae  congestionem  cerebralem  leviori  gradu , 
prodromosque  haemorrhagiae  designare  monuimus  (37), 
dum  in  altiori  congestionis  gradu,  ob  compressionem  vehe- 
mentem, suspensio  imo  vel  abolitio  functionum  cerebra- 
lium , in  conscientiae , sensilitatis , motusque  voluntarii  pri- 
vatione, qualia  in  ictu  sanguinis  cernimus,  conspicua  est. 

Quomodo  in  congestione  cerebrali,  vasis  integris,  oriri 
possint  symptomata  hemiplectica,  aegre  explicari  potest,  nisi 
assumamus,  id,  quod  sane  theoriae  supra  emissae  non 
repugnat,  obstaculis  in  circulatione  cerebrali  ortis,  inae- 
qualem in  diversa  encephali  vasa  et  propterea  etiam  in 
diversas  encephali  provincias  posse  exerceri  (38). 

Ubi  vero  sanguis  semel  effusus  est,  quaecunque  cete- 
rum effusionis  causa  sit,  actio  limitata  multo  manifestior 
est,  facilemque  etiam  habet  interpretationem. 

Hemisphaerium  enim,  in  quo  effusio  obtinuit,  duplicem 
experitur  compressionis  fontem,  1°.  nempe  pondere  san- 
guinis effusi  directe  in  strata  supposita  agente,  2°.  capa* 


(37)  Cf.  Supra,  pag.  7 et  pag.  9. 

(38)  Cf.  pag*  43. 

citate  cranii  diminuta;  quo  major  enim  sanguinis  effusi 
copia  eo  majus  spatium  dimidio  cranii  cavo  desumitur. 
Ne  vero  in  alterum  hemisphaerium  aut  in  cerebellum 
transferatur  pressio,  ut  recte  monet  magendie  (39),  vetat 
praesentia  processuum  fibrosorum  durae  matris.  Imo  cum 
ex  legibus  hydrodynamicis  liquida  semper  illuc  fluunt, 
ubi  minima  adest  resistentia,  facta  ruptura alicujus vasis, 
congestionem  generalem  diminui  oportebit,  sicque  fieri 
potest,  quod  saepe  accidit,  ut  aegroti,  ineunte  insultu 
conscientia  privati,  oh  compressionem  encephalon  genera- 
liter infestantem,  eam  brevi  recuperent,  hemiplegia  contra 
manifestiori  facta,  cum  sanguinis  effusi  pressio  in  unum 
modo  hemisphaerium  agat.  Neque  etiam  in  eodem  quo 
effusio  obtinet  hemisphaerio  pressio  in  omnia  puncta 
aequalis  est.  Strata  enim,  quae  sanguinis  coagula  ferre 
debent,  gravius  comprimi  quam  ea,  quae  iis  lateraliter 
apponuntur,  sponte  patet,  minimeque  igitur  Cl.  magendie  (40) 
assentiendum  esse,  qui  ex  legibus  pressionis  aequilibrii, 
omnia  in  eodem  hemisphaerio  puncta  aequaliter  compri- 
mi debere  opinatur,  quum  haec  lex  modo  de  sanguine 
fluido  rasis  etiam  contento  valet,  minime  vero  ubi  extra 
vasa  in  statu  coagulato  aut  semi-coagulato  versatur. 

J 4.  Ex  his  omnibus  igitur  sequentia  deduci  possunt 
corollaria. 

1°.  Conscientiae  abolitio  cum  omnium  membrorum 
resolutione,  saltem  ubi  compressioni  debentur,  ex  pressi- 
one in  totum  encephalum  agente  oriuntur;  hinc  prae- 
sentia horum  phaenomenorum  in  ictu  sanguinis , in  hae- 
morrhagia extensa  utriusque  hemisphaerii , in  exsudatione 


(39)  Legons  sur  les  fonctions  et  les  malaclies  du  sy sterne  nerve ux > 
toni.  I,  pag.  187 — 192. 

(40)  1.  c. 

serosa  acuta , in  hypertrophia  cerebri  caet  (41);  hinc  etiam, 
lacta  effusione  sanguinis,  conscientiae  recuperatio  vulgo 
citius  obtinet  quam  paralyseos  dissipatio. 

2°.  Hemiplegia  a pressione  in  unum  hemisphaerium 
dependet.  Cum  vero  ad  compressionis  gradum  determi- 
nandum faciant  et  sanguinis  effusi  quantitas , et  gradus 
congestionis  perseverantis,  et  copia  liquoris  cephalorha- 
chidei  caet.  cumque  oh  causas  memoratas  pressio  post 
effusionem  non  in  omnia  puncta  aequalis  sit,  sequitur, 
non  semper  phaenomenorum  gravitatem  laesioni  post 
mortem  manifestae  respondere;  eandem  eodeinque  loco 
factam  effusionem  modo  hemiplegiam  perfectam , modo 
paralysin  unius  modo  organi  efficere;  modo  unius  plu - 
riumve  sensuum  externorum  actionem  delere,  modo  hos 
salvos  integrosque  relinquere  (42). 

3°.  Paralyseos  gradatim  obtinens  sanatio  ex  pedetentim 
facta  coagulorum  absorptione  explicari  potest,  neque  red- 
integrationem substantiae  encephalicae  probat  (43). 

4°.  Convulsionum  in  latere  paralysi  opposito  apparitio, 
si  hypotheses  aedificari  vellem , forsan  explicari  possent 
ex  diverso  gradu , quo  utramque  hemisphaerium  com- 
primitur. Effusione  nimirum  facta,  diminutaque  propterea 
congestionis  generalis  gradu,  compressio  levior  in  hemis- 
phaerio ab  effusione  libero,  tamquam  stimulus  mechanicus 
in  libras  motrices  agere  potest,  easque  ad  contractiones 
ciere  (44). 

5°.  Denique  ex  his  ratiocinari  possumus,  minime  ex 
laesionibus,  quae  in  autopsiis  haemorrhagiae  cerebri  in- 
veniuntur, de  singularum  encephali  partium  functione 
judicari  posse,  minimeque  ex  phaenomenorum  discrepantia. 


(41)  Cf.  Supra,  pag.  9,  sqq.  et  infra  Pars  II,  Cap.  I. 

(42)  Cf.  pag.  13.  (43)  Cf.  pag.  12  et  pag.  53. 

(44)  Cf.  pag.  17. 

Jaesione  ad  speciem  in  eodem  loco  residente,  aut  contra 
ex  symptomatum  convenientia , diversa  effusionis  sede,  con- 
cludendum esse,  singulas  cerebri  functiones  sub  regimine 
massae  encephalicae  universe  esse,  neque  varias  partes 
variis  inservire  functionibus.  Quin  potius  aliarum  func- 
tionum abolitio,  salvis  aliis,  partialesque  paralyses,  saltem 
quoad  sensilitatem  et  motum  voluntarium,  sententiae, 
revera  diversas  partes  diversis  vacare  functionibus,  favent , 
et  id,  quod  analogia  medullae  spinalis  verosimile  reddit, 
quodque  experimentis  recentiori  tempore  institutis  partim 
jam  probatum  est,  magis  etiam  confirmant. 

§ 5.  Postquam  igitur  de  compressione  encephali  fibra- 
rum egimus,  transeundum  jam  est,  ad  alterum  laesionis 
fontem  , ad  symptomata  nempe  ab  ipsis  fibris  laceratis  pen- 
dentia. Quum  vero  functio  encephali  fibrarum  singularum, 
propter  causas  mox  memoratas,  ex  laesionibus  in  hae- 
morrhagia cerebri  obviis  haud  confici  potest,  atque  in  aliis 
quoque  encephali  morbis  laesionis  extensio,  pluriumque 
propterea  functionum  simultanea  turba  judicium  difficile 
reddunt,  quum  anatomiae  intimaeque  cerebri  structurae 
cognitio  minus  perfecta  sit,  et  experimenta  directa,  tum 
propter  paucitatem,  tum  propter  difficultates,  quae  in  iis 
rite  instituendis  vinci  debent,  semperque  vinci  nequeunt, 
minorem  modo  factorum  numerum  offerant,  pauca  modo 
agenda  nobis  supersunt,  si  proposito  lectorem  haud  inani- 
bus conjecturis  fatigandi  fidem  servare  volumus. 

Quum  igitur  ex  Magendii,  Arnemanni  aliorumque  ex- 
perimentis in  animalibus  (45),  tum  etiam  ex  phaenomenis 
in  hominibus  observatis,  qui  injurii  externa  plura  grana 
imo  scrupula  substantiae  cerebralis  perdiderant  (46),  satis 

(45)  MAGENDIE,  1.  1.,  tom.  I,  pag.  187 — 192.  JlISTUS  AftNEMANN,  Ver- 
suche  uber  das  Ge/iirn  und  RuchenmarJb , Gottingen  1787. 

(46)  RUSI  Thcoretisch-Praliisehes  Handbuch  der  Chirurgie , Sechster 
Band,  Berlin  et  Wien  1832,  Art.  Encephalon. 

luculenter  pateat,  partes  cerebri  periphericas  chlamydem 
cerebri  constituentes , neque  sensilitati , neque  motui  volun- 
tario, neque  conscientiae  praeesse,  paralysis,  ubi  hae- 
morrhagia in  circumvolutionibus , aut  in  partibus  supra 
centra  semiovalia  et  corpus  callosum  sitis  obtinet  non  ex 
ipsa  fibrarum  laesione , sed  ex  compressione  in  alias  profun- 
dius sitas,  et  ad  speciem  integras  derivanda  est.  Obtu- 
sionem vero  virium  intellectus , quae  in  haemorrhagia  cere- 
rebri  tam  saepe  adest,  ab  harum  paFtium  laesione  depen- 
dere, nil  obstat  quominus  opinemur,  quin  potius  plura 
argumenta  adsunt,  quae  thesin  altiores  animi  dotes  in 
pallio  encephali  residere  probabilem  reddunt. 

1°.  enim  in  idiotis  chlamydis  cerebri  atrophia  conspici- 
tur. 2°.  dementia  saepissime  occurrit  in  hominibus  fre- 
quentes hemisphaeriorum  haemorrhagiae  recidivas  expertis, 
quorumque  hemisphaeria  cicatrices  multifariam  perrep- 
tant. 3°.  Deliria  frequenter  observantur  in  affectionibus 
cerebri  peripheriae,  in  meningum  nempe  morbis.  Plura 
etiam  exempla  laesionum  cerebri  chlamydem  occupantium  , 
atque  post  injurias  externas  ortarum,  per  biennium  in 
nosocomio  chirurgico  videre  mihi  contigit,  ubi  delirii 
adfuerunt  signa,  nulla  ubi  paralysis  partialis  obtinuit. 

Neque  etiam  objici  possunt  exempla  unica  laesionum 
in  circumvolutionibus,  salva  tamen  intelligentia,  quum  pri- 
mo, in  ipso  pallio  etiam  variae  partes  variis  inservire  pos- 
sint functionibus , sicque  fiere  possit , ut  quaenam  facultas 
debilitata  sit,  haud  statim  in  sensus  cadat,  secundo,  autem 
nondum  constet,  utrum  de  pallii  fibris  ex  fibris  systema- 
tis opplementi  (Belegungssystem)  pro  maxima  parte  confec- 
tis (47),  eadem  lex  valeat,  quae  fibras  systematis  caudicei 
(stammsvstem)  uti  fibrarum  medullae  spinalis  productiones 


(47)  BURDAGI1 , Vom  Baue  und  Leben  des  Gehirns , Tam.  II. 

regit,  quave  istae  in  actione  sua  sibi  minime  opitulari 
possunt.  Fieri  enim  potest,  ut,  modo  ne  laesio  nimia  sit, 
altera  pallii  pars  in  alterius  locum  supponatur. 

De  subtilibus  intelligentiae  mutationibus  in  animalibus, 
ut  sponte  patet,  non  facile  judicare  possumus.  In  magna 
autem  substantiae  chlamydis  jactura  animalia  omnem  in- 
telligentiam  perdidisse,  constat  ex  Flourensii  vivisectioni- 
bus  (48). 

§ 6.  Verbo  tandem  de  laesione  fibrarum  systematis  cau- 
dicei memoremus,  quae  funiculorum  medullae  spinalis 
productiones  sensilitatem  a nervis  sensilibus  ad  punctum, 
ubi  perceptio  obtinet,  motum  voluntarium  a puncto  ubi 
voluntatis  sedes  est  ad  nervos  motorios  videntur  condu- 
cere. Quid  de  sententiis  Foville,  Pinelgrandchamp  et 
bouiLLAun  habendum  sit,  in  capite  IV.  monuimus.  Cum 
sectio  funiculi  pyramidalis , funiculique  lateralis  hemiplegi- 
am producat  (49),  horuinque  funiculorum  fibrae  in  crura 
cerebri  conveniant,  thalamosque  opticos  corporaque  striata 
uti  ganglia  sua  perreptant  (50) , dilacerationem  harum  par- 
tium, aut  pressionem  in  ipsas  agentem,  hujus  paralyseos 
etiam  ia  haemorhagia  cerebri  causam  esse  verosimile  fit. 
Corporis  striati  sectionem  paralysin  producere  experimen- 
ta directa  boet.  Arnnemann  (51)  probant.  Cur  vero,  lae- 
sis etiam  hisce  partibus,  paralysis  in  uno  casu  magis  ex- 
tensa sit  quam  in  altero,  hujus  rei  causa  forsan  in  exten- 
sione laesionis  et  in  majori  minori  ve  fibrarum  affectarum 
numero  sita  est. 


(48)  Cf.  LlIND,  Vivisectionen  neuerer  Zeit , pag.  282. 

(49)  MAGENDIE,  1.  1.,  Tom.  I,  pag.  301. 

(50)  BURDACII.  libro  et  tomo  laudato.  Cf.  quoque  Natuur-  en  Ontlced- 
jtundige  Jlcsclirij  vijig  van  het  Zenuwstelsel , naar  het  Iloogduitsch  van 
C.  J.  M.  Langeneeck  , Amsterdam  1835,  pag.  37. 

(51)  1.  1.,  pag.  174. 

Quamobrem  paralysis  in  opposito  effusionis  latere  ob- 
tineat, difficile  explicatu  est  (52).  Ne  'pyramidum  enim 
decussatione  explicetur,  impedit  eiusdem  phaenomeni  prae- 
sentia in  haemorrhagia  cerebelli,  licet  corporum  restiformium 
nulla  obtineat  decussatio,  prohibent  etiam  experimenta 
Cl.  magendii,  qui  sectionem  corporis  pyramidalis  dextri 
supra  decussationis  locum  paralysi  lateris  dextri  exceptam 
vidit  (53). 

Causa  cur  motus  voluntarius  in  paralysibus  ut  plurimum 
gravius  quam  sensilitas  et  saepe  intacta  sensi/itate  deleatur, 
a doct.  van  Deen  quaeritur , in  diversa  sensus  motusque 
per  funiculos  spinales  conductione  (54).  Ex  experimentis 
enim  viri  doct.  apparet,  post  sectionem  'unius  funiculi 
anterioris  medullae  spinalis  (funiculorum  motui  inservien- 
tium) motum  voluntarium  deleri  in  hoc  latere  infra  sec- 
tionis locum : post  sectionem  vero  unius  funiculi  posteri- 
oris (quos  funiculos  sensilitati  dicatos  esse  novimus)  sen- 
silitas etiam  in  partibus  infra  sectionis  locum  superstes 
est.  Hoc  vero  sequenti  modo  explicat  vir  doct: 

Constat  medulla  spinalis  ex  quatuor  substantiis,  subs- 
tantia medullari  antica,  substantia  spongiosa  (ad  funiculum 
anteriorem  pertinentibus),  substantia  gelatinosa  et  substantia 
medullari  postica  (funiculum  posteriorem  formantibus)  (55). 

Opinatur  igitur  vir  doct.  nervos  sensiles  in  substantia 
gelatinosa  terminari,  atque  sensum  directione  centripetali 
ab  illis  in  substantiam  gelatinosam, ab  ista  in  medullarem 
posticam,  ab  hae  denique  ad  punctum  encephali,  ubi  per- 


(52)  Cf.  Cap.  II,  Sect.  II,  § 4,  a. 

(53)  MAGENDlE,  1.  I.,  Tom.  I,  pag.  301. 

(54)  J.  VAN  DEEN.  Ncidere  ontdel-Jingen  over  de  eigensclicippen  van 
Jiet  ruggemerg , bijzonder  over  den  daarin  gevondenen  zenuw-omloop. 

circulatio  nervea).  Leiden  1839,  pag.  49. 

(55)  1,  1.,  p.  44. 

ceptio  obtinet  transferri ; motum  voluntarium  a puncto,  ubi 
voluntas  residet,  centrifugali  directione  in  substantiam 
medullarem  anticam,  ab  illa  in  substantiam  spongiosam, 
ab  hac  ad  nervos  motorios  in  ea  desinentes  transferri • dum 
vero  voluntas  in  unum  corporis  latus  non  nisi  substantia 
medullari  antica  eiusdem  lateris  transfertur,  sensilitas  con- 
Ira  per  gelatinosam  unius  in  gelatinosam  alterius  lateris, 
et  deinde  per  substantiam  medullarem  posticam  hujus  la- 
teris ad  punctum  perceptionis  conduci  potest. 

Si  igitur,  ut  haec  jam  argumento  nostro  applicemus, 
fibrarum  systematis  caudicei  in  uno  latere  laceratione, 
communicatio  inter  nervos  sensiles  et  punctum,  ubi  per- 
ceptio obtinet,  interrupta  est , sensilitas  a gelatinosa  funi- 
culi posterioris  lateris  laborantis  ad  gelatinosam  lateris  sani, 
et  sic  ope  systematis  caudicei  lateris  sani  ad  punctum  per- 
ceptionis transferri  potest,  dum  motus  voluntarius,  quum 
ad  unum  latus  uno  modo  funiculo  anteriori  conduci  possit, 
tolli  debet,  simulae  communicatio  interrupta  est. 

Secundum  van  Deen  punctum,  ubi  perceptio  et  voluntas 
resident,  in  medulla  oblongata  ad  originem  nervi  vagi  situm 
est  (56),  hineque  igitur  gravia  in  haemorrhagia  cerebelli 
pontisque  varolii  ob  puncti  nimirum  hujus  insignis  viciniam 
phaenomena  (57). 

Etiam  in  casibus,  ubi  pressione  in  cunctum  encephalum 
conscientiae  (perceptionis  et  voluntatis)  perfecta  obtinet 
abolitio,  cnm  omnium  membrorum  resolutione,  phaenomena 
imprimis  ex  pressione  in  hocce  punctum  agente  oriri,  ve- 
rosimile  reddit  respiratio  stertorosa  (58)  ob  nervi  pneumo- 
g astrici  actionem  abolitam.  Quomodo  autem  fibrae  motoriae 


(56)  1.  1.,  pag.  74. 

(57)  Supra  pag.  34. 

(58)  Cf.  pag.  17  ct  56. 

et  sensoriae , quae  ex  medulla  spinali  oriuntur,  et  in  sys- 
temate caudiceo  continuantur ; rursus  ad  hocce  punctum 
redeant,  ulteriores  indagationes  nos  doceant  ex  intimo  pec- 
tore xoveo. 


P A R S II. 

QUA  AGITUR  DE  MORBO  RESPECTU  PRACTICO. 


CAPUT  I. 

DE  MORBI  BIAGNOST. 


§ 1.  Hactenus  morbum  nostrum  nosographice  et  nosolo- 
gice  spectavimus.  Superest  ut  gravissimam  et  utilissimam 
partem  tractemus,  rationem  nimirum  habentes  eorum  mo- 
mentorum , quorum  medicum  ad  lectulos  aegrotantium 
artem  exercentem  maxime  interest.  Triplex  autem  in  omni 
morbo  quum  soleat  esse  medici  munus,  accuratam  facere 
diagnosin , veram  percipere  prognosin,  et  aptam  instituere 
curam , singulis  hisce  officiis  in  hoc  et  duobus  sequentibus 
capitibus  occupati  erimus. 

$ 2.  Diagnoseos  vox  strictiori  aut  latiori  sensu  accipitur. 
Latiori  sensu,  omnem  complectitur  et  morbi,  et  hominis 
aegrotantis  cognitionem,  strictiori  sensu,  morbum  ab  affi- 
nibus distinguere  docet.  Ultimo  solum  respectu  hic  nos 
occupabit.  Quod  priorem  enim  attinet,  vel  ex  illis",  quae 
hucusque  tractavimus  hauriri  debet,  vel  nonnisi  in  casibus 
singulis  ad  lectulos  aegrotantium  acquiri  potest. 

Morbi  vero  symptomatum  aliquam  analogiam  cum  haemor- 
rhagia cerebri  monstrantes,  vel  systema  cerebrale  afficiunt,  aut 

saltem  afficere  autumantur,  vel  organa  extra  cranium  sita 
occupant. 

Ad  hos  pertinet  paralijsis  spinalis , paralysis  ab  idiopa- 
thica nervorum  affectione  , febris  apoplectica , syncope  et 
asphyxia ; ad  illos:  1°.  Morbi  cerebri  dynamici,  coma , 
carus , lethargus , apoplexia  nervosa  ; tum  etiam  epilepsis , 
catalepsis , spasmi  hysterici,  eclampsis , ebrietatis  denique 
altiores  gradus  (quorum  sedes,  etsi  saepe  post  mortem  nulla 
vestigia  sensibus  manifesta  relinquant,  tamen  ob  symptoma- 
tum indolem  in  cerebro  ponitur).  2°.  Morbi  dynamico* 
organici  congestio,  arachnitis,  effusiones  seri,  apoplexia  serosa, 
exsudatio  lymphatico-purulenta , encephalomalacia,  encepha- 
litis et  abcessus  cerebri.  3°.  Nutritionis  vitia  et  morbi 
organici  y.cif  efcoxijv  dicti.  4°.  Denique  laesiones  mecha- 
nicae. 

In  recensendis  hisce  morbis,  quominus  dissertationis 
limites  transgrediamur,  breves  esse  oportebit  , summaque 
criteria,  quibus  a nostro  morbo  distingui  possunt,  indicasse 
sufficiet;  de  illis  solum,  quae  ab  antiquioribus  multisque 
etiam  recentiorum  ad  apoplexiam  relati  fuerunt,  tum 
vero  imprimis  de  encephalomalacia , quae  nostro  morbo 
adeo  affinis  est,  ut  a Cl.  Cruveilhier  identica  fere  ei 
habeatur,  paulo  latius  disseremus. 

§ 3.  MORBI  EXTRA  CRANII  CAVITATEM. 

Dignoscitur  autem  paralysis  spinalis  a paralysi  haemor- 
rhagiae cerebralis  effectu  ex  sede  hujus  paralyseos  in  par- 
tibus, quae  nervos  ex  parte  medullae  spinalis  laesioni  inferiori 
accipiunt,  tum  quod  plerumque  partes  utri  usque  lateris 
aequaliter  infestat,  ita  ut  paraplegia  in  ea  frequentior 
sit  quam  hemiplegia ; praeterea  nunquam,  ubi  simplex  est, 

in  ea  occurrunt  symptomata  cerebralia  (1). 

(1)  Cf.  Cruveilhier,  Anatom.  Pathol.  Livr.  III. 

In  paralysi  item  ab  idiopathica  nervorum  affectione  omnia 
desiderantur  symptomata  cerebrum  laborare  indicantia  (2). 

Febris  apoplectica  typo  periodico  notatur.  Praeterea 
symptomata  cerebralia  sub  comatis  forma  potius,  quam  sub 
haemorrhagiae  cerebri  specie  se  manifestant. 

In  syncope  sive  stasi  sanguinis  momentaneus  adest  respi- 
rationis et  pulsus  defectus ; vita  brevissime  stimulantibus 
excitatur,  et  una  cum  pulsu  et  respiratione  conscientia  redit, 
aut  contra  mors  ilico  sequitur,  multoque  citius  quam  in 
haemorrhagia  cerebri  etiam  fulminanti  invadit  (3). 

In  asphyxia  denique,  ubi  pulmones  primarie  afficiuntur, 
licet  secundarie  conscientiae  perfecta  abolitio  obtineat, 
respirationis  defectus,  causaeque  antecedentes  in  ferendo 
de  morbo  judicio  nobis  opitulari  possund  (4). 

§ 4.  MORBI  INTRA  CAVITATEM  CRANII  SITI. 

A.  Mqrei  dynamtci. 

Coma,  lethargus  et  carus  subtiles  sunt  soporis  distinctio- 
nes ab  antiquioribus  medicis  adhibitae. 

Coma  dicitur,  ubi  aegrotantes  facile  quidem  excitantur 
sed  cito  in  pristinum  delabuntur  statum.  Lethargus  pede- 
tentim  obrepit,  somnus  in  dies  vero  magis  increscit. 

In  Caro  summus  obtinet  sopor,  vellicata  tamen  membra 
sese  retrahunt  (5). 

In  apoplexia  nervosa  denique  conscientia , sensilitas  et 


(2)  RocHOiJX,  I.  1.,  p..  268. 

(3)  Cf.  KRE1SIG  in  Ejieyklop.  JEcirterb.  d.  medie . TEissensch.  Herausg. 
d.  Professoren  d.  medie.  F acuit  at  za  Berlin,  13  ani  III,  Berlin  1829. 

Art.  Apoplexie.  ROCHOIJX  , 1.  1.  pag.  273.  Cf.  qq.  Supra,  pag.  10. 

(4)  BRESSLER,  libro,  pag.  43,  laudato,  pag.  177,  sqq. 

(5)  Burseries,  Institut.  Vol.  3,  Cap.  IV,  § CXI. 


motus  prorsus  absunt,  dum  intra  cranium  post  mortem 
nulla  laesio  sensibus  manifesta  occurrit. 

Quod  priores  affectiones  attinet,  frequenter  effusionis  se- 
rosae aliorumque  morborum  cerebralium  symptomata  sunt, 
morbique  ideo  nomen  non  merentur. 

Nullum  etiam  dubium  existit,  quin  ab  antiquioribus  apo- 
plexia nervosa  adfuisse  dictum  fuerit,  ubi  post  mortem 
nil  nisi  congestio  sanguinea  aut  exsudatio  lymphae  puru- 
lentae in  cerebri  superficie  aderat,  aut  quin  cum  syncope 
et  asphyxia  confusa  fuerit.  Quo  ulteriores  enim  pro- 
gressus anatomia  pathologica  fecerit,  eo  minor  fit  morborum 
sine  materie  numerus.  Ab  altera  tamen  parte,  si  imperfecta 
nostra  auxilia  in  detegendis  subtilioribus  organicis  muta- 
tionibus perpendamus,  stultum  foret  fidem  negare  aestuma- 
tissimis  etiam  observatoribus  nullam  alterationem  sub  sen- 
sibus cadentem  se  invenisse  contendentibus  (6). 

Quidquid  hujus  rei  sit,  carus , coma  et  lethargus  ex  ipsa 
Burserii  descriptione  cum  haemorrhagia  cerebri  confundi 
nequeunt.  Apoplexia  autem  nervosa  cum  illa  solum  hae- 
morrhagiae cerebri  specie,  ubi  propter  effusionem  extensam 
aut  in  utroque  latere  obtinentem  simul  cum  conscientiae 
abolitione  generalis  obtinet  paralysis,  minime  vero  cum  hae- 
morrhagia moderata , in  qua  hemiplegia  paralysisque  partialis 
characteristica  constituunt  phaenomena,  confundi  potest.  Sola 
observatio  XCVI  Abercrombii  (ed.  Gendrini)  videtur  excep- 
tionem hujus  regulae  offerre.  Tamen  memorat  Abercrombie 
ibi  exstitisse  ad  latus  arteriae  basilaris  emollitionem  grani 
hordei  magnitudinis , cui  vero  nullum  momentum  imponit; 
si  nihilominus  consideramus,  in  quam  insigni  loco  laesio 

(6)  Cf.  ABERCROMBIE  . 1.  1.  (Ed.  Gendrini)  observationes  XCIY — xcvm 
et  sex  observationes  a Gendrino  additos  XCXXX  bis  ad  XCVIII  septies. 
Rocnorx , 1.  1. , pag.  205.  CrUVEILHIER  , dict . d.  med.  et  d.  chir.  pratiq. 
pag.  321,  proposition  XVII. 

ista  obtinuit,  sane  dolendum  esse  nobis  videtur,  non  ab 
auctore  memoratum  esse  in  utro  arteriae  basilaris  latere 
adfuerit,  cum  hemiplegia  durante  vita  in  latere  dextro 
obtinuerit. 

Epilepsis  a morbo  nostro  distinguitur,  motibus  convul- 
si vis  generalibus,  brevi  insultus  in  quietum  somnum 
transeuntis  duratione  (7),  spuma  ante  os  collecta,  paraly- 
seos  defectu. 

Catalepsis  cbaracteristica  et  cerea  artuum  flexiiitate, 
qua  in  positione,  quae  iis  imprimitur, remanent (8),  distin- 
guitur. 

Spasmos  hystericos  soliti  prodromi  et  constitutio  hysterica 
palam  faciunt.  Insensilitas  etiam  nunquam  talem  gradum 
qualem  in  haemorrhagia  cerebri  assequitur  (9).  Anamnesis 
denique  totaque  symptomatum  congeries  diagnosin  plerum- 
que extra  omne  dubium  ponunt. 

Eclampsia  gravidis  imprimis  et  parturientibus  infesta , 
tamquam  epilepsis  in  spasmis  clonicis  generalibus  consistit, 
sed  paroxysmi  citius  sese  excipiunt,  atque  faciei  musculi 
praesertim  distorquentur  (10). 

Ebrietas  altiori  gradu  haemorrhagiam  cerebri  simulat, 
nonnunquam  etiam  ea  terminatur.  Anima  Bacchum  olens 
saepe  sola  nos  de  morbi  natura  certiores  facere  potest.  In 
genere  etiam  in  ebrietate  pulsus  frequentior  est  et  respi- 
ratio rarius  stertorosa  (11). 

B.  Morbi  dynabiico- organici. 

1.  Congestionem  cerebralem  sive  ictum  sanguinis  (de  qua 

i * 

(7)  KRE1SIG,  1.  C. 

(8)  Richter.  1.  1.,  tom.  IV,  pag.  421. 

(9)  Kreysig,  1.  c. 

(10)  Cf.  BUSCH,  Lehrbuch  der  Geburtshiilfe , Marburg  1833  Zweite  Auf- 
lage)  pag.  186  sqq. 

(11)  BRESSLER  , 1.  1.,  pag.  177,  spquentibus. 

parte  prima,  Cap.  II,  Sect.  I egimus)  tantam  in  alliori 
gradu  cum  nostro  morbo  similitudinem  habere  monuimus, 
ut  non  nisi  cita  phaenomenorum  emendatione  aut  contra 
subito  in  mortem  transitu  ab  hac  distingui  possit. 

In  leviori  autem  gradu,  ubi  uti  (Capite  VI,  Sect.  II,  § 3 ) 
diximus  tamquam  stimulus  mechanicus  considerandus  est, 
convenit  cum  prodomis  haemorrhagiae  cerebri,  quorum 
etiam  causam  constituit.  Ubi  tandem  magis  localis , magis 
perpetua  et  minus  rapida  est,  (potest  enim  uti,  Cap.  VI, 
Sect.  1,  $ 2,  protulimus  dynamieis  etiam  causis  suscitari) 
ad  inflammationem  magis  accedit,  sed  in  genere  tunc 
saepius  in  membranis  quam  in  ipso  parenchymate  cerebrali 
residet 5 ejus  in  hoe  casu  ab  haemorrhagia  cerebri  dis- 
tinctio multo  facilior  est,  et  ex  sequentibus  hauriri  debet. 

II.  Symptomata  arachnitidi  in  primo  stadio  propria  febris, 
delirium,  omnium  sensuum  hyperaeslhesis , sitis  molesta, 
urina  parca , vomitus  saepius  repetiti  cum  haemorrhagia 
cerebri  non  confundi  possunt.  In  ultimo  autem  stadio 
status  soporosus  sensuumque  externorum  actio  abolita  longe 
eminent  prae  musculorum  resolutione  (12). 

III.  Effusiones  seri , quae  in  ventriculis  cerebri  occurrunt, 
aut  inter  arachnoideam  piamque  matrem  reperiuntur , 
pro  diversa  auctorum  de  causis  opinione,  pro  individuis 
affectis,  pro  varia  morbi  forma  et  decursu,  arachnitis 
externa  et  interna , hydrocephalus  acutus  externus  et  internus, 
febris  cerebralis  infantum  et  adultorum , aucta  secretio 
humoris  cephalorhachidei , hydrocephalus  denique  chronicus 
infantum  et  senum  vocantur.  Non  hic  locus  est  investigare 
quo  jure  diversa  ista  nomina  hisce  seri  exsudationibus 
competant»  Si  consideramus  e quam  discrepanti  causa- 
rum serie  collectiones  serosae  in  alliis  quoque  corporis 

(12)  BRESSLER,  1.  c.,  CRUVEILHIER,  dict.  d.  me d et  de  cfiir.  i>rat , pag, 
317. 

legionibus  profluant,  absurdum  sane  foret  easdem  sub  con- 
ditionibus maxime  disparibus  symtomatibusque  diversissi- 
mis in  cerebro  ortas  uni  semper  causae  tribuere. 

Quidquid  liujus  rei  sit,  in  chronicis  formis  vel  nulla  ad- 
fuerunt symptomata  cerebralia,  quum  cerebrum  compres- 
sioni lente  factae  assuescat (13),  aut  turbae,  quemadmodum 
in  hydrocephalo  chronico-senili  et  in  ea,  quae  haemorrha- 
giae cerebri  consecutiva  est , esse  solet,  in  pedetentim  facta 
virium  intellectus  diminutione,  sensuum  externorum  obtu- 
sione cum  pupillis  dilatatis,  gressu  vacillante,  membris 
trementibus  constant,  statu  soporoso  denique  scenam  clau- 
dente (14). 

Febris  cerebralis  quoque  infantum  tum  propter  stadia 
distincta,  quae  percurrit,  propter  vomitum  et  convulsiones 
characte7'isticasj  propter  aetatem  denique  aegrotantium  cum 
haemorrhagia  cerebri  permutari  omnino  nequit. 

Istae  solae  formae,  quae  subito  invadunt,  et  perfecta 
conscientiae  abolitione  stipantur , difficilem  diagnosin  red- 
dere possunt.  Huc  pertinet:  apoplexia  serosa  antiquiorum 
et  exsudatio  lymphae  purulentae  in  encephali  superficie. 

IV.  Apoplexia  serosa  consistit  in  acuta  seri  exsudatione 
in  cerebri  ventriculis,  et  docente  Cl.  Fcciis  (15)  cum  ea 
forma  convenit,  quae  recentioribus  Hydro cephalus  acutus 
senilis  vocatur.  Si  comparemus  descriptionem  hujus  morbi 
apud  Burserium,  Fuchsium  et  Hochotjvium,  quorum  ille  tem- 
peramentum phlegmaticum,  corporis  habitum  cachecticum 
et  decolorem,  membrorum  frigus,  pulsum  parvum,  inae- 


(13)  Cf.  casum  apud  vesalium  memoratum  d.  corp.  hum.  fabrica,  lib.  I, 
cap.  5. 

(14)  Cf-  FU  CHS , Beobachtu  nge  ?l  and  Bejnerlungen  uber  Gehirn-er- 
weichung,  Leipzig  1838,  pag.  135.  ROCHOUX,  1.  1.  Obs.  36 — 39. 

(15)  1.  1.,  pag.  133. 

qualem,  tardum  et  intermittentem  (16);  iste  pallorem  cuin 
rubore  alternantem,  pulsum  parvum  sed  frequentem  (17); 
hic  denique  faciem  coloratam,  pulsum  magnum  et  plenum, 
cutem  calidam  inter  symtomata  memorat  (18),  tunc  opinio- 
ni ox  emissa  confirmatur,  non  uni  causarum  generi  effu- 
sionem serosam  deberi.  Cuicunque  tamen  causae  debeatur, 
in  plerisque  saltem  casibus  conscientiae  abolitionem  omnium- 
que  membrorum  resolutionem  in  brevi  temporis  spatio 
affert,  tuncque  praesertim,  si  in  prodromos,  torporem, 
hebetudinem,  cephalalgiam,  qui  eam  diutins  et  insignius 
quam  haemorrhagiam  cerebri  praecedere  videntur,  non  satis 
attenti  fuimus,  cum  haemorrhagia  cerebri  paralysi  generali 
stipata  facillime  confundi  potest,  id  quod  ex  theoria  in 
capite  VI  emissa  rite  explicari  potest  (19). 

Y.  Non  minus  aliquando  haemorrhagiam  cerebri  fulmi- 
nantem cum  paralysi  generali  simulat  eoe  sudatio  materiae 
lymphatico  purulentae  in  tota  encephali  superficie,  quam 
Cruveiliiier  meningi te-sous-arachnoidienne  comateuse  vo- 
cat ('-0),  et  Magendie,  qui  eam  in  cane,  experimento  quoad 
cerebrum  instituto,  cum  iisdem  symptomatibus  ortam  vidit, 
pro  alteratione  liquoris  cephalo-rhachidei  habet  (21). 

Ter  hieme  et  aestate  anni  1841,  hanc  exsudationem  in 
nostro  nosocomio  observavi,  bis  simul  adfuit  suppuratio 
extensa,  semel  in  brachio,  in  altero  casu,  quem  infra  nar- 
rabo, cuj  usque  symtomata  adeo  haemorrhagiam  fulminantem 
simularunt,  in  genu  articulo  (22),  ita  ut  huc  forsan  perti- 
neat apoplexia  metastatiea  antiquiorum  medicorum.  Tam 

(16)  BlJRSERlES  , libro,  volum.  et  cep.  laud.  § CII. 

(17)  FUCHS,  1.  c. 

(18)  ROCHOUX,  1.  1.,  pag.  233. 

(19)  Cf.  pag.  56. 

(20)  Auat.  Pathol,  Livr.  VI,  obs.  1. 

(21)  MAGENDIE , Lecons  sur  les  fonctions , etc.  loin.  I,  pag.  111. 

(22)  Cf.  Historia  Jansjc  TVesterman. 


gravia  symtomata  in  hac  affectione  oriri , ubi  per  totam 
encephali  extenditur  superficiem,  proptereaque  etiam  ad 
originem  nervi  vagi,  ubi  voluntas  et  perceptio  residere 
videntur  (23),  minus  mirari  possumus,  si  in  effectus  exsu- 
dationumpurulento-lymphaticarum  in  aliis  visceribus  atten- 
dimus, quarum  vi  quemadmodum  in  peritonitide  en  suda- 
ti va  v.  c.  obtinet,  actio  horum  viscerum  quasi  paralysatur. 

ENCEPIIALOMALACIA 

SENTENTIA  LALLEMANDII. 

VE  Encephalomalacia  rubra  et  alba  primum  et  secundum 
sttxdiumencephalitidis  constituunt.  Emollitio rubra  in  autopsia 
invenitur,  si  mors  invadit,  antequam  suppuratio  inceperit, 
atque  congestio  inflammatoria , quae  eam  producit,  differt  a 
congestione  haemonhagiam  cerebri  provocante,  quod  haec 
rapidior  in  ortu , minus  regularis  in  decursu , et  promtior 
in  exitu  sit,  dum  illa  contra  lentius  sese  evolvat,  magis  regu- 
larem decursum  teneat,  et  majori  tenacitate  persistat  (24). 
Veluti  autem  intercepta  epistaxis  (qui  s’avorte)  saepius  co- 
ryza terminatur,  et  contra  inflammatio  frequenter  in  hae- 
morrhagiam exit,  sic  quoque  haemorrhagia  cerebri  intercepta 
transire  potest  in  emollitionem  i.  e inflammationem \ emollitio 
iterum  exire  potest  in  haemorrhagiam. 

Encephalomalacia  alba  oritur,  si  aeger  tarndiu  superstes 
est,  ut  inflammatio  in  stadium  suppurationis  transeat. 
Tamen  ipse  fatetur,  se  ex  eo,  quod  in  iis  casibus,  ubi  ma- 
nifesta adfuit  suppuratio,  substantia  cerebralis  pus  circum- 
dans decolor  aut  coloris  sordide  albi  invenitur,  conclusisse 


(23)  Cf.  Supra,  pag.  62. 

(24)  LALLEMAND,  Recherches  anat.-jjatholog.  sur  l' encephale  et  ses  di~ 
pcndances,  Bruxelles  1837,  Lettre  1,  pag.  26. 


73 


per  analogiam  ad  infiltrationem  puris  cum  substantia  cere- 
brali in  iis  casibus,  ubi  nullum  pus  repertum  est  (25). 

Diutius  etiam  durante  inflammatione,  pus  primum  infiltra- 
tum  substantiae  encephalicae  paulatim  in  parvos  abcessus 
colligitur;  mox  destructione  substantiae  encephalicae  cir- 
cumdantis parvi  hi  abcessus  invicem  conjunguntur,  et 
focum  communem  formant  (26).  Si  suppuratione  vita  non 
exstinguitur,  kysta  circa  puris  collectionem  formatur,  et 
sic  abcessus  cystici  oriuntur  (27).  Indurationes  denique 
cerebri  emollitionis  praegressae  indicia  sunt  (28). 

Ingeniosae  istae  theoriae  sequentia  opponi  possunt: 

Argumentum  ex  historia  uxoris  Angeli  Zanardi  (ap. 
Morgagn.  Ep.  5,  JN°.  6),  ubi  post  hemiplegiam  lateris 
dextri,  artubus  quasi  a convulsione  contractis , in  autopsia 
thalamus  opticus  sinister  adeo  emollitus  et  diffluens  inventus 
est,  ut  nil  nisi  gravis  odor  deesset,  ut  plane  fracida  pro- 
nunciari  possit,  vasis  arachnoideae  simul  sanguine  turgidis, 
sane  non  valde  theoriae  favet,  quum  inflammationis  essentia 
in  plasticitate  aucta  sita  sit,  non  in  partium  ad  statum 
fere  putrcscentiae  commutatione. 

Emolliti  onem  cerebri  post  laesiones  mechanicas,  quam 
semper  inflammationis  progeniem  habet  Lallemand,  revera 
saepe  verae  contusioni  debere  probat  casus  viri  cujusdam, 
qui  mense  anni  1841  Aprili,  in  platea  arboris  ramo  fortiori 
perculsus,  et  conscientiae  perfecta  abolitione,  pulsu  debili, 
intermittente,  respiratione  stertorosa  in  nosocomium  nostrum 
delatus,  eodemque  die  mortuus,  in  utroque  cerebri  lobo 
anteriori  ad  basin  in  magna  extensione  mollitiem  insolitam 
coloremque  profunde  rubrum  obtulit. 

(25)  1.  1.,  Lettre  II.  pag.  54. 

(26)  1.  1,,  Lettre  III,  pag.  113. 

(27)  1.  1.,  Lettre  IV,  pag.  175. 

(28)  1.  1.,  Lettre  V,  pag.  228. 

Emollitionem  albam  ab  initio  huncce  colorem  referre 
profitentur  Cuuveilhier  et  Fucus  (29).  Andral  etiam  bene 
distingui  posse  casus,  ubi  pus  substantiae  cerebrali  infil- 
tratum  est,  ab  illis,  ubi  haec  ab  anemia  substantiae  affectae 
potius  dependet,  opinatur  (30). 

Si  huc  addamus,  nulla  interdum  in  partibus  emollitis 
vestigia  injectionis  reperiri,  imo  eas  aliquando  verae  anemiae 
symtomata  monstrare,  meninges  quoque  saepius  aspectum 
physiologicum  referre  (31),  si  attendamus  ad  aetatem  pro- 
vectam, quae  origini  hujus  morbi  favet,  si  denique  consi- 
deramus, quam  saepe  et  in  Fuchsii  et  in  Andralli  observa- 
tionibus de  hominibus  debilibus,  macilentis,  morbis  chronicis 
labefactatis  sermo  sit , tunc  temerarium,  ut  mibi  videtur, 
foret  concludere  encephalomalaciam  encephalitidi  identicam 
esse. 

SENTENTIA  ABERCROMBII. 

Cl.  Aeukcromeii  opinio  universe  Lallemandii  ideis  con- 
sentanea est.  Tamen  praeter  ex  inflammatione , ex  arte- 
riarum quoque  morbis  eam  provenire  posse  censet  ad 
instar  gangraenae  ex  utrisque  hisce  causis  oriundae  (32). 

SENTENTIA  FUCHSII. 

In  partes  plane  contrarias  abitCl.  Fucrrs,  qui  nunquam  eam 
inflammatoriam  habet,  sed  ex  symptomatibus,  aetiologia 
iisque,  quae  in  autopsiis  reperiuntur,  concludit  semper 
morbum  asthenicae  naturae  esse,  librumque  suum  sequen- 
tibus claudit:  »Ich  erklare — dass  ich  — die  Encepha- 
«lomalacie  fur  ein  eigenthumliches  asthenisches  Leiden 

(29)  Cruveilh.  Anatom.  Pathol.  livr.  XXXIII.  FUCHS,  1.  1.,  p.  3. 

(30)  Cliniq.  med.,  tom.  V,  pag.  370. 

(31)  Andral  , 1.  1.,  pag.  373 — 374. 

(32)  ABERCROMBIE,  1.  1.,  (Ed.  Gendrini)  pag.  125. 

»des  Gehirnes  init  Vernichtung  der  drtliehen  Vegetation 
whalte.” 

CIIUVEILHIERII  OPINIO. 

Uti  Lallemand  et  Aeercromeie  encephalomalaciam  in- 
flammationi consonantem  censent,  sic  Crttyeilhier  eandem 
haemorrhagiae  cerebri  speciem  esse  profitetur.  Utraeque,  si 
illum  audiamus,  eandem  agnoscunt  causam,  easdem  potis- 
simum cerebri  partes  invadunt,  symptomatibus  analogis 
indicantur,  eandem  postulant  curam  (33).  In  eo  vero  difert 
a vulgari  haemorrhagia,  quod  sanguis  non  ex  notabilioribus 
vasis  sed  ex  capillaribus  modo  proveniat;  propterea  eam 
haemorrhagiae  cerebri  capillaris  nomine  induit,  quae  ad 
haemorrhagiam  vulgarem  sive  cum  foco  eandem  rationem 
habet,  ac  contusio  in  primo  gradu  sive  contusio  cum  infiU 
tratione  sanguinis  ad  contusionem  in  secundo  gradu  sive 
cum  collectione  sanguinis  (34). 

Multae  porro  gradationes  haemorrhagiam  vulgarem  inter 
et  haemorrhagiam  capillarem  intersunt,  multaeque  itidem 
inter  apoplexiam  capillarem  s.  emollitionem  rubram  et 
emollitionem  albam.  Coloris  hae  adumbrationes  quinque 
sunt,  color  fecium  vini , amararanti , hortensiae , albo-lilas 
et  albus  (35).  Emollitio  alba  et  rubra  non  duae  quidem 
eiusdem  affectionis  periodi  sunt,  sed  emollitio  alba  ab 
origine  jam  alba  est,  neque  ex  puris  conjunctione  cum 
substantia  cerebrali  oritur;  tamen  utraque  ad  eundem 
laesionum  ordinem  pertinet  (36). 

Si  post  talis  auctoritatis  virorium  sententias  meam  tan- 


(33)  Dict.  d.  med.  et  d.  chir.  pratiq.  proposition,  XVIII,  pag.  322. 

(34)  Anat.  Pathol.  Livr.  XXXIII. 

(35)  CRUVEILH.  Anat.  Path.  livr.  XX. 

(36)  Idem,  Opere  laud.  livr.  XXXIII. 

dem  liceat  adjicere  opinionem,  tunc  reputantes : ad  lum- in- 
jectionem encephali  et  meningum  vasorum  in  genere  multo 
minus  frequentem  esse  quam  in  haemorrhagia  cerebri  (inter 
11  casus  apud  Fuchs  ter  modo  adfuit  injectio)- consideran- 
tes ad  2um-  saepius  apud  varios  auctores  sermonem  esse 
de  hypertrophia  et  aneurysmate  cordis,  de  aortae  ejusque 
valvularum  ossificatione , de  arthritide  encephalomalaciam 
praegressa,  de  pulmonum  tuberculis , de  affectionibus 
carcinomatosis , de  pulmonum  praesertim  oedemate  frequen- 
ter simul  praesentibus  (37),  de  sanguinis  tenuitate  statuque 
fluido  (38);  perpendentes  ad  3um-  morbum  plerumque 
cadere  in  homines  debiles,  pallidos,  macilentos,  senio,  morbis, 
et  vivendi  genere  debilitatos ; ad  4um-  ab  altera  contra  parte 
considerantes  , emollitionis  secundariae  aliquot  post  insul- 
tum dies  haemorrhagiae  cerebri  supervenientis  casum , 
delirio  aut  saltem  clamoribus  vagis,  temperatura  capitis 
et  trunci  aucta,  rubore  faciei,  pulsu  frequenti  (90 — 100 
ictus)  nunciatae,  apud  Euchsium  theoriae  inflammatoriae 
adversarium  (in  obs.  XV)  memorari,  ubi  in  autopsia  non 
solum  substantia  circa  focum  haemorrhagicum  emollita 
inventa  est,  sed  etiam  omnia  meningum  vasa  cunctaque 
substantia  cerebralis  sanguine  admodum  injecta  cerne- 
bantur; in  iis  quoque  casibus,  ubi  manifesta  arachnitis 
externa  aut  interna  in  suppurationem  terminata  adfuit, 
substantiam  contiguam  emollitam  repertam  esse  (39),  sequens 
judicium  ferendum  esse  censemus:  1°.  Encephalomalacia 
primaria  in  plerisque  saltem  casibus  inflammatoriae  naturae 
non  est.  2°.  Magnam  analogiam  cum  haemorrhagia  cerebri 
habet,  sed  cum  illis  imprimis  speciebus,  quae  ex  laesa  vaso- 
rum parietum  structura,  ipsaque  sanguinis  incoagulabili - 

(37)  FUCHS,  1.  1.,  pag.  179.  — ANDRAL,  cliniq.  nnkl. , tom  V,  pag.  375. 

(38)  Fuchs,  Cas-  3,  4,  8,  9,  10,  II. 

(39)  Cf.  ANDRAL,  Cliu.  Med.,  tom.  V,  p.  105  et  106. 

iate  (40)  profluunt , non  cum  illa,  quae  ex  aucto  sanguinis 
versus  caput  fluxu  oritur.  3°.  In  eo  praesertim  utri  usque 
morbi  discrimen  haeret,  quod  in  haemorrhagia  cerebri  vasa 
magis  notabilia,  in  encephalomalacia  contra  capillaria  potis-* 
simum  affecta  sunt.  4°.  Coloris  adumbrationes  dependent, 
tum  a varia  proportione , qua  sanguis  capillaribus  egressus 
substantiae  cerebrali  infiltratur,  tum  a mutationibus,  quas 
post  brevius  longiusve  intervallum  subit,  tum  denique 
a capillarium  affectarum  magis  minusve  coloratum  humo- 
rum vehentium  indole.  5°.  In  systemate  vasorum  itaque 
ct  ipso  sanguine  alteratio  morbosa  incipit,  non  in  ipsis 
fibris  cerebralibus  (41).  Quoad  quaestionem  autem, 
utrum  alterationes  istae  causae,  an  effectus  generalis  ady- 
namiae  sint,  delego  lectorem  ad  ea,  quae  supra,  pag. 
40,  monuimus.  6°.  Encephalomalacia  secundaria  plerum- 
que inflammatoriae  indolis  est;  probant  hoc  symptomata 
obvia,  analogia  cum  reactione , quae  solutiones  continui 
in  aliis  quoque  organis  sequitur,  emollitio  cum  vera  sup- 
puratione post  vulnera  capitis,  arachnitidem  externam , 
internam  caet. 

Post  hunnee  digressum,  quem  ob  arctam,  quam  encephalo- 
malacia cum  haemorrhagia  cerebri  habet  affinitatem,  feci- 
mus, ad  diagnosticen  redeamus. 

In  genere  vero  distingui  potest  encephalomalacia  ab 
haemorrhagia  cerebri  sequentibus  momentis: 

1°.  Decursus  utriusque  morbi  plerumque  inversus  est. 
Haemorrhagia  cerebri  in  altiori  saltem  gradu  sese  denun- 
ciat  subita  conscientiae  abolitione  et  perfecta  motus  para- 
lysi in  uno  corporis  latere;  nisi  mors  sequatur,  aut  morbi 
secundarii  oriantur,  sensim  symptomata  emendantur,  primo 
conscientia  redit,  deinde  loquelae  facultas,  mox  paralytica 


(40)  Cf.  Supra  , pag.  45  et  46. 

(41)  Viti.  pag.  53. 

symptomata  paulatim  et  gradatim  dissipari  incipiunt,  tan- 
dem evanescunt  (42).  In  encephalomalacia  primum  debilitas 
membrorum  in  uno  latere  obtinet,  sensim  hemiplegia 
liaec  imperfecta  ingravescit , tandem  aegroti  conscientiam 
quoque  amittunt.  Coma  uti  Ilostan  ait  primum  apoplexiae 
(haemorrhagiae  cerebri)  phaenomenon  est,  et  in  plerisque 
saltem  casibus  ultimum  encephalomalaciae  (43). 

2°.  Haemorrhagia  cerebri  vel  nullis  nunciatur  prodromis, 
vel  ubi  adsunt  congestionis  indolem  prae  se  ferunt  (44). 
In  encephalomalacia  contra  proprium  prodromorum  stadium 
vulgo  adest,  tum  cephalaea  fixa,  tum  temporaria  (45),  et 
quasi  occillante  artuum  in  uno  latere  debilitate,  dolore 
atque  rigore  se  manifestans,  nullis  autem  congestionis  svm- 
ptomatibus  obviis  (46).  3°.  Quoad  paralysin,  saepius  quam 
in  haemorrhagia  cerebri  cum  illa  in  encephalomalacia  jun- 
guntur dolor  et  contractura  in  musculis  paralyticis  cum 

t 

flaceiditate  alternantes,  saepius  etiam  convulsiones  in  latere 
affecto  aut  generales  adsunt  (47).  4°.  In  alliori  haemor- 

rhagiae cerebri  gradu,  si  conscientiae  abolitio  obtinet,  simul 
frequenter  stertorosa  respiratio  animadvertitur.  In  ence - 
phalomalacia  respiratio  vulgo  facilius  obtinet  (48).  5°.  Febris 
haemorrhagiae  cerebri  superveniens  plerumque  inflamma- 
toriae indolis  est  (emollitionem  consecutivam  afferens). 


(42)  Cf.  pag.  12. 

(43)  Cf.  Infra  casus  IV,  Cf.  qq.  FUCHS,  1.  1.  pag.  124,  CRUVEILHIER, 
udnatom-pathol.  Livr.  XXXIII.  BRESSLER,  1.  1.,  pag.  180.  ROCHOUX,  1.  1., 
pag.  326. 

(44)  Vid.  pag.  8 et  9. 

(45)  Andral,  Clin.  mcd. , tom.  Y,  pag.  406. 

(46)  FUCHS,  1.  1.,  pag.  124.  CRUVEILHIER,  Anatom.  pathol.  Livr.  XXXIII. 

(47)  LALLEMAND,  1.  1.,  LettreI,  pag.  22, sqq.  FUCHS  et  CRUVEILHIER , 1.  C. 
ANDRAL,  1.  1.,  pag.  397. 

(48)  FUCHS,  1.  c.  SUNDELIN,  Handbuch  des  Diagnostik,  Magdeburg  1833, 
pag.  471. 

Febris  contra , quae  in  encephalomalacia  (emollitione 
primaria)  scenam  claudit,  cidyncimicam  ut  plurimum  in- 
dolem refert  (pulsus  parvus  frequentissimus,  calor  mordax 
caet).  6°.  Denique  universus  corporis  habitus,  momenta 
antececedentia  et  constitutio,  quae  alterutrius  morbi  genesi 
magis  favere  potuerunt,  morbi  duratio,  functionum  orga- 
nicarum status  omnem  saepe  hic  absolvunt  paginam. 

Tamen  singulis  hisce  criteriis  non  nimia  fides  habenda 
est,  omnia  fallere  possunt.  Recte  enim  ait  Abekcrombie  : 
»le  ramollissement  de  lasubstanee  cerebrale  ne  parait  etre 
acaracterise  par  aucum  symptome  uniforme”  (49). 

In  totam  phaenomenorum  congeriem  itaque  attenden- 
dum est,  atque  tunc  etiam  diagnosis  saepe  difficilis  erit, 
praesertim  ubi,  quod  saepe  fit,  crescente  destructione, 
simul  cum  capillaribus  majus  etiam  vasculum  destruatur, 
unde  effusio  sanguinis  proveniens,  atque  compressionis 
symptomata  subito  inducens  nobis  haemorrhagiae  recens 
ortae  speciem  imponit,  autopsia  postea  docente,  encephalo- 
malaciam  alterationem  'primariam  fuisse. 

VII.  ENCEPHALITIS  ET  ABSCESSUS. 

Sponte  minus  frequenter  quam  in  quovis  alio  organo 
parenchymatoso  oriri  videtur  ipsius  encephali  parenchy- 
matis inflammatio.  Plerumque  secundaria  est  vel  hae- 
morrhagiae cerebri,  vel  arachnitidi  (emollitio  secundaria), 
vel  injuriae  externae,  vel  denique  inflammationi  partium 
vicinarum , otitidi , ostitidi  syphiliticae  caet.  Pro  sede 
diversa  vel  deliria,  vel  convulsiones  primas  acturae  sunt 
partes. 

In  acuto  decursu  febris,  oculi  splendentes,  sensuum  ex- 
ternorum aeuties  et  hyperaesthesis , in  chronico  dolor 


(49)  ABERCROMBIE,  I.  I.,  (Ed.  Gendrini)  pag.  127. 

capitis  fixus,  gravans,  sensim  in  pulsantem  transiens,  mox 
febris  suppuratoria  characteristicis  intermittentem  simulan- 
tibus paroxysmis  cum  rigore,  calore  et  sudore,  irregulari 

< 

tamen  typo  observabuntur  (50).  Conscientiae  autem  abo- 
litio et  symptomata  paralytica,  quae  in  haemorrhagia  cerebri 
scenam  aperiunt,  in  encephalitide  eam  claudunt. 

C.  Nijtritionis  vitia  et  morbi  organici. 

I.  Atrophiae  cerebralis  senilis  symptomata  conveniunt 
cum  iis,  quae  supra  in  hydrocephalo  chronico  senili  notavi- 
mus (51).  Imo  saepe  atrophia  haec  effusione  larga  serosa 
stipatur,  quae  in  locum  substantiae  deficientis  supponi  vi- 
detur (52).  Alia  est  atrophia  congenita,  quae  ad  vitia  for- 
mationis pertinet , et  in  qua  saepe  paralysis  partialis  ob- 
servatur. Anamnesis  hic  judicium  nostrum  determinare 
debet. 

II.  Hypertrophia  cerebri , nisi  cranii  capacitas  sese  majori 

encephali  volumini  accommodet,  duo  habet  stadia,  chro- 
nicum nimirum,  cephalaea  variaque  intelligentiae  turba 
notatum  (53),  acutum  alterum,  accedente  e.  g.  levi  con- 
gestione, quando,  limitibus  compressibilitatis  superatis,  su- 
bito oriuntur  vehementia  symptomata  vel  hydiocephali 
acuti,  vel  haemorrhagiae  cerebri  cum  paralysi  generali,  unde 
iterum  patet , quod  prima  parte  monuimus,  paralysin  par- 
tialem atque  hemiplegiam  y.cit  multo  certius  hae- 

morrhagiam cerebri  indicare  quam  paralysin  generalem. 

III.  Vitiorum  organicorum  proprie  sic  dictorum , produc- 
tionum accidentalium,  tuberculorum,  hydatidum,  fungo- 
rum, carcinomatum,  entozoorum  caet,  intra  cranii  cavitatem 

(50)  FUCHS,  1.  1.,  pag.  152. 

(51)  Vid.  pag.  70. 

(52)  ANDRA.L , Clin.  jnvd.,  tom.  V,  pag.  441. 

(53)  Andbal,  Clin.  med.,  tom.  V,  pag.  422. 

sese  evolventium , facilior  aut  difficilior  ab  haemorrhagia 
cerehri  diagnosis  admodum  in  singulis  casibus  differt,  quum 
maxime  pendeat  a sede,  quam  productiones  istae  acciden- 
tales occupant,  et  a citiori  aut  lentiori  horum  heteroplasma- 
tum  evolutione.  Si  in  genere,  ubi  in  parte  encephali 
sensilitate  praedita  et  cum  motilitate  cohaerente  radices 
agunt,  quam  certissime  cephalaea  fixa,  atque  lente  orien- 
tibus et  pedetentim  crescentibus  paralyseos  partialis  signis, 
sensuum  etiam  externorum  abolitione  facile  a morbo  nostro 
distingui  possunt  (54),  non  minus  tamen  valet  effatum  Cl. 
Cruveiliiierii,  qui  errorem  diagnoseosfere  inevitabilem  censet 
in  illis  casibus,  ubi  tumor  osseus  aut  tubercula  lente  evo- 
luta subito  phaenomena  hemiplectica  producunt  (55),  quod 
tum  ex  origine  in  regione  minus  sensili,  tum  ex  subito 
voluminis  augmento  subitaque  inde  orta  compressione  facil- 
lime explicatur. 

I).  LAESIONES  MECHANICAE. 

Dubium  oriri  posset,  ubi  aegrum  in  caput  cecidisse  com- 
perimus,  utrum  symptomata  cerebralia  violentiae  externae 
debeantur,  an  contra  conscientiae  abolitio  per  haemor- 
rhagiam cerebri  spontaneam  causa  lapsus  fuerit. 

Tres  autem  status  in  laesionibus  externis  recens  ortis  ob- 
tinere possunt;  vel  symptomata  a sola  encephali  concussione 
dependent  (commotio  cerebri),  vel  simul  vas  aliq  uod  in  cranio 
ruptum  est  (commotio  cum  extravasatione  sanguinis),  vel 
denique  encephali  obtinet  contusio. 

Commotio  cerebri  dignoscitur  ab  haemorrhagia  cerebri 
moderata  defectu  paralyseos  unilateralis  signis ; ab  haemor - 


6 


(54)  Rochoux,  1.  1.  pag.  268. 

(55)  Dict.  d.  med.  et  d.  chir.  prat.  pag.  317, 

rhagia  extensa  cum  paralysi  generali  etiam  frigore  corpo- 
ris, pallore  faciei,  pulsuum  debilitate,  respiratione  normali. 
Commotio  cerebri  Tei  brevissime  morte  terminatur,  vel  sen- 
sim phaenomena  praesertim  remediis  excitantibus  emendan- 
tur (56),  donec  reactio  supervenerit.  Haemorrhagia  extensa 
minus  cito  necat,  sed  symptomata  nil  etiam  emendantur. 
Raro  in  sola  commotione  membra  adeo  resoluta  sunt  quam 
in  haemorrhagia  cerebri.  Plerumque  potius  stimulata 
sese  movent.  In  genere  tandem  in  commotione  cerebri 
universi  systematis  nervei  et  vasculosi  adynamiam,  in 
haemorrhagia  cerebri  singulas  systematis  cerebralis  func- 
tiones abolitas  videmus. 

Cur  in  commotione  cum  extravasatione  sanguinis , et  in 
contusione  cerebri  rarius  hemiplectica  phaenomena  obser- 
ventur (nunquam  in  satis  magno  vulnerum  capitis  casuum 
numero,  quos  per  biennium  in  nosocomio  chirurgico  vidi, 
me  hemiplectica  phaenomena  observasse,  memini),  exinde 
forsan  explicari  poterit,  quod  in  illa  sanguis  extravasatus 
per  totam  encephali  superficiem  sese  dispergit,  in  hac 
autem,  contusio  in  chlamyde  cerebri  obtineat  (57),  sive 
in  puncto,  ubi  vis  mechanica  illata  est,  sive  in  opposito 
baseos  puncto  per  contre  coup  ut  aiunt.  Ab  haemorrhagia 
cum  paralysi  generali  etiam  in  plerisque  saltem  casibus 
distingui  potest  commotio  cum  extravasatione  sanguinis 
eo,  quod  in  hac  symptomata  compressionis  paulatim  oriun- 
tur, neque  priusquam  circulatio  sanguinis  commotione 
debilitata  quodammodo  se  restituerit. 

Si  summam  igitur  rerum  colligamus , diagnosis  tunc 
modo  incerta  est,  quando  lapsum  in  caput  hemiplegia 
excipit,  in  quo  casu  etiam  Cl.  Cruveilhier  si  mei  se  falsum 


(56)  Cf.  Bressler,  I.  I.,  pag.  179. 

(57)  Cf.  Supra,  pag.  58. 

esse  fatetur  (58),  quum  hemiplegiam  laesionis  mechanicae 
sequelam  falso  pro  haemorrhagiae  cerebri  symptomate 
habuerit. 


(58)  Dict.  d.  med.  ct  d.  chir.  prat.  pag.  317. 

CAPUT  II. 

DE  MORBI  PROGNOSI. 


Haemorrhagia  cerebri  in  genere  quidem  pleni  discri- 
minis morbus  est,  tum  propter  organon  totius  oeconomiae 
princeps  et  dux  affectum  , tum  propter  conditiones,  quibus 
suam  debet  existentiam,  male  removendas  aut  emendandas, 
tum  propter  morbos  secundarios  et  complicationes,  qui  non 
raro  superveniunt  aut  adsunt,  et  eam  magis  etiam  exitialem 
reddunt,  tum  denique  propter  recidivas,  quae  tunc  etiam,  ubi 
omnia  jam  in  melius  vergere  coeperunt,  saepissime  exitum 
letalem  producunt-  quum  tamen  periculum  non  solum  ex 
turbis  functionum  organi  affecti  commensurari  potest, 
verum  etiam  a causarum  indole,  quas  diversi  generis 
esse  monuimus,  tum  ab  universa  aegrotantis  constitutione, 
tum  denique  ab  accessione  aut  defectu  affectionum  conse- 
cutivarum  quam  maxime  dependeat,  de  quibus  omnibus 
ut  sponte  patet  non  primo  intuitu  judicare  possumus, 
valde  cauti  in  instituenda  prognosi  esse  debemus.  Jure 
enim  monet  CI.  Cruveilhier  (1),  non  raro  homines  resistere 
insultui,  qui  primo  aspectu  letalis  videbatur,  dum  alii 
contra  ad  speciem  leviter  modo  affecti  cito  succumbunt. 

Quod  symptomata  organi  affecti  attinet,  sponte  patet, 
nos  eo  majus  portendere  debere  periculum,  quo  plures 


(1)  JJict.  d.  med.  et  d.  chir.  prxxt.,  pag.  318. 

et  momentosiores  functiones  abolitae  sint,  et  quo  major 
sit  functionum  numerus,  quae  laesionis  vim  experiuntur. 
Pessimi  igitur  augurii  erit  insultus  cum  conscientiae  abo- 
litione et  resolutione  artuum  completa,  pupillis  immotis , 
deglutitionis  defectu,  alvo  et  mictu  involuntariis,  respiratione 
stertorosa  (2). 

Hemiplegia  cum  conscientiae  abolitione,  praesertim  si 
haec  perseverat,  male  etiam  augurii  est.  Melius  contra 
ominatur  hemiplegia , conscientia  remanente,  sensuque 
motuque  in  altero  latere  integris.  In  ipsa  paralysi  gradus 
sensilitatis  et  motus  abolitionis  gradum  periculi  indicat(3). 
Optimi  igitur  ominis  est,  si  paralysis  ad  unum  modo  orga- 
non  et  quidem  ad  solum  motum  extenditur.  Inter  sym- 
ptomata mali  indicii  etiam  insultus  initium  cum  subita 
cephalalgia  computat  CI.  IIecker  (4),  quod  non  a vero 
alienum  videtur,  cum  sensilem  encephali  regionem  cor- 
reptam denunciet.  Reminiscentes  momenta  oecasionalia 
et  praedisponentia , quae  in  capite  quinto  partis  primae 
memoravimus,  et  modum,  quo  variae  istae  causae  agunt, 
quem  in  sexto  capite  explicuimus,  facile  diducere  poteri- 
mus, eam  morbi  speciem,  quae  merae  congestioni  debetur, 
magis  benignam  essd  quam  eas,  ubi  parietes  vasorum 
cerebralium  omneque  systema  vasculosum  degeneratione 
osteocalearia  laborant,  aut  in  quibus  sanguinis  incoagu- 
labilitas  accusanda  est,  quum  eluceat,  in  illo  casu  non 
solum  causam  cura  efficaci  facilius  tolli  posse,  verum  etiam 
reactionem  vulnerationem  insequentem  multo  facilius  ferri 
quam  in  hisce. 

Morbus  igitur  homines  cachecticos,  infirmos,  senio,  vitae 

(-)  Cf,  KREYSIG,  1.  1.,  pag.  108.  Cf.  qq.  pars  I,  cap.  II,  sect.  II. 

(3)  01.  CRUVE1LH.  (liet.  d.  med.  et  cl.  chir.  prat.  1.  c. 

(4)  Kunst  die  Krankh.  der  Menschen  zu  heilen,  5te  Aufl.  Gotlia  u. 
Erfurt  1818,  Tli.  II,  pag.  311. 

genere  morbisque  debilitatos,  aut  arthritide,  hypertrophia 
cordis,  aneurysmatibus  laborantes  invadens  multo  magis 
timendus  est,  quam  ubi  homines  juniores,  robustos,  habitu 
sic  dicto  apoplectico  praeditos  corripit;  propterea  etiam 
pulsus  inaequalis  et  parvus,  sudores  frigidi,  facies  Hippo- 
cratica,  quae  sane  minime  affluxum  activum  versus  en- 
cephalum  obtinere  satis  indicant , inter  infaustissima  signa 
pertinent  (5). 

Quod  ulteriorem  morbi  decursum  attinet,  sanatio  exspec- 
tanda est,  si  mens  redit,  paralyseosque  symptomata  in  dies 
minuuntur  (6) , si  causae , quae  in  morbi  genesi  majores 
minoresve  partes  egerunt,  removentur,  redeuntibus  e.  g.hae- 
morrhagiis  suppressis,  epistaxi,  haemorrhoidibus,  catame- 
niis,  dolore  arthritico  exanthematibusque  retropulsisdenuo 
apparentibus.  Sin  imperfecta  contra  symptomatum  emen- 
datio obtinet , et  aeger  sensim  emacescit , et  functiones 
intellectus  minuuntur,  exsudatio  seri  consecuti va  lenta 
timenda  est,  quae  in  coma  desinens  mortem  affert  (7). 

Aliquot  post  insultum  diebus  deliria,  motus  convulsivi 
cum  febre  apparentia  inflammationem  (emollitionem  conse- 
cutivam)  fieri  denunciant,  et  mali  ominis  sunt,  quapropter 
Cruveilhier  (8)  suadet  nunquam  ante  nonum  diem  exitum 
portendere. 

Sententiam  Ilippocraticam , homines  subito  cephalalgia 
captos  cum  mutitate  et  stertore  intra  septem  dierum  inter- 
vallum obire,  nisi  febris  oboriatur,  errore  in  Aphorismos(9), 
insertam  esse  conjectura  est  Rocriouvn  (10);  Kreysig  (11), 
autumat  febrem  non  semper  quidem  faustam  esse,  sed 


(5)  Cf.  KREYSIG,  1.  1.,  pag.  108. 

(6)  KREYSIG,  1.  c. 

(7)  Cf.  Supra,  pag.  11,  et  pag.  70. 

(8)  l.  c.  (9)  Iiippocr.  Aphor . , Sect.  VI,  aph.  51. 

(10)  1.  1.,  pag.  161  in  annotat.  (11)  KREYSIG,  1.  c. 

saepe  tamen  cum  morbi  diminutione  conjungi.  Heckkr 
putat  insultum  apoplecticum  febre  solvi,  quae  vel  novum 
insultum  mortem  afferentem  inducit,  vel  intra  quatuor- 
deeim  dies  urina  et  sudore  critico  in  salutem  aegrotantis 
terminatur  (12).  Forsan  diversae  istae  opiniones  conjungi 
possent,  si  assumamus,  levem  febris  gradum  in  reactione 
ad  vulnerationem  encephali  semper  requiri,  qua  praesente 
absorptionis  et  cicatrisationis  negotium  perficitur;  hanc  igi- 
tur non  solum  non  semper  funestam  sed  saepe  etiam 
salutarem  esse,  eam  vero  tunc  demum  infaustam  fieri , ubi 
vehementior  nimiae  reactionis  inflammationem  producen- 
tis indicium  est.  Si  tandem  brevi  aut  diu  post  haemorrha - 
giae  cerebri  insultum  prorsus  aut  minus  perfecte  sanatae 
symptomata  oriuntur,  quae  congestionis  versus  encephalum 
reditum  indicant,  quaeque  conveniunt  cum  prodromis 
primi  insultus,  morbi  recidiva  metuenda  est. 


i 


(12)  IlECKEK,  1.  c. 


CAPUT  III. 

1)E  MOIIBI  CURATIONE. 


J 1.  Integra  conscribenda  forent  volumina,  si  hic  om- 
nes medendi  methodos  totumque  armorum  apparatum 
recensere  vellemus,  quibus  ab  omni  tempore  hostem  nos- 
trum oppugnare  studuerunt  medici.  Ut  de  illis  sileamus, 
quae  temporum  superstitioni  debentur,  quorsumque  spi- 
ritus cranii  humani  ab  Etmullero  commendatus,  gestatio 
ossis  hominis  supplico  affecti  in  membro  paralytico  ab  Em- 
MA.NUEL  Konig  laudata,  et  tres  sanguinis  guttulae  auri  asini 
dextrae  extractae  et  decocto  ervi  lentis  admixtae,  quas  nymman 
suadet,  pertinent  (1),  tanta  ex  vario  sensu,  qui  nomini 
apoplexiae  datus  fuit,  ex  discrepanti  de  causarum  indole 
opinione  (2),  ex  universo  denique  systematum  in  medi- 
cina variis  temporibus  regnantium  genio  profluxit  thera- 
peiae  diversitas,  ut  nulla  fere  existat  medendi  methodus, 
quae  non  contra  hunc  morbum  adhibita  fuerit,  nulla,  quae 
non  ab  aliquo  auctore  vituperetur. 

Sanguinis  evacuationes  generales  et  locales,  succussio 
aegrotantis  in  lectica  (3),  fomentationes  frigidae,  tepidae, 
frictiones , unguenta  (4) , balnea , linimenta,  stimulantia , 

(1)  Cf.  ROCIIOUX.  1.  1.,  pag.  450. 

(2)  Cf.  hujus  dissertationes  introductio. 

(3)  Aretaeus  de  curatione  apoplexiae,  pag.  82  et  83. 

(4)  Caelius  Aur.  ylcut.  mori , lib.  III  , cap.  5. 

rubefacientia,  vesicantia  (5),  cauteria  (6),  purgantia  (7), 
drastica  (8),  emetica  (9),  diaphoretica  (10),  excitantia, 
nervina,  arnica,  valeriana;  moschus  et  castoreum  (11)  quo 
indicationi  causali  et  curatoriae  satisfiat;  aquae  denique 
anti-apoplecticae  ex  Sp.  vini  variisque  aromatibus  compo- 
sitae , masticis  cum  agarico  masticatio , radicis  verbasci 
Thapsus  gestatio  (12),  quo  morbus  imminens  avertatur, 
en  praesidia,  quae  apud  varios  auctores  ab  Aretaeo  inde 
et  Caelio  Aureliano  magno  encomio  celebrata  sunt,  et  vel 
indiscriminatim,  vel  in  singulis  apoplexiae  speciebus  ab  iis 
commendantur.  Aos  ob  causam  mox  memoratam  non  in 
ferendo  judicio  de  majori  minori  ve  valore,  qui  diversis 
hisce  et  discordibus  methodis  competit,  morabimur,  sed 
jamjam  ad  eiusmodi  haemorrhagiae  cerebralis  medendi 
methodum  describendam  transibimus,  quae  experientiae 
effatis  et  theoriae  rationali  maxime  videtur  accommodata. 

$ 2.  Tota  haemorrhagiae  cerebri  medicatio  duce  Cl. 
Cruveilhier  referri  potest  1°.  ad  morbi  prophylaxin,  2°.  ad 
curam  ipsius  insultus,  3°.  ad  medicationem  consecuti- 
vam  (13). 

1.  MORBI  PR0PI1YLAX1S. 

J 3.  Cura  prophylactica  efficacissimam  totius  medica- 

(5)  ClIRISTIAN  GOTTL1EB  SELIE , Medie,  clinica , Berl.  1797,  pag.  369. 

(6)  WlELIS , Pars  secunda  pathologica , s.  de  morbis,  pag,  316. 

(7)  BURS.  libro  volum  et  capite  laud.  (J  CXXII,  sqq. 

(8)  ABERCROMBIE , 1.  1.  Ed.  Gendrini,  pag.  347. 

(9)  Hecker,  1.  1.  Th.  II,  pag.  312. 

(10)  Selle,  1.  c. 

(11)  C.  J.  KlLIAN . Klinisches  Handbuch  zum  Gebrauch  bei  den  wich- 
tigsten,  gefahrvollsten  und  schnell  todtlichen  Kr anlh.  fur  angehende 
Aerzte , Bamberg  und  Wiirzburg  1809,  pag.  271. 

(12)  Cf.  Camerarius  Matthaeus  Blaw  aliique  scriptores  ap.  Rochoux, 
1.  1.  pag.  462. 

(13)  Piet,  de  med  ct  d.  chir.  prat.  , pag.  319. 

tionis  partem  constituit.  Semel  enim  facta  effusione  san- 
guinea, laceratis  majoris  momenti  fibris,  compressione  in 
insignem  organi  gravissimi  partem  jam  facta,  saepe  simplices 
naturae  salutem  quidem  molientis  non  raro  vero  conati- 
bus succumbentis  agere  debemus  spectatores , contenti  si 
ei  in  clade  reparanda , et  imminente  periculo  avertendo 
paululum  succurrere  possumus. 

J 4.  Universa  diaeteticae  praecepta,  temperantia  physi- 
ca, moralis,  intellectualis , moderatio  in  ingestis,  gestis  et 
perceptis,  justus  omnium  functionum  tenor,  nec  unius  in 
alterius  damnum  exercitatio  nimia,  quibus  legitimum  inter 
diversa  corporis  systemata  servatur  aequilibrium,  cum  in 
universum  diatheses  morbosas,  e quibus  noster  profluit 
morbus,  antevertant,  maxima  generalia  etiam  ipsius  ha- 
benda sunt  praesidia  prophylactica.  Nullam  vero  panaceam 
anti haemorrhagicam  existere,  ex  illis,  quae  de  diversa  et 
tam  discrepanti  causarum  indole  monuimus,  jure  ut  mihi 
videtur  ratiocinari  possumus.  Respicientes  igitur  tria  cau- 
sarum genera,  quae  supra  distinximus:  congestionem  san- 
guineam , alterationem  vasorum  parietum,  sanguinis  incoa- 
gulahilitatem  (14),  tria  etiam  admittere  debemus  prophy- 
laxeos  genera,  quorum  primum  tendit,  ad  sanguinem  a 
capite  derivandum;  secundum,  ad  anomalam  nutritionem  emen- 
dandam ; tertium , ad  pravam  sanguinis  crasin  corrigendam, 
quae  vero  methodi  pro  multiplici  harum  causarum  origine 
et  conjunctione  modificari,  et  altera  alteri  succurrere  debent. 

A.  CONGESTIO  SANGUINIS. 

§ 5.  In  congestione  sanguinis  pro  varia  origine  et 
natura  varia  conducunt  praesidia.  Plethorae  universali , 


(14)  Cf.  Supra,  pag.  41. 

a lauta  diaeta,  a vita  sedentaria , in  hominibus  obesis,  sta- 
tura brevi,  habitu  sic  dicto  apoplectico,  succurratur  victu 
tenui , vegetabili,  habitatione  rusticana,  ambulationibus 
frequentibus,  exercitatione  moderata  (15).  Perturbationes 
morales  excipiat  animi  tranquillitas;  ingenii  intentionem 
mentis  quies.  Mensium  aut  haemorrhoidum  suppressarum 
fluxus  promoveatur  aptis  remediis,  hirudinibus  ad  vulvam 
aut  anum  appositis,  pediluviis,  salibus  mediis,  cremore 
tartari , tartaro  boraxato,  tartarisato  (16),  haemorrhoidum 
fluxus  praesertim  aloeticis  ut  vult  Fabre  (17). 

Corde  hypertrophico  sanguinem  nimio  impetu  versus 
caput  propellente,  circulationis  actio  moderetur  parvis 
saepiusque  repetitis  venae  sectionibus,  minutis  digitalis 
dosibus  caet.  Impedito  sanguinis  venosi  reditu,  vestes  pre- 
mentes solvantur,  teneatur  erectus  corporis  situs  decubitus  - 
que  capite  elevato , removeantur  obstacula  circulationis 
pulmonalis  menstruis  pro  re  nata  aptis,  alliciantur  humores 
inferiora  versus  pediluviis  calidis,  incitanda  circulatione 
abdominali,  eccoproticis , purgantibus  caet. 

Signis  prodromis  instantem  insultum  denunciantibus , 
aut  obortis  jam  ictus  sanguinis  phaenomenis , larga  insti- 
tuatur venaesectio,  si  necessitas  urget,  semel  aut  bis  repe- 
tenda, adjuvetur  ipsius  actio  copioso  hierudinum  suctu, 
fomentatione  frigida,  glacie  imprimis  capiti  superposita, 
cucurbitis  cruentis,  purgantibus  frigidis  aliisque  remediis, 
quae  sanguinem  ab  encephalo  quidem  derivant,  sed  mi- 
nime proprietatibus  stimulantibus  circulationem  generalem 
incitant;  propterea,  ubi  congestio  praecipuam  morbi  causam 
sistit,  cum  revulsivis  caute  agendum  est. 


(15)  CRUVEILHIER,  Dict.  d.  mcd.  et  de  chir.  prat.  pag.  319. 

(16)  IlECKER,  1.  1.  pag.  461. 

(17)  FARRE,  dict.  des  dict.  pag.  430. 

B.  ALTER  ATIO  VASORUM  PARIETUM. 

§ 6.  Quum  plane  ignoremus,  quomodo  nutritio  normalis 
procedat,  cur  musculus  substantiam  muscularem,  nervus 
materiam  nerveam  ex  sanguinis  principiis  hauriat,  non 
mirum  sane  videri  poterit,  causam  proximam  nutritionis 
vitiatae  penitus  nos  latere,  ideocjue  methodum  specificam 
adversus  alterationem  vasorum  parietum  osteocalcariam, 
quae  saepissime  accusanda  est,  deficere.  Itaque  in  genera- 
libus subsistendum.  Instituatur  aptum  victus  regimen 
ei  alimentorum  et  potulentorum  generi,  in  quibus  maxime 
peccatum  fuit,  oppositum  • evitetur  vini  austeri  et  cerevisiae 
potus  - roboretur  digestionis  officina  pharmacis  convenien- 
tibus ; omnia  corporis  colatoria  liberateneantur  • emendetur 
dyserasia  rheumatica,  syphilitica,  arthritica  commodissimis 
auxiliis ; provocetur  arthritis  retropulsa  revulsivis,  epispas- 
ticis  locis  prius  affectis  applicandis.  Ubi  turbis  in  circu- 
latione obortis  vero  simile  iit,  obstacula  mechanica  ob 
depositiones  osteocalcarias  in  vasis  majoribus  aut  valvulis 
cordis  jam  adesse,  saepe  venaesectionibus  palliativis  opus 
est.  Urgentibus  denique  congestionis  symtomatibus,  omnia 
adhibenda  sunt  praesidia,  quae  in  praecedenti  paragrapho 
memoravimus,  respectu  tamen,  quantum  potest,  liabito 
indicationis  causalis. 

C.  SANGUINIS  INC0AGULABIL1TAIS. 

$ 7.  Supra,  ubi  de  hae  haemorrhagiae  cerebri  causa  egi- 
mus (18),  monuimus  verosimile  esse,  modo  adynamiam  gene- 
ralem causam,  modo  effectum  ineoagulabilitatis  esse.  Ubi  igi- 
tur symptomata  adynamici  generis,  facies  pallida,  sugillatio- 
nes variae,  pulsus  debilis , omnium  functionum  ratio,  morbi 


(18)  Cf.  Supra;  pag.  46'. 

praegressi  causam  istam  verosimilem  reddunt,  investigetur, 
quantum  potest , in  quanam  sphaera  affectionis  primordia 
inceperint;  incitetur  itaque  vis  nervea  methodo  analeptica 
excitante,  aromatibus,  aethereis,  valeriana,  arnica,  cam- 
phora,  moscho,  castoreo  caet.;  resarciantur  corporis  vires, 
augeatur  fibrarum  tonus  cibis  eupeptis,  jusculis  carneis, 
vino  generoso,  medicamentis  roborantibus,  amaris,  tonicis, 
cortice  peruviano;  corrigatur  humorum  erasis  acidis  mine- 
ralibus, martialibus,  oleo  jecoris  aselli , remediis  dyscra- 
siae  scorbuticae,  syphiliticae,  scrophulosae  aliisque,  quae 
forsan  incoagulabilitati  sanguinis  ansam  dederunt  oppo- 
sitis; administrentur  medicamenta,  quae  secretionum 
quantitatem  et  qualitatem  modificare  valent ; provocentur 
ulcera  et  exanthemata  incaute  sanata;  applicentur  deni- 
que ea  praesidia,  quae  magis  directe  in  chyli  sanguinisque 
compositionem  agunt.  Venae  sectio  in  hac  specie  nunquam 
mihi  licita  videtur.  Evacuationes  locales  ob  congestionem 
passivam  etiam  in  hocce  statu  praesentem  utiles  esse  pos- 
sunt; plus  opis  autem  ab  epispasticis  et  revulsivis  spe- 
randum est. 


II.  CURATIO  IPSIUS  INSULTUS. 

§ 8.  Ubi  aeger  haemorrhagia  cerebri  correptus  jacet, 
extemplo  solvantur  omnia  vestimenta  prementia,  quae 
sanguinis  liberum  cursum  impediunt.  Collocetur  in  cu- 
biculo temperaturae  moderatae,  capite  et  trunco  elevatis. 
Cura  nunc  instituenda,  ut  duplici  satisfiat  fini,  ut  cohi- 
beatur haemorrhagiae  augmentum,  et  absorbeantur  partes 
sanguinis  fluidae,  differt  non  solum  pro  causarum  indole, 
sed  etiam  pro  gradu  morbi. 

§ 9.  Sanguinis  evacuatio  generalis,  cum  universam 
laticis  vitalis  copiam  minuat,  ej usque  distributionem  per 
varias  corporis  partes  modificet,  optimum  sane  sistit  reme- 

dium,  quo  congestio  quae  ob  pressionem  , quam  exercet, 
magnas  ut  monuimus  partes  in  symptomatibus  haemor- 
rhagiae habet  (19),  dissipetur.  Cum  simul  ex  Magendii 
experimentis  constet,  depletionem  vasorum  absorptioni 
favere,  per  idipsum  fieri  potest,  ut  partes  fluidae  san- 
guinis jam  effusi  iterum  resorbeantur.  Fieri  potest  mis- 
sio haec  generalis  per  venae  sectionem  in  brachio,  in 
pede,  in  vena  jugulari,  in  venis  occipitalibus,  denique 
per  arteriotomiam.  In  genere  sufficit  phlebotomia  in 
brachio.  Venae  jugularis  apertio  a Yalsalva  commen- 
data (20)  forsan  in  eo  casu  praeferenda  est,  obser ratis 
curis,  quas  auctor  ille  praecipit,  ubi,  degeneratione  vasorum 
osteocalcaria  et  obstaculis  circulationi  sanguinis  allatis, 
magis  inaequalis  .sanguinis  distributio  quam  ipsius  moles 
nimia  accusanda  est.  Arteriotomia , quam  Stores  (21) 
laudat,  secundum  Cruveilhier  non  multum  utilitatis  ha- 
bet (22).  Forsan  ad  hunc  casum  restringi  debet,  ubi 
manifesta  adest  ventriculi  sinistri  cordis  hypertrophia, 
ideoque  impulsus  nimius  directus  obtinet.  Venarum 
occipitalium  apertione,  cum  non  magni  voluminis  sint,  non 
multo  magis  quam  evacuationibus  localibus  proficitur. 
Majoris  momenti  quam  locus,  ubi  venaesectio  fieri  debet, 
est  determinare , quanta  debeat  esse  copia  sanguinis  mit- 
tendae, et  utrum  , quotiesque  repeti  debeat  venaesectio. 
Burserius  venae  sectionem  13  ad  18  unciarum  suadet, 
nisi  profecerit  post  tres  horas  iterandam,  quae  nisi  juvent, 
ad  arteriotomiam  et  sectionem  jugularium  transeundum 
est  (23).  Rochoux  censet  rarius  amplius  quam  tres  aut 

(19)  Cf.  Supra,  pag.  55. 

(20)  Cf.  MORG.  Ep.  anat.-med.  II,  art.  9 et  10. 

(21)  BRESSLER,  1.  1.  pag.  192. 

(22)  Cruveilhier,  dict.  d . mcd.  et  d.  chir.  prat.,  pag.  319. 

(23)  Burs.  Op.  volum.  et  cap.  laud.  § CXXII,  sqq. 

quatuor  venae  sectiones  instituendas  esse,  duarum  triumve 
patellarum  quamque  (24).  Cruveilhier  rarius  amplius 
quam  bis  intra  24  horarum  spatium  venam  secat  (25). 
In  genere  propter  ea , quae  de  ictus  sanguinis  in  haemor- 
rhagiam transitu  memoravimus,  prorsus  assentiendum  esse 
censeo  Cl.  Cruveilhier  dicenti,  unam  satis  largam  venae 
sectionem  mox  post  insultum  multo  magis  prodesse  quam 
tres  aut  quatuor  serius  institutas.  Ceterum  vero  sponte 
patet,  nulla  praecepta  generalia  de  hac  re  dari  posse.  Omnia 
dependent  a viribus  aegrotantium,  a morbi  gradu,  a cau- 
sarum indole.  In  illo  nimirum  casu,  ubi  incoagulabilitas 
sanguinis  adest,  venae  sectio  omittenda  est,  quum  effectus 
noxios  nedum  non  salutares  habere  debeat,  minimeque 
assentior  CI.  Aeercromcio  (26),  nullam  apoplexiam  existere, 
quae  natura  sua  venae  sectionem  non  admittat,  opinanti. 

§ 10.  Yenae  sectionis  effectus,  evacuationes  sanguinis 
locales  per  hirudines  ad  processus  mastoideos,  ad  tempora, 
ad  anum  quoque  et  vulvam  in  indicatione  speciali,  et  cu 
curbitae  cruentae  in  occipitio  adjuvare  debent  (27).  Pitui- 
tariae narium  sanguinem  extrahi  utilissimum  censet  Cl. 
Cruveilhier,  cui  proposito  instrumentum  ab  ipso  detectum 
et  'pituitariae  phlebotomus  dictum,  aut,  ubi  hoc  non  ad 
manus  est,  hirudines  Schneiderianae  appositae  inservire 
possunt  (28).  Emissiones  locales  tunc  etiam  prodesse  pos- 
sunt, ubi  aegrotorum  conditio  causarumque  indoles  phle- 
botomiam vetant.  In  iis  nimirum  casibus,  ubi  cum  incoa- 
gulabilitate  sanguinis  et  generali  adynamia  congestio  vaso- 


(24)  Rochoux  , 1.  1.,  pag.  451. 

(25)  Cruveilh.,  1.  1.,  pag.  320. 

(26)  ABERCROMLBIE , 1.  1.  (Ed.  Gendrini)  pag.  348.  ' 

(27)  FABRE,  in  dict . des  dict.,  pag.  430  sqq. — ROCHOUX,  I.  1.,  pag.  453 
— Burserius,  1.  c. 

(28)  CRUVEILH.  dict . d.  mcd.  et  d.  c/iir.  prat.,  pag.  319. 

rum  passiva  adest,  depletione  locali  haemorrhagiae  aug- 
mentum, compressionem  et  laesionem  substantiae  encepha- 
licae  avertentes,  occasionem  naturae  aptis  adjutae  reme- 
diis dare  possumus,  ut  vires  recuperet,  et  sanguinis  crasin 
emendet. 

Simul  applicentur  fomentationes  frigidae , quae , modo 
satis  diu  et  in  toto  capite  adhibeantur,  non  solum  in  externa 
sed  etiam  in  interna  encephali  vasa  agere  videntur.  Im- 
primis conducit  vesica  cum  glacie  pista  capiti  imposita  (29). 

§ n.  Hisce  remediis,  quae  directe  congestionem  oppug- 
nant, addantur  ea  praesidia  , quae  humores  alliciendo  san- 
guinem a capite  derivant.  Administrentur  igitur  pediluvia 
calida,  fricentur  plantae  pedum  scopula  (borstel)  ex  pelle 
confectaet tincturis  excitantibus humectata  (30). Applicentur 
clysmata  emollientia,  tepida,  eum  sale,  sapone,  oxymelle 
caet  (31).  In  specie  ex  incoagulabilitate  et  cum  adynamia 
conjuncta,  magis  ut  mihi  videtur  conducunt  clysmata 
stimulantia,  eum  tinctura  asae  foetidae,  ex  fumo  nicotianae 
caetj  ubi  sphincter  ani  resolutus  est,  balanis  sive  supposi- 
toriis alvus  moveri  debet  (32).  Epispastiea,  sinapismi, 
vesieatoria  in  haemorrhagia  a congestione  activa  plerum- 
que noxia , in  haemorrhagia  contra  cum  adynamia  con- 
juncta utiles  sortiri  possunt  effectus.  Ubi  deglutitio  libera 
est,  alvus  simul  etiam  eccoproticis,  purgantibus  cieatur  (33). 
Abercrombie  imprimis  oleum  crotonis  commendat,  quod 
etiam,  ubi  deglutitio  impedita  est,  solutioni  mucilaginosae 
admixtum  ope  tubi  elastici  in  ventriculum  ferri  potest  (34). 
Sternutatoria  et  emetica  ob  succussionem,  quam  alferunt, 
proscribenda  sunt  (35).  Cum  stimulantibus  et  tonicis  primo 

(29)  CRU  VEILII.,  ibid.  pag.  320.  (30)  CRUVEILII.,  ibid.  pag.  320. 

(31)  K.REYSIG,  1.  L,  pag.  113.  (32)  BURSERIUS,  I.  c. 

(33)  Fabre,  1.  L,  430,  scpj. 

(34)  Abercrombie,  1.  1.  (Ed.  Gendrini)  pag.  347. 

(35)  Rociiorv,  1.  1.,  pag.  456  et  457. 

saltem  post  insultum  tempore  in  omni  cerebri  haemor- 
rhagia cauti  esse  debemus.  Periculosum  enim  est,  etiam 
ubi  incoagulabilitas  sanguinis  ex  vera  adynamia  profluens 
morbi  causam  proximam  constituit , semel  facta  effusione 
circulationem  generalem  subito  incitare,  unde  haemorrha- 
giae augmentum  propter  sanguinis  impulsum  majorem 
sequela  esse  debet.  Corrigentia  contra  eliocir  acidum  Halleri, 
acidum  muriaticum  dilutum,  et  quae  non  stimulantia  tamen 
nutritionem  promovere  possunt , ut  e.  g.  decoctum  album 
Sydenhami  tuto  in  hoc  casu  primis  jam  post  insultum  die* 
bus  adhiberi  possunt. 

III.  CURATIO  CONSECUTIVA. 

$ 12.  Si  aeger  insultum  haemorrhagicum  superat,  timenda 
etiam  est  periodus  reactionis,  quae  intra  tertium  ad  octa- 
vum diem  vulgo  obrepit.  Teneatur  igitur  omnibus  stimulis 
externis  remotus , sitque  quietus  mente  et  animo.  Nimiae 
reactionis  signis  apparentibus,  apparatu  antiplilogistico 
aut  subantipblogistico  inflammationem  instantem  anteverti 
oportet.  Tamen  curandum  est,  ne  nimia  antiphlogosi  pro- 
cessum naturae  salutarem,  absorptionem  coaguli  et  cieatri- 
sationem  molientis,  turbemus.  Ab  altera  etiam  parte,  ubi 
adynamia  adest,  non  nimis  mature  ad  excitantia  et  tonica 
utpote  inflammationem  impuram  ciere  valentia  confu- 
giendum Cst.  Ceterum  tendere  debet  medicatio  consecuti va 
ad  cicatrisationem  foci  promovendam,  ad  antevertendam 
recidivam,  ad  sanandam  paralysin  superstitem. 

§ 13.  Absorptio  coaguli  et  cicatricis  formatio  naturae 
opus  est.  Ut  utrumque  obtinere  possit,  reactione  opus  est, 
in  qua  excitanda  ubi  deficit,  moderanda  ubi  nimio 
impetu  procedit,  medici  sagacitas  imprimis  conspicitur. 
Omnia  hic  a causarum  indole,  ab  universa  aegrotantis  con- 
stitutione, a toto  morbi  decursu  pendent.  Haec  nos  docere 

debent,  utrum  fame  an  diaeta  lautiori,  antiphlogisticis  an  ex- 
citantibus, debilitantibus  an  tonieis  levioribus,  derivantibus 
an  revulsi  vis,  vesicatoriis,fontanellis,setaceis  uti  debeamus. 

§ 14.  Quod  ad  recidivam , cum  ex  iisdem  quibus  primus 
insultus  causis  profluat,  iisdem  etiam  praesidiis  anteverti 
debet.  Quapropter  omnia  hic  applicari  possunt,  cruae  de 
morbi  prophylaxi  protulimus. 

§ 15.  Si  pressio,  quae  in  encephali  fibras  motrices  egerit, 
eiusmodi  fuit,  ut  earum  functionem  suspenderit  quidem 
sed  non  deleverit , tunc  prouti  coagulum  absorbetur,  para- 
lyseos  symptomata  evasnescent  (36).  Cura  igitur  paralyseo9 
nil  aliud  est  quam  coaguli  absorptionem  promovere.  Hunc 
autem  optime  assequimur  finem,  si  praesidiis  diaeteticis 
apparatuque  pharmaceutico  causis  morbi  omnique  aegro- 
tantium constitutioni  accommodatis  naturae  facultatem 
praebere  conamur  hocce  negotium  perficiendi. 

Venaesectionibus,  fame,  setaceis  ,jodinis,  amica , cicuta , 
mercurialibus  aliisque,  quae  absorptionem  promovere  autu- 
mantur, in  cunctas  vires,  in  systema  lymphaticum  universe, 
in  sanguinis  crasin  agitur-  ideo  siquando  profuerint,  hoc 
exinde  explicari  debet,  quod  universa  aegrotantis  conditio 
talem  curam  postulaverit. 

Praeterquam  remediis  absorptionem  specifice  promoven- 
tibus directe  etiam  contra  paralysin  haemorrhagiae  cerebri 
sequelam  certare  conati  sunt  medici.  Sic  Cruveilhier  (37) 
praesertim  laudat  linimentum  compositum  ex : 

Axungiae Uncia , i. 

Camphorae dr.  i. 

Phosphori gr.  x. 

item,  linimentum  volatile  camphoratum , tincturam  cantha- 
ridum, benzoes , Sp.  vini  camphoratum. 


(36)  Cf. Supra,  pag.  57. 

(37)  Cruveilhier,  1-  I.  pag.  320. 

Bardsley  internum  strychnini  usum,  ab  TV  gr.  sensim 
dosi  aucta  ad  unum  granum  intra  24  horas,  commendat. 
Balnea  denique,  quae  douches  vocantur,  fontes  minerales, 
electricitas  praesertim  per  acupuncturam , magnetismus 
denique  mineralis  in  membris  paralyticis  applicata  a variis 
auctoribus  celebrantur  (38). 

Quaenam  conclusiones  ex  paralysibus  post  hancce  curam 
sanatis  faciendae  sunt  ? Num  probant,  physiologorum  asser- 
tiones de  ratione  et  conductione,  quae  inter  partes  syste- 
matis nervei  centrales  et  periphericas  obtinent,  expe- 
rientia haud  confirmari;  an  probant,  fibris  encephalicis, 
functionem  semel  deperditam  externis  remediis  reddi 
posse?  Si  meam  licet  dicere  opinionem,  nihil  prorsus 
arguunt.  Licet  enim  de  auctorum  probitate  non  dubi- 
tandum sit,  a post  tamen  non  ad  propter  concludendum 
est.  Verosimile  enim  est  , in  iis  casibus  emendationem 
paralyseos  non  a remediis  adhibitis  sed  a coaguli  absorp- 
tione dependisse;  quod  probabilius  etiam  fit, si  considera- 
mus, in  quanta  aegrotantium  copia  haecce  remedia  frustra 
adhibeantur. 

Ut  supra  enim  monuimus,  raro  paralysis  in  hominibus 
quadragesimum  annum  assecutis  perfecte  sanatur  (39), 
quorsum,  uti  scimus,  longe  major  apoplecticorum  numerus 
pertinet  (40). 

Quum  tamen  balneis  et  linimentis,  praesertim  postquam 
innervatio,  absorpto  coagulo,  jam  redierit,  musculi  diu- 
turnam propter  inertiam  motibus  insueti  ad  contractiones 
aptiores  reddi  possunt,  eorum  usus,  nisi  adsint  contrain- 
dicationes,  non  prorsus  proscribendus  est. 

(38)  Bardsley,  Stores,  Schonlein  aliique  apud  Bressler,  1.  I.,  pag.  199. 

(39)  Cf.  Supra,  pag,  12.  ibique  citatum  ROCHOUX,  pag.  117» 

(40)  Cf.  Supra,  pag.  37. 

CAPUT  IV. 

CONTINENS  ALIQUOT  MORBORUM  HISTORIAS. 


Finem  imponam  huicce  dissertationi  enarrandis  aliquot 
morborum  historiis  ad  haemorrhagiam  cerebri  affinesque 
morbos  pertinentibus,  quos  in  nostro  nosocomio  observandi 
occasionem  habui. 

casus  I. 

ICTUS  SANGUINIS  , QUI  IN  SANITATEM  TRANSIIT. 

Willem  Cijik  puer  septennis,  capite  crasso,  habitu  scro- 
fuloso,  die  22  Aprilis  1841  tempestate  calidissima  in 
tabulato  nosocomii  Amstelaedamensis  degens,  subito  inter 
coenam  impos  mentis  evasit,  capite  calente  et  rubente, 
pupillis  dilatatis,  faciei  eoiore  livido,  pulsu  frequenti  at- 
que lateris  dextri  hemiplegia.  Mox  fomenta  frigida  ca- 
piti , hirudines  ad  tempora,  sinapismi  ad  suras  applicantur 
eo  cum  effectu,  ut  post  horam  aeger  mentem  recuperaverit, 
omniaque  paralyseos  symptomata  evanuerint. 

Annot. 

Confirmat  haec  historia  quod  de  rapida  ictus  sanguinis 
invasione,  deque  cita  etiam  symptomatum  dissipatione  mo- 
nuimus (1).  Probat  etiam,  aliquando  symptomata  hemi- 


(1)  Cf.  Supra,  png.  7. 

plectica  observari.  Nullum  existere  potest  dubium,  quin 
calor  ingens  insultui  huic  ansam  dederit,  eo  minus,  si  cum 
liocce  casu  comparamus  observationes  Andrallii  supra  ci- 
tatas (2). 

CASUS  II. 

HAEMORRHAGIA  CEREBRI  LETALIS. 

Hemiplegia  lateris  sinistri.  — Effusio  sanguinis  in  corpore 

striato  dextro. 

Stijntje  vuurs,  52  annos  nata,  mulier  piscaria,  se m per 
bona  gavisa  erat  valetudine,  quum  die  quodam  mensis  Mar- 
tii 1841  de  vertigine  questa  in  caveam  inscia  mente  cecidit. 

Die  27  Martii  in  eam  nosocomii  partem , cui  praeest  vir 
doct.  Rive,  delata  est  vociferans,  et  de  vehementi  cephalaea 
oculique  sinistri  obnubilatione  questa.  Ceterum  nulla  pa- 
ralyseos  signa  animadversa  sunt.  Calebant  capitis  integu- 
menta, pulsusque  febrilis  notabatur  frequentia  et  orgasmo. 
Cura  antiphlogistica  a viro  doct.  instituta  est  (venae  sectio, 
hirudines  ad  tempora,  fomenta  frigida  in  capite,  julapia 
refrigerantia,  diaeta  tenuis) , quae  cura  per  aliquot  dies  con- 
tinuata, revulsivisque  remediis , vesicatorio  praesertim  in 
nucha  adjuta  eius  fuit  successus,  ut  aegra  in  dies  melior 
evaderet,  et  ad  diem  30  Aprilis  in  eo  statu  versaretur,  ut, 
dissuadente  licet  Yiro  doct.,  nosocomii  relinquendi  haberet 
consilium. 

Ilora  matutina  hujus  diei  decima  derepente  humi  ster- 
nitur, immotoque  corpore  jacet.  Praesente  forte  chirurgo, 
larga  instituitur  venae  sectio,  nullo  tamen  cum  effectu. 
Sequentia  notabantur  symptomata,  facies  tumida , palpebrae 
lividae,  angulus  oris  in  dextro  latere  sursum  retractus, 
pupilla  dextra  dilatata,  sinistra  contracta ; artus  sinistri 
flaccidi;  ubi  elevantur,  massae tanquam  inertes  relabuntur; 


(2)  Vid.  Supra,  pag.  47. 

dextri  firmiores  sunt;  per  intervalla  contractiones  spasmo- 
dicae motusque  involuntarii  in  dextro  solo  latere  manifesta 
sunt;  quamvis  enim  sinistrum  quoque  antibrachium  ali- 
quantulum versus  humerum  flecteretur,  nullus  tamen  in 
manu  digitisque  conspicuus  erat  motus ; in  dextro  contra 
latere  verus  obtinebat  spasmus  clonicus,  in  cujus  intermis- 
sione sponte  etiam  solum  brachium  dextrum  movebat  aegra. 
Respiratio  magis  minusve  stertorosa  erat,  rhonchusque  audi- 
ebatur mucosus,  pulsus  parvus  et  tardus,  caput  calebat,  artus 
naturali  inveniebantur  temperatura. 

(Fomentationes  frigidae  capiti  imponuntur,  et  clysma  ad- 
ministrari jubetur.) 

Hora  vespertina  sexta  in  eodem  statu  versabatur  aegra , 
clysma  statim  effluxerat,  temperatura  in  latere  paralytico 
minor  erat  quam  in  sano,  utraque  pupilla  contracta,  con- 
tractiones in  brachio  dextro  conspiciebantur , cujus  manum 
ori  admovebat, pulsus  tardus,  capitis  calor  moderatus  erat. 
(Sinapismi  ad  suras). 

Calendis  Majis. 

Facies  cadaverosa  verusque  stertor  pectoris  percipiebatur, 
sinistra  nunc  dilatata  pupilla,  contracta  dextra.  Nocte 
hora  prima,  postquam  stertor  sensim  sensimque  creverat ; 
ultimum  vitae  halitum  duxit. 

Die  quarto  mensis  Maji  sectio  cadaveris  a viro  doct.  Rive 
instituitur.  Aperto  cranio,  vasa  durae  matris  sanguine 
valde  turgida  apparent , piae  quoque  matris  vasis  sanguine 
quam  maxime  distensis. 

Ad  inferiorem  corporis  striati  dextri  partem  inventa  est 
caverna  undique  clausa,  quatuor  pollices  longa,  duos  lata, 
magnam  sanguinis  coagulati  copiam  quatuor  saltem  uncias 
continens,  sese  extendens  ad  basin  cerebri  ad  eum  locum , 
ubi  lobus  cerebri  medius  versus  fossam  Sylvii  tendit.  Pars 
quoque  corporis  striati  hac  caverna  deleta  erat.  Parietes 

hujus  foci  emolliti,  et  rubro  colore  tincti  ad  aliquot  linea- 
rum  crassitiem  reperiuntur,  sub  quo  aliud  stratum  minus 
emollitum,  cinereoque  praeditum  colore  apparet;  stratum 
denique  coloris  leviter  flavi  transitum  facit  ad  substan- 
tiam sanam.  Ceterum  tota  cerebri  substantia,  si  abundan- 
tiam sanguinis  excipias,  sana  et  integra  inventa  est.  In 
thorace  et  abdomine  nil  praeter  normam. 

Annot. 

Nulla  vestigia  morbi  cerebralis  praegressi,  cujusque 
symptomata  arachnitidem  indicarunt,  reperta  sunt.  Tamen 
satis  probabile  est,  eam  magnam  vim  in  haemorrhagiam 
producendam  exercuisse  (3).  Fluxio  inflammatoria  apta 
medicatione  in  primo  stadio  interrupta  serius  excepta  est  com 
gestione  magis  rapida,  quae  pressionem  nimiam  in  parietes 
vasorum  exercens  rupturam  produxit.  Si  convulsiones  in 
latere  paralysi  opposito  ex  diverso  compressionis  gradu  in 
utroque  hemisphaerio  explicari  possunt(4),  ad  motus  obscuros 
in  brachio  affecto  interpretandos  ad  motum  rejlexorium 
confugiendum  est. 

Variabilis  pupillarum  status,  si  difficilis  explicatu  est, 
saltem  probat,  jure  mutationes  in  iride  ad  accessoria  phaeno- 
mena relatas  fuisse  (5). 

CASUS  III. 

HAEMORRHAGIA  CEREBRI  IN  SANITATEM  TRANSIENS. 

Hemiplegia  sensus  et  motus  lateris  sinistri. 

Adriana  Burggraaf,  52  annos  nata,  corporis  habitu  tenero, 
temperamento  nervoso,  nupta,  triumque  liberorum  mater, 
nullis  unquam  vexata  fuerat  morbis,  excepta  febre  catarrhali 


(3)  Cf.  supra,  pag.  50. 

(4)  Cf.  pag.  57. 

(5)  Cf.  pag.  16. 

ante  aliquot  annos.  Catamenia,  quae  larga  semper  fluxe- 
rant copia,  ante  duos  circiter  annos  cessaverant. 

Aliquot  ante  pascliatis  festum  anni  1841  dies,  per  intervalla 
fervorem  et  aestum  versus  caput  experta  erat,  quae  sym- 
ptomata die  saturni  ante  pascha  mane  aliquid  vehementius 
erant,  tam  parum  tamen  incommodi  afferebant,  ut  solito 
appetitu  coenae  assidere  posset.  Ilora  post  meridiem  secunda, 
in  platea  subito  anxietate  et  vertigine  corripitur,  primumque 
in  dextra  manu,  mox  vero  in  sinistro  latere  stuporis  sensum 
motusque  abolitionem  experitur,  dumque  considendi  conatus 
facit,  sine  conscientia  corruit.  Domum  delata  in  hocce  statu 
per  duos  versata  est  dies,  omni  conscientia  privata,  et  ex- 
crementa involuntarie  emittens.  Yenae  sectio  in  sinistro 
brachio  instituta  est.  Sensim  sensimque  mens  ei  redire 
coepit  difficili  tamen  loquela  et  deglutitione,  mitique  delirio 
nonnunquam  se  manifestante.  Omnia  tamen  in  dies 
meliora  evaserunt,  praesertim  postquam  in  nosocomium 
Amstelaedamense  suburbanum  se  contulerat,  ita  ut  die  22 
Maji,  cum  primus  eam  videndi  occasionem  naetus  essem, 
omnia  quae  notavi  narraverit.  Sequentia  offerebat  sympto- 
mata : faciem  pallidam , temperaturam  cutis  moderatam , 
pulsum  frequentiae  normalis  (in  latere  dextro  durior  mihi 
videtur  quam  in  sinistro),  hemiplegiam  sensus  et  motus  in 
latere  sinistro;  in  brachio  tamen,  licet  imperfecte,  movendi 
facnltas  quodammodo  rediit,  in  crure  plane  desideratur. 
Sensilitatem  in  latere  hemipleclico  in  externa  modo  genae 
superficie  recuperavit,  simulque  narrat,  ciborum  manduca- 
tionem et  deglutitionem  ei  molestam  esse,  quia  in  latere 
oris  paralytico  eorum  praesentiam  non  sentit.  Visus  in 
utroque  oculo  praesertim  vero  in  sinistro  debilitatus  est. 

Die  11  Junii  motus  in  extremitatibus  paralyticis  multo 
liberior,  etiam  in  extremitate  inferiori  magis  emendatus 
erat. 

Annot. 

In  hac  historia  notari  merentur:  1«.  Prodromi  obscuri. 
2°.  Paralysis  citius  in  brachio  quam  in  crure  emendata, 
contrarium  solito  decursui.  3°.  Durities  pulsus  major  in 
latere  dextro,  quae  durities  forsan  apparens  modo  est,  et  ab 
ossificatione  arteriae  radialis  pendet.  4°.  Visus  praeser- 
tim in  latere  paralytico  debilitatus.  5°.  Stupor  momento 
invasionis  in  dextra  manu  animadversus  verosimiliter  de- 
rivandus est  a congestione  hoc  momento  sinistram  encephali 
partem  magis  urgente,  dum  postea  effusione  in  dextra  parte 
facta,  pressio  haec  sublata  aut  saltem  diminuta  fuit.  6°.  De- 
nique attendi  debet  ad  catameniorum  larga  copia  fluere 
assuetorum  cessationem,  unde  plethoram  relativam  oriri  ne- 
cesse  fuit. 

CASUS  IV. 

ENCEPHALOMALACIA  LETALIS. 

Paralysis  incompleta  brachii  dextri  sensim  ingravescens , 
contractura  brachii  et  cruris  dextri,  coma,  febris,  mors. 

Extensa  Encephalomalacia  in  hemisphaerio  sinistro . 

Anna  Makia  Odewald,  47  annos  nata,  septemque  libero- 
rum mater,  quae,  ut  mariti  dictione  utar,  pituita semper 
vexata  foerat,  Mense  Majo  1841  loquelae  impedimentum  et 
vertiginem  experta  est,  quapropter  a quodam  medico  Am- 
stelaedamensi  venaesectio  instituta  fuit.  Hanc  phlebotomiam 
imperfecta  paralysis  brachii  dextri  excepit,  sensim  ingra- 
vescens 3 ante  quinque  hebdomades  (ante  7 Septembris) 
iterum  insultus  eam  invasit  cum  paralyseos  augmento. 
Ante  quatuordeeim  dies  loquelae  facultatem, quae  hucusque 
vitiata  modo  erat,  prorsus  amisit.  Insultus  deinde  continuo 
redierant,  hisce  ultimis  diebus  fere  sine  remissione.  Alvi 
praeterea  excretio  semper  purgantibus  cieri  debuit.  Intel- 
lectus etiam  et  conscientia  paulatiiu  debilitata  erant. 

Septimo  Septembris  vespera  prima  febris  cum  frigore 
animadversa  est. 

Octavo  Septembris  in  nosocomium,  cui  praeest  Cl.  Suringar, 
recepta  sequentia  obtulit  symptomata,  coma  profundum,  con~ 
tracturam  brachii  crurisque  dextri,  insensilitatem  generalem, 
modo , ubi  digitos  contractos  extendere  conamur,  os  aliquan- 
tulum distorquet,  pulsus  debilissimus  est,  temperatura  mo- 
derata. Die  antehesterno  alvus  primum  involuntaria  fuit. 
Idem  status  perseveravit  ad  mortem,  quae.  9°.  Septembris 
mane  invasit.  In  autopsia  emollitio  coloris  grisei  valde 
extensa  et  profunda  in  hemisphaerio  sinistro  inventa  est. 

Annot. 

Paralysis  primum  imperfecta  sensim  increscens,  contrac- 
tura, febris  et  coma  scenam  claudentia  satis  characteristica 
fuerunt  encephalomalaciae  signa.  Sequelae  venae  sectionis 
adeo  infaustae  fuerunt,  ut  familiares  ei  morbi  fatalem  exitum 
tribuerint.  Hoc  saltem  curam  antiphlogisticam  non  valde 
commendat  (5*). 

casus  Y. 

Paralysis  generalis , conscientiae  abolitio.  Ex  sudatio  lym- 
phae purulentae  in  tota  encephali  superficie. 

Jansje  YYesterman,  65  annos  nata,  constitutione  cholerica, 
15  Maji  1841  die,  propter  tumorem  fluctuantem  articuli 
genu  dextri  nosocomium  chirurgicum,  cui  praeest  Cl.  Tilanus, 
intravit. 

Die  secundo  Mensis  Junii  paululum  tremebat,  ceterum 
vero  nulla  symptomata  affecti  cerebri  offerebat. 

Mane  tertii  Junii  subito  conscientiam  amittit,  et  hora 
sexta  et  dimidia  facie  pallida,  pupilla  contracta,  pulsu  parvo 
frequentissimo , temperatura  cutis  frigida,  in  sinistro  latere 


(5*)  Cf.  supra  , pars  II,  cap.  I,  pag.  76  et  78. 

decumbens  inventa  est.  Hora  nona  contra  calebat  caput, 
respiratio  stertorosa,  pulsus  durus,  plenus  et  frequens  erat. 
Venae  sectio  14  unciarum  instituitur.  Hora  undecima  in 
sequenti  statu  versabatur  aegra.  Summus  insensilitatis 
gradus  veraque  stuporis  expressio  in  facie,  oculi  rigidi,  pu- 
pillae dilatatae  luci  prorsus  immotae  erant,  perfectaque 
sensus  motusque  in  quatuor  artubus  abolitio  obtinebat. 

Temperatura  capitis  totiusque  corporis  aucta,  pulsus 
frequens,  plenus  et  durus,  respiratio  stertorosa  jamjam  inter- 
mittens, tumor  genu  volumine  magnopere  diminutus  est. 

Mors  hora  meridiana. 

Autopsia  4°.  Junii  die  instituta , dura  mater  sana  inventa 
est.  In  arachnoidea  lymphae  viridiusculae  exsudatio  obtinet 
totum  encephalum  praesertim  vero  cerebellum  obtegens. 
Tota  massa  encephalica  pallida  est,  substantia  cerebelli 
mollis.  In  articulo  genu  magna  puris  copia  adest,  super- 
ficies planorum  tibiae  articularium  cartilagine  denudatae  sunt, 
pus  superiora  versus  ad femur  se  extendit.  In  thorace  et 
abdomine  nil  praeter  normam  reperitur.  Aegra  antea 
rheumatismo  laboraverat. 

Annot. 

Hicce  morbus  haemorrhagiam  cerebri  fulminantem  cum 
paralysi  generali  maxime  simulavit,  et  ab  antiquioribus 
certe  ad  apoplexiam  relatus  fuisset.  Notanda  praesertim 
est  manifesta  tumoris  in  genu  diminutio,  ubi  symptomata 
cerebralia  oborta  sunt,  quapropter  huc  forsan,  ut  supra 
jam  monuimus,  referenda  sit  apoplexia  metastatica  anti- 
quiorum medicorum  (6). 


(6)  Cf.  supra,  pag.  71. 

CONSECTARIA. 


i. 

Minime  assentior  doct.  J.  A.  Rocnocx , emollitionera 
haemorrhagiam  cerebri  semper  praecedere  opinanti. 

(Yid.  Pars  I,  Cap.  YI.) 

II. 

Yidetur  consensus  quidam  exsistere  inter  vermem  cere- 
belli organaque  generationis. 

(Pars  I,  Cap.  IV.) 

III. 


Sanatio  perfecta  paralyseos  post  haemorrhagiam  cerebri 
minime  redintegrationem  substantiae  nerveae  probat. 

(Pars  I , Cap.  YI.) 

IY. 

Paralysis  in  haemorrhagia  circumvolutionum  obvia  non 
a solutione  continui,  sed  a pressione  in  partes  profundius 
sitas  pendet. 

(Pars  I,  Cap.  VI.) 

V. 

Chlamys  encephali  magis  cum  altioribus  animi  dotibus, 
caudex  encephali  magis  cum  sensilitate  et  motu  volun- 
tario in  relatione  esse  videtur. 


(Pars  I , Cap.  VI ) 

VI. 

Paralysis  generalis  minus  certo  haemorrhagiam  cerebri 
indicat  quam  hemiplegia. 

(Vid.  Pars  I,  Cap.  II,  pag.  14.) 

VII. 

Encephalomalacia  primaria  minime  naturae  inflamma- 
toriae Cst. 

(Pars  II,  Cap.  I.) 

VIII. 

Male  ominatur  haemorrhagiae  cerebralis  insultus  cum 
subita  cephalalgia. 

(Pars  II , Cap.  II.) 

IX. 

Non  in  omni  haemorrhagia  cerebri  venaesectio  indi- 
cata est. 

(Pars  II,  Cap.  III.) 


«SSMS- 


I. 


Nutritio  sine  nervis  obtinere  potest. 

II. 


Opium  praesertim  propterea  vires  narcoticas  exercere 
videtur,  quod  congestionem  versus  encephalum  producit. 

III. 

Fuligo  in  morbis  typhosis  et  putridis  cruoris  exsudati- 
one  oritur. 


IV. 


Vis  succi  gastrici  in  chymi  formationem  non  a sola 
acidi  acetici  et  hydrochlorici  praesentia  pendet. 

V. 

Secretionum  differentia  minime  ex  organorum  secer- 
nentium penitiori  structura,  quatenus  haec  nota  est, 
explicari  potest. 

VI. 

Calor  et  frigus  in  altioribus  gradibus  analogam  in  cor- 
pus exercent  actionem. 

VII. 

Hypertrophia  cordis  saepius  secundaria  quam  primaria 
est. 

VIII. 

Principia  vegetabilia  proxima,  in  quibus  oxygenium  et 
hydrogenium  eadem  conjuncta  sunt  proportione,  qua  in 
aqua  conjuncta  inveniuntur,  maxime  neutralem  in  corpus 
exercent  actionem. 

IX. 

Electricitas  stimulus  quidem  systematis  nervei  habenda 
est , minime  vero  vi  nerveae  identica  censeri  debet. 

X. 

Sonus  cordis  prior  in  contractione  ventriculorum  audi- 
tur, apice  in  thoracis  parietem  pulsante;  sonus  alter  in 
diastole  ventriculorum  percipitur,  cordis  facie  anteriori 
in  posteriorem  sterni  parietem  pulsante. 

XI. 

Non  omnis  suppuratio  ab  inflammatione. 

XII. 

Varios  et  contrariae  saepe  indolis  morbos  commune 
febris  puerperalis  nomen  complectitur. 

XIII. 

Caecitas  in  glaucomate  non  a sola  corporis  vitrei  offus- 
catione pendet. 

XIV. 

Icterus  symptoma  potius  quam  morbus  vocari  meretur. 

XV. 

Motus  voluntarius  ad  nervos  motorios  unius  lateris  non 
nisi  funiculo  anteriori  medullae  spinalis  eiusdem  lateris 
potest  transferri ; sensus  contra  a nervis  sensoriis  unius 

lateris  perceptus,  etiam  funiculi  posterioris  oppositi  lateris 
ope  ad  encephalum  conduci  potest. 

(Cf.  yan  Deen,  Nadere  ontdekldngen  over  de  eigen- 
schappen  van  het  ruggemerg,  Leiden  1839,  pag.  49.) 

XVI. 

In  parvi  luminis  arteriis  torsio  ligaturae  praeferri 
meretur. 


XVII. 

Ubi  partus  vel  forcipe  vel  versione  terminandus  est,  et 
utroque  modo  terminari  potest,  semper  forcipis  usus  ver- 
sioni  praeferendus  est. 

XVIII. 


Unius  organismi  sphaerae  prae  ceteris  exercitatio  uber- 
rimus morborum  fons  habenda  est. 

XIX. 

Indicatio  vitalis  saepe  indicationi  curatoriae  contraria 
est. 

A AN  MIJNEN  BROEDEK, 

TER  GEREGENHEIl)  ZIJNER  PROMOTIE 


TOT 


DOCTOIt  IN  DE  G E N E E S KU  N D E. 


■ ■■•■-a»  » «sr." 

Als  zoo  menig  Muzenzoon , 

In  een’  liefelijken  toon  , 

’t  Loflied  voor  zijn’  Vriend  doet  rijzen  , 
Menig  broer  van  dichtervuur 
Blaakt  op  ’s  broers  promolie-uur  , 

En  met  verzen  hem  kan  prijzen ; 

0 ! dan  is  het  hard  voor  mij  , 

Dat  ook  ik  niet  even  vrij 
Me  in  de  dichtkunst  kan  bewegen  ; 

Is  ’t  gevoel  ook  nog  zoo  rein  , 

’t  Smart  imj  geen  poeet  te  zijn  , 

Noeh  te  deelen  in  zijn’  zegen. 

Doch  van  smart  hier  niet  gewaagd 
Op  een’  dag , die  zaden  draagt 
Van  een  heilzaam  , nuttig  leven  ; 

Als  een  broeder  wordt  gewijd  , 

Om  met  onvermoeiden  vlijt 
Yoor  zijns  naastcn  lieil  te  streven. 

Daar  blxjlt  zelis  geea  proza  koel , 

Duar  ontsiuit  zioli  het  gevoel 
Uit  ondichterlijke  boeijen  ; 

Daar  bevalt  geen  woordenpraal , 

Daar  spreekt  slechts  het  hart  zijn’  taal , 

Daar  doet  waarheid  ons  ontgloeijen. 

Heil  u , Broeder  l — Op  uw’  baan 
Lacht  u ’t  blij  vooruitzigt  aan 
Van  u\v’  naasten  liulp  te  bieden  ; 

Ais  de  dienaar  der  natuur 
Moogt  ge  ’t  brandend  ziektevuur 
Door  uw’  trouwe  dienst  doen  vlieden. 

’t  Zij  opregte  dankbaarheid 
Die  uw  ljvrig  pogen  beid’, 

En  de  Heer  verleen’  u krachten ; 

Hij  toch  is  ’t,  die  allen  hoort  , 

Die  vertrouwend  op  Zijn  woord 
Slechts  naar  ’t  goede  en  eed’le  trachten. 

L.  HERTZVELD. 

Liti.  Ilum,  et  Jur.  Utr.  Cand . 

